নিপন গোস্বামী - অসমীয়া ৱিকিপিডিয়া\nনিপন গোস্বামী (ইংৰাজী: Nipon Goswami, জন্ম: ১৯৪২) অসমৰ চলচ্চিত্ৰ আৰু নাটকৰ অভিনেতা। প্ৰথমে মঞ্চত অভিনয় কৰি তেখেতে পাছলৈ বোলছবিত নায়কৰ অভিনয় কৰে। অসমীয়া বোলছবিৰ 'তাৰকা অভিনেতা'ৰ শাৰীৰ মুষ্টিমেয় কেইজনমানৰ অন্যতম। এখেতে টেলি-ফিল্ম, ভিচিডি ছবি আদিতো অভিনয় কৰাৰ উপৰিও নাট্য পৰিচালনাও কৰি আহিছে। বৰ্তমানেও সক্ৰিয় হৈ থকা এগৰাকী অভিনেতাই ১০০-ৰো অধিক ছবিত কাম কৰিছে।\nক'লিবাৰী, তেজপুৰ, অসম, ভাৰত\nঅভিনেতা, পৰিচালক, গায়ক\nড০ ভবেন্দ্ৰ নাথ শইকীয়া বঁটা (২০২১)\n২০২১ বৰ্ষত নিপন গোস্বামীক ড০ ভবেন্দ্ৰ নাথ শইকীয়া বঁটাৰে সন্মানিত কৰা হয় ৷\n2.1 অভিনয়ৰ শিক্ষা\n2.2 বোলছবিত অভিনয়\n2.3 নাটকত অভিনয়\n4 বৰ্তমান জীৱন\n6 অভিনীত ছবি\n6.1 অসমীয়া ভাষাৰ চলচ্চিত্ৰ\n6.2 বাংলা ভাষাৰ চলচ্চিত্ৰ\n6.3 হিন্দী ভাষাৰ চলচ্চিত্ৰ\nতেজপুৰৰ কলিবাৰীত ১৯৪৭ চনৰ ছেপ্টেম্বৰ মাহত নিপন গোস্বামীৰ জন্ম হৈছিল। পিতৃ চন্দ্ৰধৰ গোস্বামী আছিল বিখ্যাত অভিনেতা, আৰু মাতৃ নিৰুপমা গোস্বামীয়ে সংগীত চৰ্চা কৰিছিল। নিপন গোস্বামীয়ে শিক্ষাৰম্ভ কলিবাৰী নিম্ন বুনিয়াদী প্ৰাথমিক বিদ্যালয়ত কৰিছিল। তাৰপাছত 'তেজপুৰ চৰকাৰী উচ্চতৰ মাধ্যমিক বিদ্যালয়'ত শিক্ষা গ্ৰহণ কৰে।\nসাংস্কৃতিক পৰিবেশ এটা নিপন গোস্বামীয়ে ঘৰতেই পাইছিল। পিতৃ চন্দ্ৰধৰ গোস্বামীকে ধৰি পাঁচো জন খুৰাকেই আছিল অভিনয়ৰ লগত জড়িত। তদুপৰি বিষ্ণুপ্ৰসাদ ৰাভা, ফণী শৰ্মা আছিল তেখেতৰ চুবুৰীয়া। বাণ ৰঙ্গমঞ্চত নিয়মিত ভাৱে চলি থকা নাটক চায়েই তেখেত অভিনয়ৰ প্ৰতি আগ্ৰহী হৈছিল।\nঅভিনয় জীৱনসম্পাদনা কৰক\nস্কুলত পঢ়ি থকা দিনতেই নিপন গোস্বামীয়ে প্ৰথম অভিনয় কৰিছিল। আঠ নে ন বছৰ বয়সত তেখেতে প্ৰথমে 'লাচিত বৰফুকন' নাটকত স্কুলীয়া লগৰীয়া কেইজনমানৰ লগত অভিনয় কৰিছিল। হাইস্কুলত পঢ়া কালতো নাটক প্ৰতিযোগিতাত অংশগ্ৰহণ কৰিছিল।\nঅভিনয়ৰ শিক্ষাসম্পাদনা কৰক\nবি এ ফাইনেল পৰীক্ষা দিয়াৰ পাছত তেখেতে কলিকতালৈ গৈ পুণেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত (FTII) নামভৰ্তিৰ বাবে ইণ্টাৰভিউ দিয়ে। ১৯৬৫ চন মানত তেওঁ পুনেলৈ অভিনয়ৰ প্ৰশিক্ষণৰ বাবে যায়। সুভাষ ঘাই, শত্ৰুঘ্ন সিন্‌হা, নবীন নিশ্চল, জালাল আগা, ৰেহেনা চুলতানা, ৰাকেশ পাণ্ডে আদি তেখেতৰ সহপাঠী আছিল। বলিউদৰ অভিনেতা আচৰাণী আছিল অগ্ৰজ আৰু বলিউদৰ ডেনী আৰু জয়া ভাদুৰী তেখেতৰ কনিষ্ঠ আছিল। ২ বছৰীয়া শিক্ষা সাং কৰি তেওঁ প্ৰথম ছবিত অভিনয় কৰে।\nবোলছবিত অভিনয়সম্পাদনা কৰক\nককাদেউতা,নাতি আৰু হাতী" ৰ এটি দৃশ্যত নিপন গোস্বামী\n'পুনে ফিল্ম ইনষ্টিটিউট'ৰ শিক্ষা গ্ৰহণ কৰি থাকোঁতেই নিপন গোস্বামীয়ে অমৰ পাঠকৰ 'সংগ্ৰাম' বোলছবিত অভিনয়ৰ বাবে আমন্ত্ৰণ পায়। সেই আমন্ত্ৰণ মৰ্মেই নিপন গোস্বামীয়ে 'সংগ্ৰাম' বোলছবিত প্ৰথমে নায়কৰ চৰিত্ৰত অভিনয় কৰে।\nকালানুক্ৰমিক ভাৱে নিপন গোস্বামীৰ অভিনীত প্ৰথম ছবি আছিল ১৯৫৭ চনত মুক্তিপ্ৰাপ্ত ফণী শৰ্মাৰদ্বাৰা পৰিচালিত 'পিয়লি ফুকন'। তেখেতৰ পিতৃয়ে নাম-ভূমিকাত অভিনয় কৰা এই ছবিখনত কেইটামান সৰু-সুৰা দৃশ্যত তেওঁ প্ৰথমে কেমেৰাত ভূমুকি মাৰিছিল।\n'সংগ্ৰাম'ৰ পাছতে নায়ক হিচাপে তেখেতে ১৯৬৯ চনত মুক্তিপ্ৰাপ্ত 'ডক্তৰ বেজবৰুৱা' ছবিত অভিনয় কৰে। তাৰ পাছৰে পৰা তেখেতে ১০০-ৰো অধিক ছবিত অভিনয় কৰিছে। ১৯৮১ চনৰ আজলী নবৌৰ পাছৰেপৰা নিপন গোস্বামীয়ে নায়কৰ লগতে চৰিত্ৰাভিনয়ো কৰিবলৈ লয়।\nনাটকত অভিনয়সম্পাদনা কৰক\nনিপন গোস্বামীয়ে নিজেই কোৱামতে মঞ্চহে তেখেতৰ বেছি ভাল লাগে। সেয়ে তেখেতে চলচ্চিত্ৰৰ লগতে মঞ্চাভিনয়ো অব্যাহত ৰাখিছে। তেখেতে 'ভ্ৰাম্যমাণ থিয়েটাৰ'টো অভিনয় কৰিছে। নিপন গোস্বামীয়ে বিভিন্ন সময়ত কহিনুৰ, আৱাহন, হেঙুল আৰু শকুন্তলা থিয়েটাৰত অভিনয় কৰিছে। ভ্ৰাম্যমাণৰ সুখ্যাত নাটক 'অসীমত যাৰ হেৰাল সীমা'-ৰ 'চন্দন'ৰ চৰিত্ৰত তেখেতে অভিনয় কৰিছিল।\nনিপন গোস্বামীয়ে অভিনয়ৰ লগতে নাটক পৰিচালনাও কৰি আহিছে। এমেচাৰ আৰু ভ্ৰাম্যমাণ দুয়োবিধ নাটকেই নিপন গোস্বামীয়ে পৰিচালনা কৰিছে। টেলিফিল্মো পৰিচালনা কৰিছে। মুনিন বৰুৱাৰ লগত যৌথ ভাৱে তেখেতে 'প্ৰতিমা' নামৰ বোলছবিখন পৰিচালনা কৰিছিল।\nবৰ্তমান জীৱনসম্পাদনা কৰক\nএতিয়াও চলচ্চিত্ৰ আৰু ভিচিডি ছবিত নিপন গোস্বামীয়ে অভিনয় কৰি গৈছে। মাজতে তেখেতে অসম চৰকাৰৰ জনসংযোগ বিভাগত চাকৰি কৰিছিল যদিও সেইটোৰপৰা তেখেতে অব্যাহতি লয়।\nঅসমৰ আগশাৰীৰ নাট্যগোষ্ঠী আৱাহন থিয়েটাৰে ২০২১ বৰ্ষত নিপন গোস্বামীক ড০ ভবেন্দ্ৰ নাথ শইকীয়া বঁটাৰে সন্মানিত কৰে ৷ এই বঁটাত গামোচা, ট্ৰফী, চেলেং, সম্বৰ্ধনা পত্ৰ, আৰু নগদ দহ হাজাৰ টকা আছে ৷\nঅভিনীত ছবিসম্পাদনা কৰক\nঅসমীয়া ভাষাৰ চলচ্চিত্ৰসম্পাদনা কৰক\nজীৱন বাটৰ লগৰী\nআই মোৰ জনমে জনমে\nবাংলা ভাষাৰ চলচ্চিত্ৰসম্পাদনা কৰক\nহিন্দী ভাষাৰ চলচ্চিত্ৰসম্পাদনা কৰক\n↑ 1.0 1.1 নিজা বাতৰি দিওঁতা (২৮ অক্টোবৰ ২০২১). "নিপন গোস্বামীক ড০ ভবেন্দ্ৰ নাথ শইকীয়া বঁটা প্ৰদান". দৈনিক অসম. প্ৰকাশক পাঠশালা. পৃষ্ঠা ১ আৰু ২. https://dainikasam.assamtribune.com/full-page-pdf/epaper/pdf/2021/10/28/dainik-asam/2999। আহৰণ কৰা হৈছে: 31 October 2021.\n↑ 2.0 2.1 "Nipon Goswami - Assamese actor film movie cinema assam flimography nippon". Onlinesivasagar.com. http://onlinesivasagar.com/movies/nipon-goswami.html। আহৰণ কৰা হৈছে: 2013-02-04.\n↑ "Welcome to". Rupaliparda.com. http://www.rupaliparda.com/english/who's-who/nipongoswami.htm। আহৰণ কৰা হৈছে: 2013-02-04.\n↑ 4.0 4.1 4.2 মৃনাল কুমাৰ বৰা. নিপন গোস্বামী. অসমীয়া সাৰেগামা (স. জনাৰ্দন গোস্বামী); অষ্টম বছৰ: ষষ্ঠ সংখ্যা: ছেপ্টেম্বৰ: ২০১১চন; পৃ: ৮-৯\n↑ "Nipon Goswami - Assamese actor film movie cinema assam flimography nippon". Onlinesivasagar.com. http://onlinesivasagar.com/movies/nipon-goswami.html। আহৰণ কৰা হৈছে: 2013-02-04.\n↑ প্ৰাঞ্জল কুমাৰ মহন্ত, নিপন গোস্বামীৰ সৈতে এখন্তেক কথা-বতৰা; অসমীয়া সাৰেগামা (স. জনাৰ্দন গোস্বামী); অষ্টম বছৰ: ষষ্ঠ সংখ্যা: ছেপ্টেম্বৰ: ২০১১চন; পৃ: ১১-১৫\n↑ প্ৰদ্যুৎ কুমাৰ ডেকা. এজন 'ষ্টাৰ'ৰ চমু কাহিনী; অসমীয়া সাৰেগামা (স. জনাৰ্দন গোস্বামী); অষ্টম বছৰ: ষষ্ঠ সংখ্যা: ছেপ্টেম্বৰ: ২০১১চন; পৃ: ১০\nPromote regional cinema: Nipon Goswami to government\nCine star Nipon Goswami joins Congress\nName Goswami, Nipon\n"https://as.wikipedia.org/w/index.php?title=নিপন_গোস্বামী&oldid=310880"ৰ পৰা অনা হৈছে\nশেষ সম্পাদনা কৰা হৈছে 13 January 2022 তাৰিখে 15:24 বজাত\nএই পৃষ্ঠাখন ১৩ জানুৱাৰী, ২০২২ তাৰিখে ২০:৫৪ বজাত অন্তিম সংশোধন কৰা হৈছিল।


আইচলেণ্ডত বশীভূত কৰ’না! চলিত বৰ্ষত মৃত্যু ১ -\nHomeব্ৰেকিং নিউজআইচলেণ্ডত বশীভূত কৰ’না! চলিত বৰ্ষত মৃত্যু ১\nPrevious articleট’কিঅ’ অলিম্পিকৰ এথলীটৰ বাবে বিশেষ বিচনা\nNext articleভ্ৰাম্যমাণৰ শিল্পীৰ সাহায্যৰ বাবে বাজেটত ১ কোটি ২৫ লাখ


FACT CHECK: ক'ভিড-১৯ কেছৰ সংখ্যা বঢ়াৰ বাবে স্কুল-কলেজ ২০ নৱেম্বৰৰ পৰা বন্ধ কৰি দিয়া হৈছে বুলি মুখ্যমন্ত্ৰীয়ে টুইট কৰা নাই! - Factcrescendo Assamese\nFACT CHECK: ক’ভিড-১৯ কেছৰ সংখ্যা বঢ়াৰ বাবে স্কুল-কলেজ ২০ নৱেম্বৰৰ পৰা বন্ধ কৰি দিয়া হৈছে বুলি মুখ্যমন্ত্ৰীয়ে টুইট কৰা নাই!\nNovember 5, 2021 November 5, 2021 Manjori Borkotoky\nঅসমত শেহতীয়াকৈ ক’ভিড-১৯’ত আক্ৰান্ত ৰোগীৰ সংখ্যা কিছু পৰিমাণে পুনৰ বঢ়া দেখা গৈছে । বিশেষকৈ কামৰূপ(মেট্ৰ) জিলাত ৰোগীৰ সংখ্যাৰ ক্ষেত্ৰত পুনৰ কিছু উত্থান দেখা গৈছে । এনে সময়তে ক’ভিড-১৯ সম্পৰ্কীয় এটা বিশেষ স্ক্ৰিনশ্বট ভাইৰেল হৈ পৰিছে । দাবী কৰা হৈছে যে এইয়া অসমৰ মুখ্যমন্ত্ৰী হিমন্ত বিশ্ব শৰ্মাৰ এক টুইটৰ স্ক্ৰিনশ্বট হয় । উক্ত সন্দেহজনক টুইটটোত কোৱা হৈছে যে যিহেতু ক’ভিড-১৯ কেছৰ সংখ্যা বাঢ়িব ধৰিছে, স্কুল আৰু কলেজবোৰ নৱেম্বৰ ২০ তাৰিখৰ পৰা বন্ধ কৰি দিয়া হৈছে । Archived Link\nএই স্ক্ৰিনশ্বটটো বিভিন্ন ছ’চিয়েল মিডিয়াৰ জৰিয়তে ভাইৰেল হৈ পৰিছে আৰু সাধাৰণ জনতাৰ মাজত বিৰূপ প্ৰতিক্ৰিয়াৰ সৃষ্টি কৰিছে ।\nআমি, ফেক্ট ক্ৰেছেণ্ডো অসমীয়াই, এই (টুইট) স্ক্ৰিনশ্বটৰ সত্যতা সম্পৰ্কে এক অনুসন্ধান কৰিছিলোঁ আৰু শেষত জানিব পৰিছিলোঁ যে উক্ত স্ক্ৰিনশ্বট আচলতে ভুৱা হয় আৰু অসমৰ মুখ্যমন্ত্ৰী হিমন্ত বিশ্ব শৰ্মাই এনে ধৰণৰ কোনো টুইট কৰা নাই ।\nপ্ৰথমে আমি অসমৰ মুখ্যমন্ত্ৰী হিমন্ত বিশ্ব শৰ্মাই তেওঁৰ অফিচিয়েল ছ’চিয়েল মিডিয়া প্ৰফাইল, পেজ তথা হেণ্ডেলত এই ভাইৰেল টুইটৰ সম্পৰ্কে কোনো বক্তব্য ৰাখিছে নেকি জানিব চেষ্টা কৰিলোঁ । আমি দেখিলোঁ যে তেওঁ ইতিমধ্যে তেওঁৰ অফিচিয়েল ফেচবুক পেজত এই সম্পৰ্কে এক স্পষ্টীকৰণ দিছে য’ত উল্লেখ কৰা হৈছে যে তেওঁ এনে ধৰণৰ কোনো টুইট কৰা নাই আৰু উক্ত টুইট বা স্ক্ৰিনশ্বট সম্পূৰ্ণৰূপে ভুৱা হয় ।\nইয়াৰ পাছত আমি দেখিলোঁ যে তেওঁৰ অফিচিয়েল টুইটাৰ হেণ্ডেলৰ পৰাও এই সম্পৰ্কে এক টুইট কৰিছে আৰু লগতে তেওঁ অসম পুলিচক এই সম্পৰ্কে ব্যৱস্থা গ্ৰহণ কৰিবলৈ নিৰ্দেশ দিছে । আমি উক্ত টুইটৰ কমেণ্ট চেক্সনত অসম পুলিচৰ অফিচিয়েল টুইটাৰ হেণ্ডেলৰ পৰা কমেণ্ট কৰা দেখিছোঁ যে মুখ্যমন্ত্ৰীৰ নিৰ্দেশ মৰ্মে অসম পুলিচৰ ক্ৰাইম ব্ৰান্সে ইতিমধ্যে কেছটো লৈছে ।\nইয়াৰ উপৰিও আমি ভাইৰেল স্ক্ৰিনশ্বটটো ভালদৰে লক্ষ্য কৰি দেখিলোঁ যে উক্ত টুইটটোত ইংৰাজী বাক্য গাঁথনি তথা ব্যাকৰণৰ বহুতো ভুল আছে যি মুখ্যমন্ত্ৰী এজনে নিজৰ অফিচিয়েল টুইটাৰ হেণ্ডেলৰ পৰা কৰা টুইটত কেতিয়াও থাকিব নোৱাৰে ।\nইয়াৰ ফলত আমি নিশ্চিত হৈ পৰিলোঁ যে উক্ত স্ক্ৰিনশ্বট আচলতে সালসলনি কৰা হৈছে আৰু অসমৰ মুখ্যমন্ত্ৰী হিমন্ত বিশ্ব শৰ্মাই এনে ধৰণৰ কোনো টুইট কৰা নাই । কোনো দুষ্ট প্ৰকৃতিৰ লোকে সমাজত অশান্তি বিয়পাবলৈ এনে ধৰনে মৰ্ফ কৰি বা সম্পাদনা কৰি এনে ভুৱা স্ক্ৰিনশ্বটৰ সৃষ্টি কৰিছে ।\nTitle:FACT CHECK: ক’ভিড-১৯ কেছৰ সংখ্যা বঢ়াৰ বাবে স্কুল-কলেজ ২০ নৱেম্বৰৰ পৰা বন্ধ কৰি দিয়া হৈছে বুলি মুখ্যমন্ত্ৰীয়ে টুইট কৰা নাই!\nTagged Assam CMFact CrescendoFact Crescendo AssameseHBSHimanta Biswa Sarmaঅসমঅসমৰ মুখ্যমন্ত্ৰীক'ভিড-১৯ফেক্ট ক্ৰেছেণ্ডো অসমীয়াস্ক্ৰিনশ্বটহিমন্ত বিশ্ব শৰ্মা\nFACT CHECK: সঁচাকৈ জাপানে মাইক্ৰ’ৱেভৰ উৎপাদন নিষিদ্ধ কৰিছে নেকি?\nFACT CHECK: আৰ্চেনিকাম এলবাম ৩০ নামৰ দৰৱটো খালে ক’ৰনা ভাইৰাছ ৰোগৰ পৰা বাচিব পাৰি নেকি?\nMay 15, 2021 May 15, 2021 Manjori Borkotoky\nFACT CHECK: কুইন এলিজাবেথে প্ৰধানমন্ত্ৰী মোদীক ধন্যবাদ দি থকা হ’র্ডিংৰ ভাইৰেল ফটোখন মৰ্ফ কৰা\nMarch 19, 2021 March 19, 2021 Manjori Borkotoky\nFACT CHECK: বদৰুদ্দিন আজমলে অসমক ইছলামিক ৰাষ্ট্ৰ বনাব বুলি কোৱা নাই!\nMarch 10, 2021 March 10, 2021 Manjori Borkotoky


বাঘজানৰ লাৱণ্যহঁতে কেনেকৈ জ্বলাব তেল কোম্পানীৰ জুইয়ে নুমুওৱা আখলৰ জুই? | News Next One\nবাঘজানৰ লাৱণ্যহঁতে কেনেকৈ জ্বলাব তেল কোম্পানীৰ জুইয়ে নুমুওৱা আখলৰ জুই?\nবাঘজানৰ অসমাপ্ত ট্ৰেজেদি। লাৱণ্যহঁতে হেৰুৱালে জীৱনৰ লাৱণ্য। বনলতাহঁতে হেৰুৱালে আপোন বননি। থমকিল গ্ৰাম্য পৰ্যটন, ধ্বংসমুখী ঐতিহ্য। সবিশেষ সামৰি জ্যেষ্ঠ সাংবাদিক দিগন্ত শৰ্মাৰ বিশেষ প্ৰতিবেদন।\nবিশেষ প্ৰতিবেদনঃ অকালতে স্বামীক হেৰুৱাই উজনি অসমৰ তিনিচুকীয়া জিলাৰ বাঘজান গাঁৱৰ লাৱণ্য শইকীয়া নামৰ মহিলাগৰাকীয়ে তিনি সন্তান আৰু বৃদ্ধ শহুৰ-শাহু সকলোৰে দায়িত্ব মূৰ পাতি ল’বলগীয়া হৈছিল৷ উপাৰ্জনৰ বাবে লাৱণ্য শইকীয়াই পদূলিমূৰত সৰু পাণ দোকান এখন দিছিল৷ দোকানখনৰ উপৰিও মহিলাগৰাকীয়ে এডৰা মাটিত খেতি কৰিছিল, বাৰীখনৰ তামোল-পাণ, শাক-পাচলি উৎপাদন কৰি বিক্ৰী কৰিছিল৷\nগিৰিয়েকে পাতি থৈ যোৱা সৰু চাহবাগানখনৰ যতন লৈছিল আৰু কেঁচা চাহপাত বিক্ৰী কৰিছিল৷ তেওঁৰ শহুৰ লম্বেশ্বৰ শইকীয়াৰ বয়স প্ৰায় ৮০ বছৰ আৰু শাহু মিলেশ্বৰী শইকীয়াৰ বয়স প্ৰায় ৭০ বছৰ৷ লাৱণ্যৰ প্ৰথমগৰাকী কন্যা কৰবীৰেখা দশম শ্ৰেণীৰ ছাত্ৰী, দ্বিতীয় কন্যা বৰ্ণালী অষ্টম শ্ৰেণীৰ ছাত্ৰী আৰু পুত্ৰ অসীম পঞ্চম শ্ৰেণীৰ ছাত্ৰ৷\nযোৱা ২৭ মে’ত বাঘজান গাঁৱৰ ৫নং তৈলখাদৰ পৰা গেছ নিৰ্গত হোৱা ঘটনাৰ পিছত ঘৰবাৰী এৰি পৰিয়ালটোৱে আশ্ৰয় ল’বলগীয়া হৈছিল স্থানীয় অস্থায়ী শিবিৰত৷ স্বামীৰ অনুপস্থিতিতো লাহে লাহে, অথচ কঠোৰ শ্ৰমেৰে লাৱণ্যই আটোমটোকাৰীকৈ ৰখা বাৰীখন, চাহগছ কেইজোপা, শাকনিডৰাৰে, গৰু-ছাগলীকেইটাৰে গঢ়ি তোলা ঘৰখনো হৈ পৰিছিল লাৱণ্যময়ী৷\nবৃদ্ধ শহুৰ-শাহু, তিনিসন্তানকে ধৰি ভিতৰুৱা গ্ৰামাঞ্চলত এখন ঘৰ এগৰাকী মহিলাই সুন্দৰভাৱে পৰিচালনা কৰা আৰু সমান্তৰালভাৱে সৰুকৈ হ’লেও ব্যৱসায় চম্ভালি থকাটো নাৰী সৱলীকৰণৰ এক অন্যতম নিদৰ্শন৷ হয়তো সেই অঞ্চলটোৰ ভিতৰতেই মহিলাৰ দ্বাৰা পৰিচালিত এখন "ৰূপ-লাৱণ্যপূৰ্ণ" শুৱনি ঘৰ আছিল লাৱণ্য শইকীয়াৰ ঘৰখন৷\n• জুই নজ্বলা কোনো এটা দিনত ঘৰৰ চোতালত সন্তানসহ লাৱণ্য\nযোৱা ৯ জুনত বাঘজানৰ তেল-গেছ নিৰ্গত খাদটো যেতিয়া জ্বলি উঠিল আৰু তাৰ পিছত বাঘজান গাঁৱৰ ইখনৰ পিছত সিখন ঘৰ গ্ৰাস কৰিবলৈ ধৰিলে, সেই জুইত চিৰদিনৰ বাবে হেৰাই গ’ল লাৱণ্যৰ ঘৰখনো৷ জীৱনৰ বহু প্ৰত্যাহ্বান নেওচি তেজ ঘামেৰে এগৰাকী মহিলাই অতদিনে গঢ়া ঘৰখন পুঁজিপতি তেল কোম্পানীৰ অবিবেচকী কাণ্ডই নিঃশেষ কৰি দিলে…..৷ যিখন ঘৰৰ ৰূপ লাৱণ্যই বহন কৰিছিল নাৰী সৱলীকৰণৰ অন্যতম স্বাক্ষৰ, সেই ঘৰখন আৰু কাহানিও দেখা পোৱা নাযাব বাঘজানত!\nবাঘজানৰ বনলতা নেওঁগ নামৰ মহিলাগৰাকীৰ বাবে কেৱল নিজৰ ঘৰখন বা গাওঁখনেই আপোন নাছিল৷ তেওঁৰ বাবে ডিব্ৰু-ছৈখোৱা বননিখনো আছিল হৃদয়ৰ আপোন। বনলতাহঁতৰ দৰে অঞ্চলটোৰ অনেকৰ বাবে সেই বননিখন, মাগুৰি বিলখন আছিল সম্পদ আৰু ঐতিহ্য৷ আপোন আছিল বিল-বননিৰ সন্তানবোৰ৷ তৈল কোম্পানীৰ লুণ্ঠন আৰু অবিজ্ঞানসন্মত কাণ্ডৰ বাবে বনলতাহঁতে হেৰুৱাৰ উপক্ৰম হৈছে আপোন বননিখনো৷ অঞ্চলটোৰ মানুহৰ বাবে অৰণ্যখন আছিল আৱেগ আৰু উশাহৰ অমল উৎস।\n২৭ মে কিম্বা ৯ জুন! পুঁজিবাদ নামৰ বাঘটোৱে বাঘজানৰ মানুহ-প্ৰকৃতি-ইতিহাসক বখলিয়াই পেলোৱা ভয়াৱহ দিন৷ যি কাণ্ডৰ আৰম্ভণি হ’ল, সি আজিও শেষ নহ’ল৷ নিৰ্বাপিত নহ’ল জুই! কেতিয়া নুমাব জুইকুৰা? উত্তৰ নাই৷ কিন্তু উত্তৰ এটাই আছে— লাৱণ্য শইকীয়া, বনলতা নেওঁগৰ দৰে অজস্ৰ মানুহৰ বুকুত জ্বলা জুইকুৰা আৰু কেতিয়াও নুনুমায়৷\n• বনলতা নেওগ... ন্যায্য প্ৰাপ্তিৰ বাবে আন্দোলন\nমানৱ চুতীয়া সেই অঞ্চলৰ এগৰাকী মানৱতাবাদী যুৱকেই নহয়, তেওঁ এগৰাকী পৰিৱেশ কৰ্মীও৷ বন্যপ্ৰাণী আৰু পৰিৱেশ সংৰক্ষণ সংস্থা (WECO) নামৰ প্ৰকৃতিসেৱী সংগঠনটোৰ সম্পাদক তেওঁ৷ মানৱ চুতীয়া, ডম্বৰু চুতীয়াৰ দৰে ব্যক্তিৰ নেতৃত্বত মাগুৰি-মতাপুং বিলৰ বন্যপ্ৰাণী সংৰক্ষণ আন্দোলন আৰু গ্ৰাম্য পৰ্যটন ক্ষেত্ৰ গঢ়ি উঠিছিল৷ য'ত নিয়োজিত হৈছিল অঞ্চলটোৰ বহু যুৱক-যুৱতী। বিলখনলৈ গৱেষণাৰ বাবে আহিছিল বিভিন্ন বিশ্ববিদ্যালয়ৰ ছাত্ৰ-ছাত্ৰী। আহিছিল পৰ্যটক, বন্যপ্ৰাণী ফটোগ্ৰাফাৰ।\nকিন্তু তেল কোম্পানীৰ অবিবেচকী কাণ্ডই নিঃশেষ কৰি দিলে সকলো৷ ঐতিহ্যমণ্ডিত বিলৰ বুকুৰ নিৰ্মল জলৰাশি মিলি গ’ল তৈল পদাৰ্থৰ লগত৷ তেলৰ চামনিয়ে আক্ৰান্ত কৰিলে জলচৰ প্ৰাণীকুল, বিলখনত থকা পক্ষীকুলক৷ ২০৯ বিধতকৈয়ো অধিক প্ৰজাতিৰ পক্ষীকুলৰ বিচৰণ স্থলী, ৬টি প্ৰজাতিৰ দুস্প্ৰাপ্য কাছ আৰু অগণন জলজ উদ্ভিদ-প্ৰাণী থকা এই বিলখন ইতিমধ্যেই গুৰুত্বপূৰ্ণ পক্ষী ক্ষেত্ৰ বা ইম্পৰ্টেণ্ট বাৰ্ড এৰিয়া বুলি স্বীকৃত হৈছিল৷\nবিগত সময়ত সেই বিলখনক বা বিলখনৰ সৈতে সংলগ্ন, ডিব্ৰু ছৈখোৱা ৰাষ্ট্ৰীয় উদ্যানৰ ওচৰতে থকা তৈলখাদে বিপদ ঘটাব পাৰে বুলি মানৱ চুতীয়াৰ দৰে বহু প্ৰকৃতি প্ৰেমী,পৰিৱেশ কৰ্মীয়ে সকিয়নী দিছিল৷ বাঘজানৰ পৰা বিলৰ মাজেৰে, নৈৰ মাজেৰে তেল পৰিবাহী পাইপ স্থাপনৰ বিৰোধিতা কৰিছিল৷ কিয়নো তেল পাইপ ফুটি ইতিপূৰ্বে (১৪/৯/২০১৮ তাৰিখে) বিল-নৈৰ যথেষ্ট ক্ষতিসাধন হৈছিল৷\nকিন্তু ‘অইল’ কতৃপক্ষই স্থানীয় জনতাৰ, পৰিৱেশ কৰ্মীৰ কথাক আওকাণ কৰি সম্পদ লুণ্ঠন অব্যাহত ৰাখিলে৷ অতি বেপৰোৱাভাৱে সম্পদ লুণ্ঠন চলাই জনসাধাৰণ, স্থানীয় পৰিৱেশ, প্ৰকৃতি, ঐতিহ্য, ইতিহাসৰ ভৱিষ্যত সুৰক্ষাৰ বিষয়টোক অৱজ্ঞা কৰিলে৷ ফলত যোৱা ২৭ মে’ত তেলখাদৰ পৰা নিৰ্গত হ’ল গেছ আৰু তেল৷ ইয়াৰ পিছতো স্থানীয় ৰাইজে কৈছিল যে তেল গেছৰ নিৰ্গমন বন্ধ কৰক৷ কিয়নো ৰ’দ দিলেই জুই জ্বলি উঠিব৷ কিন্তু ৰাইজৰ কথাক কৰ্তৃপক্ষই গুৰুত্ব নিদিলে৷\n• বিলৰ এটি মৃত কাছ\nঅৱশেষত ৯ জুনৰ দিনা ভয়াৱহ জুই জ্বলি উঠিল তেলখাদটোত৷ তাৰ পিছত সেই জুইয়ে বাঘজান গাঁৱৰ কেইবাখনো ঘৰ-বাৰী, অৰণ্য নিঃশেষ কৰি দিলে৷ নিঃশেষ হৈ গ’ল লাৱণ্য শইকীয়া, দীপ শইকীয়া, অমল শইকীয়া, বিকাশ শইকীয়া, লখিন মৰান, সহদেৱ মৰান, ৰীতু মৰিন, পাপুল মৰান, হেমন্ত মৰান আদিৰ ঘৰবোৰ৷ ২৭ মে'ৰ পৰা বাঘজান অঞ্চলটোৰ লোকসকলে থাকিবলগীয়া হ’ল আশ্ৰয় শিবিৰত৷ প্ৰায় দহহাজাৰ লোকে আশ্ৰয় ল’বলগীয়া হল শিবিৰত৷ শিবিৰতো নাই উপযুক্ত পৰিৱেশ! অঞ্চলটোৰ বৃদ্ধ-বৃদ্ধা আৰু কণ কণ ল’ৰা-ছোৱালীৰ অৱস্থা অতিকে দুখলগা৷ বহুতেই কণ কণ লৰাছোৱালীক দূৰৈৰ আত্মীয়ৰ ঘৰলৈ পঠিয়াই দিছে৷ পিছে সেয়াই জানো সমাধান?\nবাঘজানৰ জুইক লৈ 'খেল' খেলি থকাৰ সময়তে শেহতীয়াকৈ অঞ্চলটোৰ ৰাইজে পুনৰ প্ৰতিবাদ কৰিছে প্ৰশাসনৰ ওচৰত৷ তেওঁলোকৰ দাবী, অঞ্চলটোৰ ৰাইজক অতিশীঘ্ৰেই উপযুক্ত ক্ষতিপূৰণ দিয়ক৷ অঞ্চলটোৰ বিলখনকে ধৰি প্ৰকৃতিৰ সুৰক্ষাৰ ব্যৱস্থা লওক৷ অঞ্চলটোৰ এগৰাকী মহিলা বনলতা নেওগে কৈছে, 'আমি সেই জুইকুৰাতে জাহ যাবলৈ বাধ্য হ’ম, যদিহে প্ৰশাসনে উপযুক্ত পদক্ষেপ গ্ৰহণ নকৰে৷’\n• এনেকৈয়ে জ্বলি ছাৰখাৰ হয় সেউজীয়া সপোন\nতাৎপৰ্যপূৰ্ণ যে সেই অঞ্চলৰ প্ৰায় দহ সহস্ৰাধিক পৰিয়ালৰ জীৱন-জীৱিকা নিৰ্ভৰ কৰে মাগুৰি-মতাপুং বিলখনৰ ওপৰত, স্থানীয় নৈখনৰ ওপৰত৷ ডাঙৰী নৈ, ডিব্ৰু নৈ আৰু মাগুৰি-মতাপুং বিলখনেই সেই অঞ্চলৰ মানুহৰ জীৱনৰ আয়ুসৰেখা স্বৰূপ৷ সেই বননিখন, নৈখন, বিলখনক কেন্দ্ৰ কৰিয়েইতো গঢ়ি উঠিছে সভ্যতা-ইতিহাস। বৰ্তি আছে ঐতিহ্য-সংস্কৃতি-আপুৰুগীয়া বৃত্তি। মতাপুং বিলৰ মাছ নামাৰিলে বহু পৰিয়ালৰ আখলত জুই নজ্বলে৷ কিন্তু আজি বাঘজানৰ জুইয়ে সেই শত শত পৰিয়ালৰ আখলৰ জুই নুমুৱাই পেলাইছে৷ আৰু ডিব্ৰু-ছৈখোৱা ৰাষ্ট্ৰীয় উদ্যানৰ ভৱিষ্যৎ?\nযি বাঘজান, কলীয়াপানী গাঁৱৰ ৰাইজ সম্পদ-ঐতিহ্য-প্ৰাকৃতিক সম্ভাৰেৰে চহকী আছিল, যি বাঘজানত মহিলাই অৰ্থনৈতিক স্বাৱলম্বিতাৰ নিদৰ্শন দাঙি ধৰিছিল, সেই বাঘজান-কলীয়াপানী গ্ৰামাঞ্চলৰ ৰাইজে আজি দিনৰ পিছত দিন পাৰ কৰিব লগীয়া হৈছে আশ্ৰয় শিবিৰত৷ যি গঞাই এই ভৰ বাৰিষাত পথাৰত খেতিত ব্যস্ত থাকিব লাগিছিল সেই সকল কৃষিজীৱীলোক আজি ঘৰৰ পৰা দূৰৈৰ আশ্ৰয় শিবিৰত। এসাজ খাইছে, এসাজ লঘোণে আছে।\nবহুতৰ ঘৰৰ পোহনীয়া পশু-পক্ষীবোৰো বহুতৰ হেৰাই থাকিল। তেলৰ প্ৰকোপত পানীতেই যেতিয়া জুই লাগিছে, জীৱিকাৰ প্ৰশ্নই বা কত? অঞ্চলটোৰ ৰাইজে শেহতীয়াকৈ সন্মুখীন হৈছে বানপানীৰ৷ এফালে তেল কোম্পানীৰ পৰা বিপদ, আনফালে নৈৰ বাঢ়নী পানীৰ পৰা বিপদ৷ পিছে নৈৰ বাঢ়নী পানী ৰাইজৰ বাবে চিনাকি৷ দুদিন থাকি আঁতৰিব৷ শুকাই যাব বাট-পথ৷ কিন্তু তেল কোম্পানীয়ে যিকুৰা জুই জ্বলালে সেই জুই তৈলখাদত নুমালেও অঞ্চলটোৰ জনসাধাৰণৰ বুকুত জ্বলি থাকিব চিৰদিন চিৰকাল৷\n• জুই জ্বলাৰ পূৰ্বে মাগুৰি-মতাপুং বিলত চৰাইৰ জাক...\nলাৱণ্য শইকীয়াহঁতে তেল কোম্পানীৰ লুণ্ঠনৰ প্ৰাৱল্যত হেৰুৱালে জীৱনৰ লাৱণ্য৷ প্ৰশ্ন উঠিছে, তেল কোম্পানীয়ে যি ধন দিব সেই ধনেৰে অঞ্চলটোৰ ৰাইজে প্ৰকৃতি-ঐতিহ্য-ইতিহাসক ঘূৰাই পাবনে? বছৰ বছৰ এপদ এপদকৈ সামগ্ৰী গোটাই, এজোপা-দুজোপাকৈ গছ ৰুই, এচপৰা-দুচপৰাকৈ মাটি আনি গঢ়া ভেটিত ইমান দিনে যিদৰে সপোনৰ আপোন ঘৰ স্থিতি লৈছিল— সেয়া ওভতাই পাব কেনেকৈ?\nকৰ’না ভাইৰাছৰ সংক্ৰমণে উদ্ভৱ কৰা পৰিস্থিতিয়ে প্ৰতিটো পৰিয়ালৰ অৰ্থনৈতিক অৱস্থা অৱনমিত কৰাৰ সময়ত বাঘজান অঞ্চলৰ জনসাধাৰণে এই দুৰ্যোগৰ পৰা মুক্তি পাবলৈ ওলাবলগীয়া হৈছে ৰাজপথলৈ, ক’বলগীয়া হৈছে, ‘সেই জুইত আমিও জাহ যাম’ বুলি৷ অথচ সেই জুই তেওঁলোকে জ্বলোৱা নাছিল৷ দুৰ্যোগাক্ৰান্ত বাঘজানৰ জনতাৰ মানৱ অধিকাৰক ন্যায্যতা দিয়ক, ন্যায় দিয়ক, সুৰক্ষিত হঁওক অঞ্চলটোৰ প্ৰকৃতি-পৰ্যটন-ঐতিহ্য৷ মাগুৰি-মতাপুং বিলক কেন্দ্ৰ কৰি গঢ়ি উঠা মানুহৰ জীৱন-জীৱিকা পুনৰ ঘূৰাই দিয়ক৷\nসেই নৈ, সেই অৰণ্য, সেই মাটিৰ ওপৰত জনগোষ্ঠীয় লোকৰ অধিকাৰ আছে। জনগোষ্ঠীয় জনতাৰ "জল-জংগল-জমীন"ৰ ওপৰত থকা অধিকাৰ মানৱ অধিকাৰ।সেই মাটিত শান্তিৰে জীয়াই থকাটো, সেই নৈ-বিলক কেন্দ্ৰ কৰি গঢ়ি উঠা সভ্যতা সুৰক্ষিত কৰাতো ৰাইজৰ অধিকাৰ। সেয়া সুৰক্ষিত হবই লাগিব, যি প্ৰশ্নত আপোচ অবান্তৰ। ক্ষতিপূৰণৰ ধন দিয়া মানে ভুক্তভোগীয়ে অধিকাৰ ঘূৰাই পোৱা, ন্যায় পোৱা নহয়। বাঘজান-কলীয়াপানীৰ গৰ্ভৰ পৰা বহু সম্পদ লুট কৰা হ’ল। এতিয়া অন্তুতঃ অঞ্চলটোৰ মানুহ-প্ৰকৃতি-ঐতিহ্যৰ কথা চিন্তা কৰক, অন্যায়ৰ পাঠ সামৰি ন্যায় আৰু ন্যায্যতাৰ দুৱাৰদলিত থিয় হওক। ৰাষ্ট্ৰৰ ভূমিকা কি হয় সেয়া থাকিব নজৰত।\nNews Next One


#আবিৰ খণ্ড (৪৮) – আবিৰ\nApril 8, 2021 Indranee Sharma\nআন্ধাৰবোৰ যেন লাহে লাহে আঁতৰি গৈছে বুকুৰপৰা।ইমান ধুনীয়া সময়ো থাকিব পাৰে বুলি মইতো জনাই নাছিলোঁ।প্ৰতিবাৰ মৰাৰ পৰা জী উঠাৰ সময়বোৰত এনে এটি মুহুৰ্তৰ সপোনেইতো দেখিছিলো।নীৰৱ, নিৰ্বাক, নিৰ্বিকাৰ সময় বোৰত ৰিণিকি ৰিণিকি বাজি থকা বাঁহীৰ সুৰ এটিৰ দৰেই এই ক্ষণৰ মধুৰতা।\n:ভালপাওঁ আপোনাক… সঁচাকৈ!!!\nৰৈ গ’ল তেওঁ.. মূৰ তুলি চালো।বিশ্বাস হোৱা নাই।ধুনীয়া চকুকেইটা তৰাৰ দৰে তিৰবিৰাই আছে।পানীৰে উপচি থকা পলক যেন জপাই দিলেই সপোন ভাঙিব।\n:Say it again.. please…\nএইবাৰ দুগুণ আৱেগেৰে সাৱটি ল’লে তেওঁ মোক।উশাহ যেন ৰৈ যাব এতিয়া।প্ৰয়োজনেই বা কি উশাহৰ।জী উঠিছোঁ তেওঁৰ বুকুৰ স্পন্দনত।দুয়োৰে বাবে একেটি উশাহ।\nসময়বোৰ ৰৈ গৈছে দুয়োৰে বাবে।থুপ খাই থকা হাজাৰটা অনুভৱে সাৰ পাই উঠিছে।সেইবাবেই ক’বলগীয়া একোৱেই নাই।ভালপোৱা কৰা নাযায়, হৈ যায়।মোৰো হৈ গ’ল।\nনিৰ্মোহ জীৱনৰ নতুন মোহ।\nসৰাপাতৰ হালধীয়াত সেউজীয়াৰ বোল।\nবুকুত জেতুকাবুলিয়া ৰঙৰ নতুন সাজোন।\nমই ভালপাবলৈ শিকিছোঁ জীৱনক।\nআমাৰ ধুনীয়া মুহুৰ্তৰ আৱেশ ভাঙি তেওঁৰ ফোনটো আকৌ বাজি উঠিল..\nকাটি দিলে তেওঁ।মই যেন দিঠকলৈ এতিয়া হে ঘূৰি আহিছোঁ।\n:Yeah you should !Before I make another mistake.\nতেওঁৰ কথাৰ অৰ্থ বুজি গালখন ৰঙা পৰিল,পৰি থকা বেগটো তুলি ললোঁ।তেওঁ কাষ চাপি আহিল।\n:এনেকৈ নকান্দিবা আৰু প্লিজ।মই জানো বহুত কথাই আছে তোমাৰ মাজত।নালাগে ক’ব।তোমাৰ মন গ’লে কেতিয়াবা পিছতো শুনিম।কিন্তু কান্দি নাথাকিবা।ইমান ধুনীয়া চকুকেইটাক এনেকৈ কষ্ট দিয়ে নেকি মানুহে?\nদুহাতেৰে মোৰ মুখ খন তুলি ধৰি মোৰ দুচকুত আলফুলে আঁকি দিয়া চুমাত মই আকৌ এবাৰ হেৰাই গ’লো।জোখতকৈ অলপ দীঘলীয়া যেন লগা সেই চুমাৰ পৰশত প্ৰেমতকৈ বেছি মই বিশ্বাস, আশ্বাস আৰু প্ৰতিশ্ৰুতি বিচাৰি পাইছোঁ।\n:যোৱা।It’s too late now.\nমন্ত্ৰমুগ্ধৰ দৰে তেওঁৰ কথামতেই আঁতৰি আহিলোঁ।ইচ্ছা নাছিল,কিন্তু আহিবতো লাগিবই।গেইট খুলি সুমাই আহি আকৌ এবাৰ ঘূৰি চালোঁ।ৰৈ আছে তেওঁ।দুহাত পকেটত সুমোৱাই মোৰ ফালে চাই থকা অনিৰুদ্ধক যেন মই আজি নতুনকৈ আকৌ এবাৰ ভালপাই পেলাইছোঁ।ইমান আদৰ সামৰি ৰখা মানুহজনক ইমান দিনে কষ্ট দিয়াৰ বাবে নিজকে গালি পাৰিলোঁ।ৰূমলৈ আহি নিজৰে চকুকেইটাকে চুই চালোঁ।\nইমান শান্তি ক’ত আছিল অতদিন???\nবাথৰুমত সুমাই শ্বাৱাৰ খুলি বহি আছোঁ মাত্ৰ।কিমান কি যে ভাৱনাই আৱৰি ৰাখিছিল মোক।ধুই পেলাব খুজিছোঁ আজি মোৰ লেতেৰা অতীত।হেৰাই যাওক সেই বিষাদময় দিনৰ কোঙা অনুভৱ।চকু কেইটা সাংঘাতিক পুৰিছে।বাথৰুমৰ ডাঙৰ আইনাখনত আজি প্ৰথমবাৰ নিজকে চাইছোঁ।ককা আইতাৰ গোসাঁনী ছোৱালীজনী যেন মই আজি বিচাৰি ফুৰিছোঁ।জীৱনৰ বাৰম্বাৰ আঘাতত মৃতপ্ৰায় অনন্যাজনীক আজি অনিৰুদ্ধই জীয়াই তুলিব খুজিছে.. আকৌ এবাৰ।\nভাল পাব খুজিছে.. আকৌ এবাৰ।\nভাত খোৱাৰ সময়তে হিবাৰ ফোন।ভায়েকক লৈ তাই কাইলৈ পাবহি।আজি ককায়ে টকা অলপ পঠাইছিল।তাইক জনালো।মাকৰ থকাৰ ব্যৱস্থা হস্পিতেলৰ ওচৰতে চাৰ্ভিছ এপাৰ্টমেণ্ট এটাত কৰিব লাগিব।তাইক ৰাতিহে লগ পাম চাগে।চুটি ল’ব নোৱাৰোঁ এতিয়া।ঘৰলৈ যাব লাগিব যিহেতু।ককা ৰৈ আছে মোলৈ।হিবাৰ মাকে ফোনতে ধন্যবাদ জনাইছে।মনটো ভাল লাগিল।কিবা এটা যে কৰিব পাৰিছোঁ।অতদিনে একেবাৰেই অলাগতিয়াল যেনেই লাগি আছিল নিজকে।\nশুবলৈ বুলি বিচনাত পৰোঁতেই ঘৰৰ পৰা ফোন।\n:মাজু.. ককাৰ লগত কথা পাত।\nমাৰ গম্ভীৰ মাত।\n:মাজনী, তোৰ কিবা হৈছে নেকি?মই আকৌ আজি সোনকালে শুইছিলোঁ।চিলমিল টোপনি বুইছ।তই হেনো ইমান কান্দিছ।মোক মাতিছ,শেৱালিক মাতিছ।মই উঠি আহিলো বিচনাৰ পৰা।কিবা হৈছে নেকি তোৰ?গা মূৰ বেয়া যদি ক চোন মোক।\nবুকুৰ সম্পৰ্ক আমাৰ।ৰাস্তাৰ মাজত বহি কান্দি থকা সময়ত ককা আইতাকে যে মাতি আছিলো মই।\n:অকণমান মন বেয়া আছিলে, এতিয়া ভাল ককা।তুমি এনেই চিন্তা কৰিছা।\n:নাৰায়ণ কৱচ খন যে দিছিলো,পঢ়ি থাকচোন।ভাল লাগিব মনটো।\n:তই কান্দিছিলি ন গোসাঁনী?\n:তোক ঈশ্বৰে সুখ দিব মা।কান্দি নেথাকিবি।বৰ দুখ পাওঁ মই তই কান্দিলে।মই যাম নহয়.. তই নো অকলে অকলে…\nএইবাৰ ককাৰ মাত নোলোৱা হৈছে।\nমায়ে লৈছে ফোনটো।\n:তই ককাক নিবলৈ আহিবি?\n:কিয়?নালাগে নেকি যাব?\n:তোক কোনদিনা মানা কৰিছোঁ।নিজৰ জেদত নহাকৈ থাকিছিলি।এইখন তোৰ ঘৰ নহয় নেকি?\n:Oh no. নহয় মোৰ ঘৰ সেইখন।কেতিয়াও নাছিল।\n:পুৰণা কথাবোৰ কিমান আৰু..\n:এৰা কথাবোৰ পুৰণা হৈছে.. মোক হাৰ্ট কৰিবলৈ নতুন কিবা প্লেন কৰা তুমি।মই ককাক লৈ আনিম।তোমাৰ চিন্তা আঁতৰ হ’ব।\n:এমাহ পাছত।ককাক পাৰিলে এইকেইদিন চাই দিবা।বহুত উপকাৰ হ’ব মোৰ ওপৰত।\nফোনটো কাটি ফ্লাইটৰ টিকেট কৰিলোঁ।সেইখন ঘৰলৈ যাম বুলি ভাবিও বুকুখন কঁপি উঠে।কিন্তু যাবই লাগিব।হয়তো শেষবাৰৰ কাৰণে যাম মই।আজি মাৰ লগত কথা পাতি এনে লাগিল মা যেন সলনি হৈছে।নিজৰ ভুল বুজি পাইছে।কিমান অন্যায় কৰিছে তেওঁ মোৰ লগত সেইয়া যেন অনুভৱ কৰিছে এতিয়া।সেইদিনাৰ কথা ভাবি হয়তো তেওঁ নিজেই নিজৰ ওচৰত লজ্জিত হয়।পঢ়া সামৰি মই তেতিয়া বেংগালুৰলৈ অহাৰ সিদ্ধান্ত লৈছিলোঁ।কলিকতা এৰি ইয়ালৈ অহাৰ আগতে এবাৰ থুপুক চাবলৈ বুলি বাৰ ঘৰলৈ গৈছিলো।বাধা দিয়া নাছিল কোনেও।আৰু তালৈ গৈ মই যি দেখিছিলোঁ সেইয়া ভাবি এতিয়াও খঙত কঁপি থাকোঁ মই…\nবা আকৌ মাক হ’বলৈ ওলাইছে, কেনেকৈ সেইয়া মই নাজানো।চাৰিবছৰীয়া চিকিৎসা বিফল হোৱাৰ পাছত কেৱল থুপুৰ সান্নিধ্যই আনি দিয়া আনন্দৰ বাবেই সেইয়া সম্ভৱ হৈছিল।কিন্তু সেই ভাল খবৰে থুপুক এলাগী কৰি পেলালে।ৰাজু দা আৰু তেওঁৰ মাকে থুপুৰ প্ৰতি যি ব্যৱহাৰ দেখুৱাইছিল, সেইয়া দেখি চিঞৰি উঠিছিলোঁ মই।বাৰ শাহুৱেকে মোৰ সন্মুখতে থুপুক বিজতৰিয়া বুলিও কৈছিল।আজুৰি লৈ আনিব খুজিছিলোঁ মই তাক।বায়ে নিদিলে।মইহে বেছি বেয়াকৈ ভাবিছোঁ বুলি মোকেই দূষিলে।মাক ফোন কৰি কিমান কি কৈছিলোঁ মই নিজেও নাজানো।থুপুৰ যত্ন লোৱা মানুহ নাছিল সেইয়া বুজিছিলোঁ।বা জোখতকৈ বেছি সাৱধান হৈ বিচনাত পৰিয়েই দিন পাৰ কৰিছিল।ৰাজু দা বাপেক হোৱাৰ আনন্দত আত্মহাৰা।বাৰ শাহুৱেকে নিজৰ নাতিকহে মৰম কৰিব।থুপু পাপৰ ফল তেওঁৰ মতে।থুপুৰ মুখ খন দেখিয়েই মই বুজিছিলোঁ সকলোবোৰ।ফুলা ফুলা গালদুখন শুকান হৈ ফাটি গৈছে।ভৰি হাতৰ নখ কাটি দিয়া নাই।নখবোৰত ক’লা ক’লা লাগি আছে।মই নখ কাটি গা ধুৱাই দিয়াৰ পাছত সি মোৰ কোলাত শুই দিছিল সেইদিনা।কথা দি আহিছোঁ তাক, লৈ আনিম মই সেই অনাদৰৰ মাজৰপৰা।তেতিয়া নোৱাৰিলোঁ।নিজৰেই থকাৰ ঠিকনা নাছিল, চাকৰি নাছিল।এতিয়া মোক কোনেও ৰখাব নোৱাৰে।মাজত যি আহিব,শেষ কৰি দিম মই।সেইয়া মোৰ মা বা নাইবা আন কোনোবাই হওক।\nঅনিৰুদ্ধও যদি আমাৰ মাজত আহে, মই পাহৰি যাম মই কেতিয়াবা তেওঁক ভাল পাইছিলোঁ বুলি।\nসেইদিনা উলটি আহোঁতে মই মালৈ ফোন কৰি কৈছিলোঁ\n“জন্মতেই মাৰি পেলাব পাৰিলেহেঁতেন মোক”।\nমা সেইদিনা মনে মনে আছিল।\nটিকেট কনফাৰ্ম কৰি লেপটপটো জপাই শুবলৈ আহিলো।অনিৰুদ্ধই ভিডিঅ’ কল কৰিছে।কাটি দি voice কল কৰিলোঁ।\n:চাব নোৱাৰিম এতিয়া তোমাক?\n:জাধলী হৈ আছোঁ।\n:মোৰ তেনেকৈয়ে ভাল লাগে।\n:My God, I just love this word now.\nPrevious Post #আবিৰ খণ্ড(৪৭)\nNext Post #আবিৰ খণ্ড (৪৯)\n11 thoughts on “#আবিৰ খণ্ড (৪৮)”\nUff!!….. Khosakoi ki khundor ai anubhab…. Buku fati ketiyaba sokupani boi ahe…. Ketiyaba akou anirudh or bukut khumai pore…. Ekhon dhuniya cinema r dre khokolubur sokur agt vahi thke…. ❤❤❤❤\nNext episode oloi roi thokar atia obhyakh hoi porise..\nParile olp khunkle dibo ba😍…plzz…. Bihur gift buli ae di diok ru dutamn episode 😁😁❤❤❤…….\nFinally she said that she loves Anirudh ooooh.Atiyahe santi paisu huni.Roi acilu aikathakhar Ananya r mukhare hunibaloi.Cinema r dare Part1 r pora48 loike huwa pratyak tu ghatana sakur agat bhahi ase..Uff katiyake j Ananya i Anirudh aru Thupu r lagat ati hukhi jibon arambha kariba….Kitiyaje j Ananya r family tu akelog haba taik bu g paba..Katiya………?\nOh my god….. Baa apuni Proytek tu Xobdo heart t touch kra k knke likhibo pare…i just mad…. Jldi diok ba Pisr episode keita\nBohut bhal lagile baa..thank you.. waiting eagerly for the next one..\nAnindita Borthakur says:\nNext episode pleaseeeee🥺🥺🥺♥♥♥\nWhen will you upload next episode????????\nJoldiiii joldi next post tu ahile hol🥺🥺❤


Meet our team - Atal Amrit Abhiyan\nঅটল অমৃত অভিযান সংস্থা, অসম\nৰূপায়ণৰ সহায়ক সংস্থা\nএমডিআই ইণ্ডিয়া আৰু মেডি এচিষ্টক আয়ুস্মান ভাৰত(পিএমজেএৱাই) আঁচনিৰ বাবে ইমপ্লিমেন্টেশ্বন চাপোৰ্ট এজেন্সী(আইএছএ) হিচাপে নিযুক্ত কৰা হয় | এমডিআই ইণ্ডিয়া নিম্নলিখিত কাৰ্য্যকলাপসমূহৰ বাবে দায়বদ্ধ হয় |\nঅভিযোগ সমাধান, আৰু অধিক\nআপোনাৰ আইএছএ সম্পর্কে অধিক\nThe district team, led by the Deputy Commissioners (or Principal Secretary in select districts), are responsible to ensure that the scheme is implemented by the ISA inaproper and robust manner. A Nodal Officer (of the rank of ADC / Joint Secretary) is identified in each district to coordinate with the ISA at the ground level. The Nodal Officer is supported by designated Block and Village Nodal Officers.\nৰাজ্যত এএএ আঁচনিৰ কাম সুচল ভাৱে চলিবলৈ, স্বাস্থ্য আৰু পৰিয়াল কল্যাণ বিভাগৰ অধীনত সকলো জিলা চিকিৎসালয়ৰ সকলো স্বাস্থ্য সেৱাৰ সংযুক্ত পৰিচালকসকল আৰু অধীক্ষকসকলক ইয়াৰ দ্বাৰা এই আঁচনিৰ অধীনত প্ৰসংগিত ৰোগীসকলৰ বাবে জিলাভিত্তিক ন’ডেল বিষয়া হিচাপে মনোনীত কৰা হয় |\nআৰোগ্য মিত্রসকল স্বাস্থ্য সমন্বয়কাৰী যিসকলে এটা নেটৱৰ্ক চিকিৎসালয়ত তেওঁলোকৰ চিকিৎসালয়ত ভর্তিৰ সময়ত স্বত্বভোগীসকলক সুবিধা কৰি দিয়ে। আৰোগ্যমিত্রই স্বত্বভোগীসকলৰ বাবে সাহায্যকাৰী আৰু বন্ধু হিচাপে কাম কৰে:\nআঁচনিৰ সম্পর্কে অধিক জানক\nনেটৱৰ্ক চিকিৎসালয়ত এক হেল্পডেস্ক পৰিচালনা কৰে\nডাক্তৰ, বাসস্থান, দৈনিক ভাট্টা, ইত্যাদি সৈতে পৰামর্শ লোৱাটো সুচল কৰে ।\nঅস্ত্রোপচাৰ সম্পর্কত ৰোগীক পৰামর্শ দিয়া আৰু পূৰ্ব-অনুমোদনৰ বাবে প্রয়োজনীয় কাগজ,নথিপত্ৰসমূহৰ সৈতে সাহায্য কৰে, আৰু কিছু অধিক।\nভূমিকা আৰু দায়িত্বৰ ওপৰত বিস্তাৰিত তথ্যৰ বাবে প্ৰচাৰপত্ৰৰ আঁচনি ডাউনলোড কৰক।\nঅসমীয়াত চাওঁক ইংৰাজীত চাওঁক\nআমালৈ ক’ল কৰক\n২৪x৭ শুল্কহীন হেল্পলাইন\nঠিকনা: কাৰ্য্যালয় নং: তৃতীয় মহলা, নয়নতৰা চুপাৰ মার্কেট কমপ্লেক্স, ছয় মাইল, জি.এছ ৰোড, গুৱাহাটী-২২


দুৰৱস্থাৰ মাজত ৰাজ্য চৰকাৰৰ কৰ্মচাৰীয়ে লাভ কৰিব নে এপ্ৰিল মাহৰ সম্পূৰ্ণ এপ্ৰিল মাহৰ দৰমহা?\nঅন্য ৰাজ্যৰ দৰে অসম চৰকাৰেও কৰ্তন কৰিব নেকি কৰ্মচাৰীৰ দৰমহা?\nগুৱাহাটী , April 29, 2020 8:17 pm\nযি সময়ত দেশৰ বিভিন্ন ৰাজ্যৰ কৰ্মচাৰীসকলৰ এমাহৰ দৰমহাৰ কিছু অংশ কৰ্তনৰ সিদ্ধান্ত গ্ৰহণ কৰিছে ৰাজ্য চৰকাৰে তেনে সময়তে স্বাভাৱিকতে প্ৰশ্নৰ উদয় হয় যে ‘এনে এক দুৰৱস্থাৰ মাজত ৰাজ্য চৰকাৰৰ কৰ্মচাৰীয়ে লাভ কৰিব নে এপ্ৰিল মাহৰ সম্পূৰ্ণ দৰমহা?\nএই আশংকা দূৰ কৰি বিত্ত মন্ত্ৰী ড০ হিমন্ত বিশ্ব শৰ্মাই জনায় যে মে’ মাহৰ দৰমহা কৰ্তন কৰা নহয় ৰাজ্য চৰকাৰৰ অধীনত কৰ্মৰত কৰ্মচাৰীসকলৰ।\n‘অসমত এই দুৰৱস্থাৰ মাজতো ৰাজ্য চৰকাৰৰ অধীনৰ কৰ্মচাৰীসকলক সম্পূৰ্ণ দৰমহা দিয়াৰ সিদ্ধান্ত গ্ৰহণ কৰা হৈছে।‘ সংবাদমেলত মন্ত্ৰী হিমন্ত বিশ্ব শৰ্মাই এইদৰে কয়।\nঅৱশ্যে এইবাৰ ১ এপ্ৰিলৰ পৰিৱৰ্তে ৮ এপ্ৰিলতহে ৰাজ্য চৰকাৰৰ কৰ্মচাৰীসকলৰ দৰমহা দিয়াৰ সিদ্ধান্ত গ্ৰহণ কৰা বুলি মন্ত্ৰীগৰাকীয়ে সংবাদমেলত কয়।\nইপিনে, অসম চৰকাৰে সম্পূৰ্ণ দৰমহা দিয়াৰ সিদ্ধান্ত লৈছে যদিও অন্য ৰাজ্যসমূহত মন্ত্ৰী বিধায়কৰ পৰা চতুৰ্থ বৰ্গৰ কৰ্মচাৰীলৈকে দৰমহা কৰ্তন কৰা বুলি তেওঁ কয়।\nতেওঁ উদাহৰণ দি কয় ‘মহাৰাষ্ট্ৰ চৰকাৰে মন্ত্ৰী বিধায়কৰ দৰমহা মাৰ্চ মাহত ৬০ শতাংশ কৰ্তন কৰিছে। চৰকাৰী বিষয়াৰ ৫০ শতাংশ আৰু তৃতীয় বৰ্গৰ কৰ্মচাৰীৰ ২৫ শতাংশ দৰমহা কৰ্তন কৰিছে। চতুৰ্থ বৰ্গৰ কোনো কৰ্তন কৰা নাই। তেলেংগনাত প্ৰশাসনিক বিষয়াৰ দৰমহা ৬০ শতাংশ কৰ্তন কৰিছে। সাধাৰণ কৰ্মচাৰীৰ দৰমহা কৰ্তন কৰিছে প্ৰায় ৫০ শতাংশ। চতুৰ্থ বৰ্গৰ কৰ্মচাৰীৰ ৩০ শতাংশ দৰমহা কৰ্তন কৰা হৈছে। উৰিষ্যাত প্ৰশাসনিক বিষয়াসকলৰ দৰমহা ৫০ শতাংশ কৰ্তন কৰা হৈছে। অন্ধ্ৰপ্ৰদেশত প্ৰথম বৰ্গৰ ৬০ শতাংশ, দ্বিতীয় তৃতীয় বৰ্গৰ ৫০ শতাংশ আৰু চতুৰ্থ বৰ্গৰ ১০ শতাংশকৈ দৰমহা কৰ্তন কৰিছে। কেৰেলাত প্ৰতি মাহত ৬ দিনৰ দৰমহা কৰ্তন কৰাৰ সিদ্ধান্ত লৈছে। কৰ্ণাটক, মধ্যপ্ৰদেশ, বিহাৰতো কৰ্তন কৰিছে।‘\nঅৱশ্যে অসমতো সকলো বিভাগৰ ব’ৰ্ডৰ অধ্যক্ষ আৰু উপাধ্যক্ষৰ পৰাও দৰমহাৰ ২৫ শতাংশ ১ মে’ৰ পৰা কৰ্তন কৰাৰ সিদ্ধান্ত লৈছে বুলি তেওঁ জানিবলৈ দিয়ে।\nআনহাতে, কোভিডে স্বাস্থ্যৰ লগতে অৰ্থনীতিৰ ওপৰত ডাঙৰ আঘাত হানিছে বুলি স্বীকাৰ কৰি অসমৰ অৰ্থনীতি কি দিশে গতি কৰিছে তাৰে এক সম্যক আভাস দিয়ে মন্ত্ৰীগৰাকীয়ে।\n‘এপ্ৰিল ২০১৯ ত এছজিএছটিত সংগ্ৰহ হৈছিল ৪০৬ কোটি টকা। চিজিএছটিত সংগ্ৰহ হৈছিল ২৭৬ কোটি টকা আৰু আইজিএছটি ১৯৩ কোটি টকা। কিন্তু ২০২০ চনৰ এপ্ৰিলত মাত্ৰ ৬৮ কোটি টকা, যোৱাৰ বৰ্ষতকৈ ৩৩৮ কোটি টকা কৰ কমকৈ সংগ্ৰহ হ’ল। এই মাহত চি.জি.এছটিত সংগ্ৰহ হ’ল ৬০ কোটি টকা। আইজিএছটিত সংগ্ৰহ হ’ল ৬২ কোটি টকা।‘ মন্ত্ৰীগৰাকীয়ে সংবাদমেলত এইদৰে কয়।\nমুঠ জিএছটি সংগ্ৰহৰ এক তুলনা কৰি মন্ত্ৰীগৰাকীয়ে কয় ‘২০১৯ত ৯৩২.৩৬ কোটি টকা জিএছটি সংগ্ৰহ হৈছিল। এই বৰ্ষত মাত্ৰ ১৯৩ কোটি টকা সংগ্ৰহ হৈছে। ৮০ শতাংশ কম হৈছে জিএছটি সংগ্ৰহ।‘\nইয়াৰোপৰি তেওঁ কয় ‘২০১৯ ৰ এপ্ৰিলত পেট্ৰ’লজাত সামগ্ৰীৰ পৰা ৩৪০ কোটি টকা সংগ্ৰহ কৰিছিল এইবছৰ ৬০ কোটি টকাৰো এতিয়ালৈকে ওচৰ চাপিব পৰা নাই।‘\nআনহাতে, কেবিনেটৰ অনুমোদন ক্ৰমে বিত্ত বিভাগে কেতবোৰ সিদ্ধান্ত লৈছে বুলি উল্লেখ কৰি মন্ত্ৰীগৰাকীয়ে কয় ‘বিত্ত বিভাগৰ অনুমোদন নোলোৱাকৈ প্ৰশাসনীয় বিভাগসমূহে কোনো আচঁনি গ্ৰহণ নকৰিব। কেন্দ্ৰীয় চৰকাৰৰ পৰা অহা যোজনা বা বৈদেশিক বিষয়ৰ আঁচনি চলাই যাব পাৰিব। দা-দৰমহাৰ উপৰিও অতিৰিক্ত খৰচ এতিয়া কাৰ্যালয়মূহে ২৫ শতাংশ খৰচৰ অনুমতিৰ পৰিৱৰ্তে ১০ শতাংশহে অনুমতি লাভ কৰিব।\n‘মুখ্য মন্ত্ৰীৰ প্ৰত্যক্ষ অনুমোদন অবিহনে ৰাজ্য চৰকাৰে কোনো বাহন ক্ৰয় কৰিব নোৱাৰিব। প্ৰথম চাৰিমাহত ৰাজ্য চৰকাৰে ৱৰ্কশ্বপ, চেমিনাৰ আদি অনুষ্ঠিত নকৰে। প্ৰয়োজনত ভিডিঅ’ কনফাৰেন্সিঙৰ জৰিয়তে এয়া সম্পন্ন হ’ব। মুখ্য ন্যায়াধীশ, মুখ্যমন্ত্ৰী, মুখ্য সচিবক বাদ কৰি অন্য কোনেও একজিউকেটিভ ক্লাছত যাত্ৰা কৰিব নোৱাৰিব। ৰাজ্য চৰকাৰৰ কোনো বিষয়া বৈদেশিক ভ্ৰমণত যাব নোৱাৰিব। ৰাজহুৱা স্বাৰ্থত যাবলগীয়া হ’লে তেওঁৰ অনুমতি থাকিব।‘ মন্ত্ৰীগৰাকীয়ে কয়।\nইয়াৰোপৰি বিধায়ক পুঁজিৰ বাবে চাৰিটা মাহ কোনোধৰণৰ ধনৰ আবন্টন নহয় বুলি তেওঁ সদৰী কৰি লগতে কয় ‘অৱশ্যে জিলা উপায়ুক্তলৈ ইতিমধ্য মুকলি কৰি দিয়া ধনসমূহ উন্নয়নৰ কামত খৰচ কৰিব পাৰিব।‘


আমি কিয় কথা কওঁ: — বিকাশপেডিয়া\nমূল পৃষ্ঠা / শিক্ষা / শিকাৰ আনন্দ / আমি কিয় কথা কওঁ:\nআমি কিয় কথা কওঁ লিখা হৈছে\nমুখৰ ভাষাই আমাক মানুহ কৰিলে নেকি?\nভেকুলীয়ে টোৰটোৰায়,চৰায়ে কিচকিচায় আৰু সুললিত গান গায়,বান্দৰে খেকখেকায়।কিন্তু আমি মানুহবোৰে যি উচ্চ আৰু অসীমভাৱে সালসলনি কৰি যাব পৰা ভাষাৰ দক্ষতা আহৰণ কৰিলোঁ,আন কোনো প্ৰজাতিয়ে সেইটো নোৱাৰিলে।ভাষা অবিহনে আমি ব্যৱসায়-বাণিজ্য,জাতি-জনজাতি ,ধৰ্ম-আচাৰ,আৰু ৰাষ্ট্ৰও গঠন কৰিব নোৱাৰিলোঁহেঁতেন-ইণ্টাৰনেট,ম’বাইল ফোনতো বহু দুৰৰে কথা।\nআমি যে আমাৰ মনৰ ভাব আনক বুজাব পাৰোঁ আৰু আনৰ মনৰ ওপৰত প্ৰভাৱ বিস্তাৰ কৰিব পাৰোঁ,কিহৰ বাবে পাৰোঁ?ই আমাক কেনেদৰে একোটা ৰুপ দিয়ে আৰু ই নিজে কেনেকৈ সলনি হৈ গৈ থাকে?সেই সন্দৰ্ভত নটা বিশেষ প্ৰশ্ন তুলিব পাৰি-\n১| কোনে প্ৰথম কথা কৈছিল?\n২|আমি ভাষা উদ্ভাৱন কৰিলোঁ কিয়?\n৩|প্ৰথম শব্দবোৰ কি আছিল?\n৪|ভাষা এটা শিকিলে মস্তিষ্কৰ ভিতৰৰ জালিকা পুনৰগঠিত হয় নেকি?\n৫|ভাষাই আমি জগতখন কিভাবে দেখোঁ তাক প্ৰভাৱান্বিত কৰে নেকি?\n৬|আমাৰ ভাষাই আমাৰ ব্যক্তিত্ব গঠন কৰে নেকি?\n৭|এদিন আমি সকলোৱে বাৰু একেটা ভাষাকে ক’ম নেকি?\n৮|প্ৰযুক্তিবিদ্যাই ভাষা কেনেদৰে সলনি কৰি আছে?\n৯|এদিন আমি কথা নোকোৱাকৈয়ে সংযোগ স্থাপন কৰিব পাৰিম নেকি (অৰ্থাৎ মনৰ ভাব আনক সম্পুৰ্ণ বুজাব পাৰিম নেকি)?\nএইবোৰ প্ৰশ্নৰ সম্ভাব্য উত্তৰ বিচাৰিব পাৰিলেই আমি আমাৰ অতি-বিশিষ্ট দক্ষ ভাষাৰ বিষয়ে আৰু তাৰ ফলত আমাৰ নিজৰ বিষয়েই ভালদৰে জানিব-বুজিব পাৰিম।\nভাষা হ’ল সামাজিক প্ৰযুক্তিবিদ্যাৰ এটা শক্তিশালী হাতিয়াৰ।আমাৰ ভিতৰৰ পৰা বতাহ এৰি দিওঁতে কিছুমান সংকেতৰ (Code)সৃষ্টি কৰি আন কাৰোবাক সেই সংকেতবোৰৰ অৰ্থ বুজিবলৈ দিয়াটোৱেই ভাষা,আৰু তাৰদ্বাৰা আমি আনক (কেতিয়াবা স্বগতোক্তিৰে নিজকো)আমাৰ অতীত,বৰ্তমান আৰু ভৱিষ্যতৰ নানা তথ্য দিওঁ,আমাৰ মনৰ ধাৰণাক ৰুপ দিওঁ,কামৰ আৰম্ভণি কৰোঁ,আনক বাধ্য কৰাওঁ (কিবা এটা কাম কৰিবলৈ,কেতিয়াবা আনকি অনুনয় –আবেগেৰে),প্ৰশংসা কৰোঁ,কৃতজ্ঞতা প্ৰকাশ কৰোঁ,আনকি ঠগোঁও (বেছিভাগ ঠগোঁৱেই)।\nএতিয়া পৃথিৱীত ৭১০ টা ভাষা আছে (২০১৬ চনৰ ফেব্ৰুৱাৰি মাহত)।সকলো মানৱ সমাজৰে ভাষা আছে,আৰু কোনো ভাষায়েই আন কোনো ভাষাতকৈ ওপৰৰ নহয়-প্ৰত্যেক ভাষাই মানুহৰ সমস্ত অভিজ্ঞতা আদান-প্ৰদান কৰিব পাৰে।এইবোৰ সাৰ্বজনীনতা বিশ্লেষণ কৰিয়ে ভাষা- বিৱৰ্তনৰ পণ্ডিতসকলে বুজিব পাৰিছে যে আমাৰ প্ৰজাতিটোৱে এতিয়াৰপৰা দুই লাখৰ পৰা এক লাখ ষাঠি হাজাৰ বছৰৰ আগতে আফ্ৰিকাত আমাৰ হ’ম’ ছেপিয়েনছ (Homo sapiens)প্ৰজাতিটোৰ উদ্ভৱৰ সময়ৰপৰাই ভাষাৰ ব্যৱহাৰ আৰম্ভ কৰিছে।বিশেষজ্ঞসকলৰ মতে,সেইটো নহ’লে হ’ম’ ছেপিয়েনছবোৰ ষাঠি হাজাৰ বছৰ আগতে পৃথিৱীৰ অন্য অংশলৈ প্ৰব্ৰজন কৰাৰ পাছত আফ্ৰিকাত ৰৈ যোৱাসকলৰ কোনো ভাষা নাথাকিলহেঁতেন।\nআমাৰ জ্ঞাতিভাইৰ ভাষা\nবৰ্তমান পৃথিৱীত থকা একমাত্ৰ মানৱ প্ৰজাতি হ’ম’ ছেপিয়েনছৰ যদি ভাষা আছে,তেনেহ’লে এতিয়া বিলুপ্ত হৈ পৰা আন কোনো মানৱ প্ৰজাতিৰো বাৰু ভাষা আছিল নেকি?বহুতো পণ্ডিতে বিশ্বাস কৰে যে বিলুপ্ত মানৱ প্ৰজাতি নিয়েনডাৰ্টেলবোৰৰো (Neanderthal)ভাষা আছিল।তেতিয়াহ’লে,এনে হ’বও পাৰে যে এতিয়াৰপৰা পাঁচ লাখ বছৰ বা তাৰো আগতে নিয়েনডাৰ্টেলবোৰ আৰু আমি আধুনিক মানুহবোৰে যি উমৈহতীয়া পুৰ্বপুৰুষৰপৰা দুভাগ হৈছিলোঁ,সেই পুৰ্বপুৰুষৰপৰাই আমি ভাষাও জানি আহিছিলোঁ।কথা ক’বৰ বাবে অত্যাৱশ্যকীয় জিন F0XP2 আৱিষ্কাৰে এই তত্ত্বৰ প্ৰতি সমৰ্থন আগবঢ়ালে।এই জিন নিয়েনডাৰ্টেল আৰু হ’ম’ ছেপিয়েনছৰ দুটা বিশেষ স্থানত পোৱা গ’ল,কিন্তু চিম্পাঞ্জীৰ এই জিন নাই।পিছে এটা একমাত্ৰ জিনে ভাষাৰ জন্মৰ সম্পুৰ্ণ প্ৰমাণ দিব নোৱাৰে।আনকি অলপতে প্ৰমাণ পোৱা গৈছে যে নিয়েনডাৰ্টেলৰ মস্তিষ্কই FOXP2 জিনটো বেলেগ ধৰণেহে চলাইছিল।\nভাষা হ’ল স্বাভাৱিকতেই প্ৰতীকধৰ্মী।ভাষাত মাত বা আৱাজে শব্দ (ব্যাকৰণৰ শব্দ,বাক্যৰ অংশ)বুজায় আৰু সেই শব্দই বস্তু আৰু ক্ৰিয়া বুজায়।নিয়েনডাৰ্টেলবোৰৰ প্ৰতীকধৰ্মী জ্ঞানৰ বিশেষ সাক্ষ্য-প্ৰমাণ পোৱা হোৱা নাই-অ’ত-ত’ত ৰঙৰ টুকুৰা বা আঁক-বাকহে পোৱা গৈছে।একে সময়তে পশ্চিম ইউৰোপত বসবাস কৰি থকা মানুহৰ কিন্তু ধুনীয়া চিত্ৰ (মুৰেল)আৰু সংগীতৰ যন্ত্ৰপাতি পোৱা হৈছে আৰু তেওঁলোকৰ নানা ধৰণৰ হাতিয়াৰ আৰু অস্ত্ৰ-শস্ত্ৰও পোৱা গৈছে।\nকিছুমান বিশেষজ্ঞই এই বুলিও ক’ব খোজে যে দুই নিযুত বছৰ আগতে আফ্ৰিকাৰ ছাভান্নাত বসবাস কৰা,থিয় হৈ খোজ কাঢ়িব পৰা মানুহৰ পুৰ্বৰ প্ৰজাতি হ’ম’ ইৰেক্টাছবোৰেই (Homo erectus)প্ৰথমতে কথা ক’বলৈ আৰম্ভ কৰিলে।কিন্তু এই কথা কোনোৱে প্ৰমাণ কৰিব পৰা নাই।\nগতিকে বৰ্তমানৰ সাক্ষ্যৰ ভিত্তিত এই কথাটোকে অধিক সম্ভাৱনাপুৰ্ণ যেন লাগে যে কথা কৈ আনৰ কাণ কলা কৰি দিব পৰা আমাৰ এই দক্ষতা মাত্ৰ আমাৰ প্ৰজাতিটোৱেই আয়ত্ত কৰিছে।\nআমাক ভাষা কিয়?\nআমি এদনেদৰে ভাষা উদ্ভাৱন কৰিলোঁ কিয়?\nভাষা কোৱাৰ দক্ষতা আমি এনেয়ে,বিনাচেষ্টাই পোৱা নাই।মানুহ প্ৰজাতিটোৱে কথা ক’বৰ বাবে মস্তিষ্কত জটিল বৰ্তনী গঢ়ি ল’ব লগীয়া আৰু অতি জটিল যন্ত্ৰপাতি নিৰ্মাণ কৰি ল’ব লগীয়া হৈছে।তদুপৰি তেওঁলোকে তেওঁলোকৰ শিশুসকলক শিকাবৰ বাবে বহুতো মুল্যবান বছৰ খৰচ কৰিবলগীয়া হৈছে।এই কাম তেওঁলোকে কিয় কৰিছে?\nবহুতো বিজ্ঞানীয়ে ভাবে যে আমাৰ মস্তিষ্কটো যথেষ্ট ডাঙৰ বাবে,আমি হাতেৰে জটিল অংগী-ভ্ংগী কৰিব পাৰোঁ বাবে,আমাৰ স্বৰনলী বিশেষভাৱে গঠিত বাবে,আৰু আমাৰ শৰীৰত থকা FOXP2 জিনে আমাৰ মুখৰ পেশী ইফাল-সিফাল কৰাৰ বিশেষ দশতা দিয়া বাবে আমি কথা ক’ব পাৰোঁ।আমাৰ মস্তিষ্কতকৈও ডাঙৰ মস্তিষ্কৰ প্ৰাণী আছে,নৰবানৰবোৰে হাতেৰে আমাতকৈও বেছিহে অংগী-ভংগী কৰে,আমাৰ দৰে স্বৰযন্ত্ৰ বিশেষ ধৰনৰ নহ’লেও কিছুমান জন্তুৱে আমাৰ দৰে মাত উলিয়াব পাৰে।সিহঁতৰ FOXP2 জিনো নাই।গতিকে এইবোৰ কথাই মাত উলিওৱা কথাটো সঁচা নহয়।\nআমাৰ সামাজিক আচৰণ বিশেষ ধৰণৰ হোৱা বাবে আৰু আমাৰ ইজনৰ মনৰ ভাব সিজনক কোৱা আৰু সেইমতে আচৰণ কৰোৱাৰ তীব্ৰ প্ৰবৃত্তিৰ বাবেহে আমি কথা কোৱাৰ তাড়না অনুভৱ কৰিলোঁ বুলি বহুতো বিজ্ঞানীয়ে ভাবে।মানুহেই হ’ল একমাত্ৰ প্ৰজাতি যি নিজ পৰিয়ালৰ বাহিৰৰ ব্যক্তিলৈও নিজ সমৰ্থন-সমমৰ্মিতা –প্ৰেম-উপহাৰ আৰু বস্তু আৰু সেৱাৰ আদান-প্ৰদান কৰে।আমি শ্ৰমৰ বিভাজনত বৰ গুৰুত্ব দিওঁ আৰু কোনো কোনো কামতহে বিশেষ দক্ষতা আহৰণ কৰোঁ।বহু কামত-যেনে,দেশৰ হৈ যুঁজ দিয়াত,গাঁওখনৰ ৰাস্তাটো বন্ধাত-আমি সমুহীয়াভাৱেও যোগ দিওঁ।\nএই সকলো কামতে দৰ-দাম কৰা,আলোচনা-বিলোচনা কৰা,ভাবৰ আদান-প্ৰদান কৰা,নিৰ্দেশ দিয়া আদিৰ বিশেষ প্ৰয়োজন আহি পৰে।ভাষা নহ’লে আমি কেনেকৈ এই কামবোৰ কৰিম?তথ্যৰ আদান-প্ৰদান কৰিবলৈ আমি যেনেকৈ ইউ এছ বি কবলৰ পথটো ব্যৱহাৰ কৰোঁ,তেনেকৈ আমাৰ উদ্দেশ্য,ভাব,নিৰ্দেশ,আবেগ আদি পঠাবলৈ আৰু গ্ৰহণ কৰিবলৈ আমি ভাষা ব্যৱহাৰ কৰোঁ।পৰুৱা আদি কিছুমান প্ৰাণীয়ে ভাষা নোহোৱাকৈও নানা বাৰ্তা বিনিময় কৰে।কিন্তু সেয়া নিজৰ দলৰ ভিতৰতেহে।কিন্তু মানুহৰ সমাজে বেয়া মানুহক নিয়ন্ত্ৰণ কৰিব লাগিব,ভাল মানুহক প্ৰশংসাও কৰিব লাগিব।ভাষাৰে সেই কাম কৰি আমি বৃহৎ অঞ্চল একোটাতে বা গোটেই দেশখনতে বা পৃথিৱীখনতে সেই কথা শুনা কৰি তুলিব পাৰোঁ।\nএনে ধৰণৰ জটিল (উচ্চস্তৰীয়া)সামাজিক সংযোগৰ বাবে আমাক টোৰটোৰণি,খেকখেকনি,কিচকিচনি,হোঁকহোঁকনি,গৰ্জন,ফোঁপনি,গোন্ধ বা ৰঙতকৈ সুদক্ষ এটা বাট লাগে।সেইবাবেই আমাক,একমাত্ৰ আমাক,ভাষা লাগে :আমাক লগা ধৰণৰ সামাজিকতা ভাষা নহ’লে বৰ্তি থাকিব নোৱাৰে।\nভাষাই দিয়া মস্তিষ্কৰ নৱ ৰুপ\nমানুহৰ ভাষাৰ বিষয়ে বিশদ অধ্যয়ন চলোৱা বিজ্ঞানীসকলে এতিয়া মানুহৰ মুল মাতৃভাষাৰ,অৰ্থাৎ যি ভাষাৰ পৰা লাহে লাহে আন ভাষাবোৰৰ সৃষ্টি হৈ গৈ আছিল সেই ভাষাৰ সন্ধানতো নামিছে।তেওঁলোকৰ মতে আমাৰ বহুতো ভাষাত যে কিছুমান শব্দ একে বা একেধৰণৰ তাৰ কাৰণ হ’ল সেইবোৰ অতীতৰ কোনো মুল মাতৃভাষাৰপৰা আহিছে।নানা যুক্তিৰে তেওঁলোকে এই মতবাদো দাঙি ধৰিছে যে মানুহে কোৱা প্ৰথম শব্দবোৰ সৰল নাম কিছুমান আছিল।\nআমাৰ প্ৰজাতিটোৰ বিৱৰ্তনৰ ফলত উদ্ভৱ হওঁতে হওঁতে আমাৰ মস্তিষ্কটোৰ কিছুমান অংশ প্ৰসাৰিত হৈ সি ভাষাৰ বাবে অধিক ক্ষমতা লাভ কৰিলে।সি আমাক তাৰ জটিল বৰ্তনীৰে বাৰ্তা বিনিময়ত সহায় কৰিলে।কিন্তু আচৰিত কথা হ’ল এয়ে যে ভাষাই গোটেই জীৱন ধৰি আমাৰ মস্তিষ্কটোক ন ন ৰুপ দি থাকে।\nএটা মাথোঁ ভাষা কোৱা মানুহৰ তুলনাত দুটা ভাষা কোৱা মানুহে ইটো ভাষাৰপৰা সিটো ভাষালৈ যাওঁতে তেওঁৰ মস্তিষ্কত বেলেগ ক্ৰিয়া চলে।মস্তিষ্কটোৰ একেবাৰে আগফালে থকা প্ৰিফণ্টেল কৰটেক্স (Prefrontal cortex)নামৰ অংশটোত চলা এই বিশেষ সক্ৰিয়তাৰ ফলত মস্তিষ্কটোৰ বগা পদাৰ্থ বাঢ়ি যায়।বগা পদাৰ্থবোৰ স্নায়ু কোষেৰে ভৰা বাবে তেতিয়া মস্তিষ্কটোৰ এটা অংশৰ পৰা আন এটা অংশলৈ তথ্যৰ আদান-প্ৰদান অধিক সুদক্ষ হৈ পৰে।গতিকে ভাষাৰ দক্ষতা বাঢ়িলে মস্তিষ্কৰ সক্ৰিয়তাও বাঢ়ে আৰু তেনে লোকৰ ক্ষেত্ৰত পাহৰণিৰ ৰোগ ডিমেনছিয়াও কমি যায় বুলি এলানি পৰীক্ষাত প্ৰমাণিত হৈছে।ইউ কেৰ এডিনবৰা বিশ্ববিদ্যালয়ৰ টমাছ বেকে (Thomas Bak)এলানি পৰীক্ষাত দেখিছে যে ষ্ট্ৰ’ক হোৱা লোকৰ ক্ষেত্ৰত দ্বিভাষী লোকসকলৰ সম্পুৰ্ণ নিৰাময়ৰ সংখ্যা একভাষী লোকসকলৰ সংখ্যাৰ দুগুণ।বেকে ভাবে যে কেইবাটাও ভাষা কোৱা মানুহৰ যি মানসিক ব্যায়াম হয়,তাৰ ফলত মস্তিষ্কত সংযোগৰ সংখ্যা বৰকৈ বাঢ়ে।ফলত তেনে লোকৰ মস্তিষ্কৰ নষ্ট হোৱা অংশৰ সোনকালে ক্ষতিপুৰণ হয়।\nআমাৰ ভাষাত পুংলিংগ,স্ত্ৰীলিংগৰ বাহিৰেও এটা ক্লীৱলিংগ আছে।সি নিৰ্জীৱ বস্তু যেনে-কিতাপ,কলম,জোন,গিলাচ আদি বুজায়।গতিকে আমাৰ ভাষাত আমি শব্দবোৰে তেনেদৰেই (মতা বা মাইকী নহয় বুলি)বুজোঁ।কিন্তু যিবোৰ ভাষাত বস্তুবোৰো পুং বা স্ত্ৰীলিংগ হয়,তাত শিশুবোৰৰ বহু বয়সলৈকে সেইবোৰ মতা বা মাইকী বুলি ধাৰণা হৈ থাকে।সেই ধাৰণা প্ৰাপ্তবয়ষ্ক অৱস্থালৈকে তেওঁলোকে এৰিব নোৱৰাৰ বহুতো প্ৰমাণ পোৱা গৈছে।\nএকে একে প্ৰশ্নৰ প্ৰশ্নাৱলী (Questionnaire) বেলেগ বেলেগ ভাষাত ,তেনে দুটা-তিনিটা ভাষা ভালকৈ জনা লোকক পুৰাবলৈ দি দেখা গৈছে যে কোনোবাটো ভাষাত যদি তেওঁক খোলাখুলিকৈ ক’ব খোজা বৰ্হিমুখী মানুহ যেন লগা হৈছে (যেনে-ইংৰাজীত)আন কোনোবাটো ভাষাত (যেনে-স্পেনছিত)তেওঁক খোলাখুলিকৈ কথা কব নোখোজা গম্ভীৰ আৰু অতিবিনয়ী যেন লগা হৈছে।জাপানী ভাষাত সঁহাৰি দিওঁতে একেজন মানুহকে বৰ আবেগপ্ৰৱণ যেন লগা হৈছে।\nআৰবী আৰু হিব্ৰু ভাষা জনা মানুহ কিছুমানক আৰব আৰু ইহুদি নাম কিছুমান দি প্ৰতিটো নামকে চাবি টিপি একোটা ইতিবাচক নাইবা একোটা নেতিবাচক শব্দৰ লগত সংযুক্ত কৰিবলৈ দিয়া হ’ল।দেখা গ’ল যে ক’ব নোৱৰাকৈয়ে তেওঁলোকে হিব্ৰুত সঁহাৰি দিওঁতে ইহুদিবিলাকৰ লগত আৰবীত দিয়াতকৈ অধিক ইতিবাচক সঁহাৰি দিছে।এগৰাকী ভাষা বিজ্ঞান বিশেষজ্ঞ আমেৰিকাৰ কানেটিকাট বিশ্ববিদ্যালয়ৰ নাইৰান ৰামিৰেজ-এস্পাৰজাই (Nairan Ramirez Esparza)কৈছে-“ভাষা হ’ল এনে এটা শক্তিশালী হাতিয়াৰ যে ই আমাক নিজকে বেলেগ ধৰণে চাবলৈ শিকায়।এলানি পৰীক্ষাত ওলাই পৰিছে যে দ্বিভাষী শিশুবোৰে অন্য এজন লোকৰ দৃষ্টিকোণৰপৰা পৰিস্থিতি একোটা বুজি পোৱাত অধিক পাৰদৰ্শিতা দেখুৱায়।\nএতিয়া এই সাক্ষ্য গোট খাইছে যে আমি কোৱা আৰু ভবা শব্দবোৰে আমাৰ মস্তিষ্ক,দৃষ্টিকোণ আৰু ব্যক্তিত্বৰ ৰুপ দিয়ে।কোনে জানে,হয়তো আমাৰ চিন্তা আৰু জিভাৰ শব্দবোৰে আমাৰ অভিৰুচি,স্বভাৱ আৰু প্ৰমুল্যৰেই ৰুপ নিৰ্ণয় কৰে।\nকোনো ভাষাত কোনো এটা কথা,যেনে-ঠাই এটুকুৰা অৱস্থান বা দিশ বুজোৱা বা ৰং একোটাৰ বিভিন্ন গাঢ়তা বুজোৱা আদি যিমানেই অধিক শব্দ আৰু অধিক প্ৰকাশিকা শক্তিসম্পন্ন শব্দ থাকে,সেই ভাষাৰ ব্যৱহাৰকাৰীয়ে সেই ঠাই বা সেই ৰঙৰ বিষয়ে সিমানেই ভালকৈ বুজে আৰু বুজাব পাৰে।কোনো ভাষাত কোনো ধাৰণাৰ বিষয়ে শব্দ নাথাকিলে,সেই ভাষা ভাষী মানুহে সেই ধাৰণা বুজিবলৈ টান পায়।\nভাষাত প্ৰযুক্তিবিদ্যাৰ ছাপ\nপ্ৰযুক্তিবিদ্যাই বাৰু ভাষা সলনি কৰি গৈ আছে নেকি?সেই প্ৰশ্নৰ উত্তৰ আমি বেছিভাগেই জানো।আগতে চিঠি-পত্ৰ,টোকা,গল্প-প্ৰবন্ধ,ৰচনা সকলোতে সকলো ভাষাতে আনুষ্ঠানিক,সাধুভাষা লিখা হৈছিল বা কোৱা হৈছিল।এতিয়া ম’বাইল ফোন,ইণ্টাৰনেটত ভাষাই (বিশেষকৈ ইংৰাজী ভাষাই)কেনে লিখিত ৰুপ লৈছে আমি দেখিছোঁৱেই।কথিত ভাষায়ো তেনে,ব্যাকৰণবিহীন ৰুপ ল’বলৈ আৰম্ভ কৰিছে।অক্সফ’ৰ্ড ইংলিছ ডিক্সনেৰিয়ে (OED) ২০১১ চনত lol শব্দটো গ্ৰহণ কৰিছে।এই শব্দটো laugh (ing)out loud বা lots of laughs –অৰপৰা চুটি কৰা।তেনেকৈ এই অভিধানেই (OED)selfie শব্দটো (নিজে লোৱা নিজৰ ফটো-সাধাৰণতে কেমেৰা বা ম’বাইল ফোন আদিৰে লোৱা নিজৰ ফটো)২০১৩ চনত গ্ৰহণ কৰিছে।\nভাষাৰ গতি আৰু দিশৰ বিষয়ে খবৰ ৰখা লোকসকলে ভাবে যে ভৱিষ্যতে ফোন আৰু নেটৰ বাৰ্তাৰ আদান-প্ৰদানত্ ছবি বা চিহ্নবোৰৰ ব্যৱহাৰহে বেছি হ’ব।ইম’টিকন (emoticon)নামৰ এই চিহ্নবোৰে ভাষা লিখি থকাৰ সমস্যা আৰু বাৰ্তা সাজু কৰোঁতে লগা সময়-দুয়োটাকে কমাই পেলাব।ছছিয়েল মিডিয়াবোৰে নতুন নতুন ইম’টিকন যোগ দিয়াত গুৰুত্ব দিছেই।\nতোমাৰ গোপন কথা\nতাৰ পাছত এদিন নোকোৱাকৈয়ে,নিলিখাকৈয়ে বাৰ্তা দিব পাৰিম নেকি?সেই দিশতো বিজ্ঞানীসকলে খোজ দিছে।\nদিনটোৰ প্ৰতিটো মুহুৰ্ততে আমাৰ মনলৈ কিছুমান ব্যক্তিগত চিন্তা আহিয়ে থাকে।তাৰে অতি সামান্য সংখ্যকহে আমি পতি-পত্নী,বন্ধু-বান্ধৱী,সন্তান-সহকৰ্মীক কওঁ।বেছিভাগ নকওঁ,বা ক’লে বিপৰ্যয়ো ঘটিব পাৰে।এতিয়া সেইবোৰো বাহিৰৰ পৰা,দুৰৰ পৰাই ‘পঢ়ি’পেলাব পৰা হ’ব।অৱশ্যে তাৰ ভয়তে আমি সকলোৱে টিনৰ পাতল পাটেৰে মুৰ ঢাকি কোনো তৰংগ বাহিৰ ওলাব নোৱৰা কৰাৰ প্ৰয়োজন হোৱা নাই।এই গৱেষণালানিৰ উদ্দেশ্য হৈছে পক্ষাঘাতগ্ৰস্ত হৈ যিসকল ৰোগীয়ে বাৰ্তা-সংযোগ কৰিব নোৱৰা হৈছে তেওঁলোকক সহায় কৰাটোহে।\nইয়াৰে কিছুমান গৱেষণাত ৰোগীৰ মস্তিষ্কত সন্ধানী যতন (implant)বহুৱাই তেওঁ ক’ব খোজা কথাৰ উমান ল’বলৈ যত্ন কৰা হৈছে।ৰোগীজনে কথা এটা ক’ব খুজি মুখৰ পেশী লৰাব খোজে কিন্তু নোৱাৰে।তেতিয়া তেওঁৰ মস্তিষ্কত যি যি অংশ সক্ৰিয় হৈ উঠে তাৰ সন্ধান পোনে পোনে লৈ শব্দটো স্বৰ সংশ্লেষণত (voice synthesizer)ফুটাই তোলা হয়।\nআন এলানি গৱেষণাত মস্তিষ্কৰ ভিতৰলৈ সন্ধানী নুসুমুৱাকৈ বাহিৰৰপৰাই মস্তিষ্কৰ সক্ৰিয় হৈ উঠা অঞ্চলৰপৰা শব্দ সংগ্ৰহ কৰা হৈছে।\nএই দুয়োলানি গৱেষণায়েই কিছু সফলতাৰ মুখ দেখিছে।আনকি মস্তিষ্কৰপৰা শব্দ সংগ্ৰহ কৰাৰ সলনি ধাৰণা (concept )একোটা ধৰি আনি তাক কেইটামান শব্দ বা সম্পুৰ্ণ বাক্যৰেই ৰুপ দিয়াৰ প্ৰচেষ্টাও চলি আছে।\nবাৰ্কলিৰ কেলিফৰ্নিয়া বিশ্ববিদ্যালয়ৰ ব্ৰিয়ান পাছলি (Brian Pasley)আৰু তেওঁৰ সহযোগীসকলে দেখিছে যে কিছুমান কম্পনাংক বা ছন্দই মস্তিষ্কৰ শ্ৰৱণ অঞ্চলৰ নিউৰনৰ গোট কিছুমান সক্ৰিয় কৰি তোলে।শব্দটো শুনিলে সেই গোটবোৰ সক্ৰিয় হয়েই,শব্দটো ভাবিলেও হয়।গৱেষক দলটোৱে এতিয়া অধ্যয়ন কৰি আছে-মানুহে কোৱাৰ কথা ভাবিলে কোনবোৰ নিউৰন সক্ৰিয় হয়।সেই তথ্যকে তেওঁলোকে কথালৈ ৰুপান্তৰিত কৰাৰ চেষ্টা চলাইছে।\nতাৰ বাবে মস্তিষ্কত সন্ধানী যতন সুমুৱাই দিব লগীয়া হয়,কিন্তু সঁচাকৈয়ে তেনে ৰেকৰ্ডিঙত শব্দ (কথাৰ টুকুৰা)শুনা যায়।\nএই প্ৰগতিবোৰলৈ ভালদৰে মন কৰিলে বুজা যায় যে আমি এতিয়া মনেৰে কথা কোৱাৰ,বা আনৰ মনৰ কথা শুনাৰ দিশত আগবাঢ়ি গৈ আছোঁ।হয়তো এনে দিনো আহিব যেতিয়া লেখকে ভাবি গ’লেই পুজা- সংখ্যা আলোচনীৰ সম্পাদকে গল্প –উপন্যাসবোৰে লিখাই ল’ব পাৰিব।\nকিন্তু আপুনি মনেৰে ‘তেওঁৰ’লগত কথা পাতোঁতে আপোনাৰ পতিয়ে/পত্নীয়ে যাতে শুনি নাযায়,তাৰ বাবে আপোনাৰ মনটো ‘আনে নুশুনা’ম’ডত ৰখাৰ ব্যৱস্থা এটাও হয়তো বিজ্ঞানীসকলে উলিয়াব লাগিব।\nলেখক:ড০ দীনেশ চন্দ্ৰ গোস্বামী (প্ৰান্তিক)\nআমি কিমান কথা কব লাগে(এক বৈজ্ঞানিক বিশ্লেষণ):


নাভিত7ৰাতি সৰিয়হ তেল দি থাকক, এই ডাঙৰ বেমাৰবোৰ শিপাৰ পৰা নাইকিয়া হৈ যাব – TECHNOASSAM\nMarch 16, 2021 November 30, 2020 by technoassam\nসকলো মানুহৰ শৰীৰ তেওঁৰ বাবে উপযোগী! মোৰ মৰমৰ ভাগিন জনী আৰু মোৰ মৰমৰ ভাগিন জনীলৈ মনত পৰে! এনেকৈয়ে নাভিত আমাৰ শৰীৰৰ এটা গুৰুত্বপূৰ্ণ অংশ! যে আমাৰ শৰীৰৰ লগত সংযুক্ত হয় তো যে শৰীৰৰ কাৰণে বহুত উপযোগ হয় আপুনি জানি আচৰিত হ ‘ ব যে শৰীৰৰ এই অংশৰ পৰা কিমান বেমাৰ হয়! নাভিৰ জৰিয়তেহে শৰীৰৰ বহুতো অংশ শিপাৰ পৰা বাহিৰ কৰিব পাৰি!\nআজি আমি আপোনালোকক এই লেখাটোৰ জৰিয়তে ক ‘ বলৈ গৈ আছো যে মানুহৰ নাভিত সৰিয়হৰ তেল দি কি দুটা ৰোগ নাইকিয়া কৰিব পাৰি!\nআজিৰ ব্যস্ততাপূৰ্ণ জীৱনত বহুতো লোকে নিজৰ দেহ সুৰক্ষিত কৰিব পৰা নাই! মানুহৰ শৰীৰত উমৈহতীয়া বিষ আৰু আঠুৰ বিষৰ সমস্যা বৃদ্ধি পোৱাৰ কাৰণ! ইয়াক যৌথ পানৰ সমস্যা বুলিও কয়! যদি তুমি সদায় নাভিত সৰিয়হৰ তেল দি শুই থাকা! আৰু ভালকে মালিচ কৰোঁ! গতিকে ই যুগ্ম পানৰ সমস্যাৰ পৰা মুক্তি পাব!\nআজিৰ যুগত বহুত মানুহ ৰাতি দেৰিকৈ সাৰ পায়! মানুহৰ মাজত বিভিন্ন ধৰণৰ বেমাৰ উৎপন্ন হোৱাৰ কাৰণ! য ‘ ত ইনচোমনিয়াও এক প্ৰকাৰৰ বেমাৰ! বহুত মানুহৰ ৰাতি টোপনি নোযোৱা অভ্যাস আছে, যাৰ ফলত মানুহে বেছি ৰাতি নুশুৱে, যাক অনিদ্ৰাৰ বেমাৰ বুলিও কোৱা হয়! নাভিত সৰিয়হ তেল দি শুই থাকিলে অনিদ্ৰাৰ বেমাৰো নোহোৱা হয় আৰু মানুহজন ৰাতি আৰামত শুব পাৰে!\nআপুনি জানেনে নহৰু আমাৰ দেহৰ বাবে কিমান উপযোগী জানিবলৈ ক্লিক কৰক\n6 জনী পত্নী দায়িত্ব পালন কৰাটো সম্ভৱ নহয়


উস্ গৰম! সহজে ঘৰুৱাভাৱে ছালখনৰ যতন কেনেকৈ ল'ব - নিয়মীয়া বাৰ্তা\nউস্ গৰম! সহজে ঘৰুৱাভাৱে ছালখনৰ যতন কেনেকৈ ল’ব\nবিশেষ বাৰ্তা, ২২ এপ্ৰিলঃ এয়া গৰমৰ দিন। গৰমৰ দহনত ছালৰ সৌন্দৰ্য আৰু উজ্জ্বলতা খুব সোনকালে নাইকিয়া হয়। গতিকে ছালখন সুস্থ ৰাখিবলৈ কিছু বেছি যত্ন লোৱাৰ প্রয়োজন। এনে নহয় যে, এই যত্ন ল’বলৈ পার্লাৰলৈ গৈ মোটা অংকৰ টকা খৰচ কৰিব লাগে। ঘৰত থকা বিভিন্ন উপাদানেৰেই আপুনি সহজে ছালৰ যত্ন ল’ব পাৰিব।\nপুৱা টোপনিৰ পৰা উঠিয়েই যদি মুখত কিছু বৰফ ঘঁহি লয় তেন্তে চকুৰ ফুলি থকা ভাৱ বহুখিনিয়েই কমি আহে। বিচাৰিলে ঘৰৰ পৰা বাহিৰলৈ যোৱাৰ আগেয়েও মুখত বৰফ ঘঁহিব পাৰে। বৰফে আমাৰ ত্বকৰ ৰক্ত সঞ্চালন বৃদ্ধিৰে কোষবোৰক আৰু সজীৱ কৰি তোলে। তাৰ লগতে মুখৰ তৈলাক্ত ভাব দূৰ কৰে। ফলত ছালখন আৰু মলিন দেখা নাযায়।\nগৰম দিনত ছালখন ভালে ৰাখিবলৈ আৰু এটা কাম কৰিব। দিনটোত বাৰে বাৰে পানীৰে মুখখন ধুই থাকিব লাগে। এনে কৰিলে ছালৰ কোষবোৰ মলিন নহয়। লগতে প্ৰচুৰ পৰিমাণে পানী খোৱাত গুৰুত্ব দিয়ক।\nনিশা বিছনালৈ যোৱাৰ আগেয়ে সকলো মেকআপ আদি ভালকৈ আঁতৰাব। মুখত হাইড্রেটিং মাস্ক ব্যৱহাৰ কৰিব পাৰে। গোটেই দিনৰ পৰিশ্রমৰ পাছত হাইড্রেটিং মাস্কে ছালৰ পানীশূন্যতা দূৰ কৰিব। মাস্ক হিচাপে কেৱল এলোভেৰা জেল ব্যৱহাৰ কৰিব পাৰে। অথবা সম পৰিমাণৰ টেঙা দৈ, মধু আৰু হালধি গুৰি ব্যৱহাৰ কৰিব পাৰে।\nছালৰ যত্ন লোৱাৰ সমান্তৰালকৈ খোৱাৰ প্রতিও মনোযোগী হোৱাৰ প্রয়োজন। যথাসম্ভৱ ভজা-পোৰা এৰাই চলিব। প্রচুৰ পানীযুক্ত ফল যেনে- তৰমুজ, আনাৰস, কমলা ইত্যাদি খোৱাৰ চেষ্টা কৰক।\nতাৰ লগতে এটা ভাল টোপনিৰ প্ৰয়োজন ছালখনৰ লগতে শৰীৰটো সুস্থ কৰি ৰাখিবলৈ। নিশা ৮ ঘণ্টাৰ টোপনি মাৰিব। এই সময়চোৱাত সকলো চিন্তা আঁতৰাই ৰাখিব। চাব ছালখন এনেয়ে উজ্জ্বল হৈছে।\nনগাঁৱৰ বিশিষ্ট শিক্ষক-সমাজকৰ্মী কুশল কুমাৰ কো‍ঁচৰ বিয়োগ: শোক প্ৰকাশ\nপ্ৰতিৰক্ষা চুক্তিৰ পৰা ৰাছিয়া-ইউক্ৰেইন যুদ্ধলৈকে, প্ৰধানমন্ত্ৰী মোদী আৰু বৰিছ জনছনৰ আলোচনাত কি কি বিষয়ে স্থান পালে?


নুমলীগড় শোধনাগাৰলৈ ৰিফাইনেৰী পাৰ্ফৰ্মেন্স ইম্প্ৰোভমেণ্ট এৱাৰ্ড-২০১৭-১৮\nযোৰহাট , January 18, 2019 6:57 pm\nনুমলীগড় শোধনাগাৰে ২০১৭-১৮ বৰ্ষৰ বাবে ৰিফাইনেৰী পাৰ্ফৰ্মেন্স ইম্প্ৰোভমেণ্ট এৱাৰ্ড লাভ কৰিছে। ভাৰতৰ সমগ্ৰ শোধনাগাৰৰ ভিতৰতে এই বঁটা লাভ কৰিছে নুমলীগড় শোধনাগাৰে। নুমলীগড় শোধনাগাৰৰ সহকাৰী প্ৰৱন্ধক প্ৰিয়ংকা হাজৰিকাই প্ৰকাশ কৰা এটা সংবাদ বিজ্ঞপ্তিত এই কথা ব্যক্ত কৰা হৈছে। নুমলীগড় শোধনাগাড়ৰলৈ এই বঁটাটো আগবঢ়াইছে ভাৰত চৰকাৰৰ পেট্ৰলিয়াম আৰু প্ৰাকৃতিক গেছ মন্ত্ৰ্যালয়ৰ সচিব এম এম কুট্টিয়ে। নুমলীগড় শোধনাগাৰৰ হৈ এই বঁটাটো গ্ৰহণ কৰে শোধনাগাৰৰ সঞ্চালক (কাৰিকৰী) বি ফুকনে। অলপতে মু্ম্বাইৰ ২৩ সংখ্যক ৰিফাইনিং এণ্ড পেট্ৰকেমিকেলছ টেকন’লজি মীটৰ আৰম্ভণি অনুষ্ঠানত এই বঁটা প্ৰদান কৰা হয়।\nএই বঁটাটো প্ৰতিষ্ঠা কৰিছে পেট্ৰলিয়াম আৰু প্ৰাকৃতিক গেছ মন্ত্ৰ্যালয়ে। ৬টা মুখ্য স্থিতিমাপ বিচাৰ কৰা হয়। সেয়া হৈছে ক্ৰুড প্ৰক্ৰিয়াকৰণ বিশেষীকৃত শক্তি শোষণ, বিশেষ বাষ্প শোষণ কাৰ্বন ইমিশ্যনৰ পৰিমাণ, কাৰ্য সম্পাদনৰ ব্যয় আৰু বিশেষীকৃত জল শোষণ।\nবঁটাৰ বাবে নিৰ্বাচিত কোম্পানীসমূহক কঠোৰভাৱে পৰীক্ষা কৰাৰ পাছত পেট্ৰলিয়াম আৰু প্ৰাকৃতিক গেছ মন্ত্ৰ্যালয়ে এই বঁটাটো প্ৰদান কৰে।\nভাৰত বায়’টেকৰ নাকেৰে ড্ৰপৰ ৰূপত ল’ব পৰা ভেকচিনৰ পৰীক্ষণত অনুমোদন বিশেষজ্ঞ সমিতিৰ\nযোৱা ২৪ ঘণ্টাত ১৩,৮২৩ গৰাকী ক’ৰ’নাত আক্ৰান্ত, ২ লাখৰ তললৈ নামিল সক্ৰিয় ৰোগীৰ সংখ্যা\nৰিক্সাত উঠি ঘূৰি ফুৰিছে পাকিস্তানৰ প্ৰধানমন্ত্ৰী ইমৰাণ খানে! ৰহস্য কি? চাওঁক ভিডিঅ\nনিয়ন্ত্ৰণ ৰেখাত নিহত তিনিজন পাকিস্তানী উগ্ৰপন্থী, ভাৰতীয় সেনাৰ চাৰিজন জোৱান আহত


who will form hailakandi municipality board bjp or indpendent members– News18 assam\nHailakandi Municipality: কিং মেকাৰ নিৰ্দলীয়, কিন্তু দুই ভাগত বিভক্ত নিৰ্দলীয় শিবিৰ, কোনে গঠন কৰিব পৌৰসভা?\nHailakandi Municipality: পৌৰসভা নিৰ্বাচনৰ ফলাফলত হাইলাকান্দিত ৬জন বিজেপি প্ৰাৰ্থী জয়ী হোৱাৰ বিপৰীতে নিৰ্দলীয় প্ৰাৰ্থীয়ে দখল কৰিলে ১০টা ৱাৰ্ড।\nLast Updated : March 11, 2022, 21:26 IST\nপৌৰসভা নিৰ্বাচনৰ ফলাফলত হাইলাকান্দিত সংঘটিত হৈছে আজৱ কাণ্ড। দলতকৈ এইবাৰ নিৰ্দলীয় প্ৰাৰ্থীৰ জয়জয়কাৰ। ৬জন বিজেপি প্ৰাৰ্থী জয়ী হোৱাৰ বিপৰীতে নিৰ্দলীয় প্ৰাৰ্থীয়ে দখল কৰিলে ১০টা ৱাৰ্ড। এইবাৰ নিৰ্দলীয় কিংমেকাৰত পৰিণত হৈছে হাইলাকান্দিত। এতিয়‍া প্ৰশ্ন হৈছে কোনে গঠন কৰিব হাইলাকান্দি পৌৰসভা? কোন হ'ব পৰবৰ্তী পৌৰপতি? ইয়াকে লৈ আৰম্ভ হৈছে কুচকাৱাজ ।\nনিৰ্বাচনী ফলাফলৰ পিছতে সকলো নিৰ্দলীয়ই একেজোঁট হৈ থকাৰ কথা ঘোষণা কৰিলেও এতিয়া ফাট ধৰিছে নিৰ্দলীয় শিবিৰত । এতিয়া দুই ভাগে বিভক্ত হৈছে হাইলাকান্দিৰ নিৰ্দলীয় প্ৰাৰ্থীসকল । বিজেপিৰ প্ৰাৰ্থিত্বৰ পৰা বঞ্চিত হৈ নিৰ্দলীয় ৰূপে জয় লাভ কৰা ৫ গৰাকী পৌৰ সদস্যই এতিয়া বিজেপিত যোগদানৰ বাবে মন মেলিছে । এওঁলোক হল ৫ নম্বৰ ৱাৰ্ডৰ মুন্না দেৱ, ৮নং ৱাৰ্ডৰ উমা চৌধুৰী, ৯নং ৱাৰ্ডৰ ৰাজু চক্ৰৱৰ্তী, ১০নং ৱাৰ্ডৰ ঝৰ্ণা ভৌমিক আৰু ১৬নং ৱাৰ্ডৰ পৌৰ সদস্য সুমিত্ৰা দেৱনাথ। এই ৫ গৰাকী সদস্যই বিজেপিত যোগদান কৰিলে বিজেপিৰ সংখ্যা হ'বগৈ ১১ । অৰ্থাৎ বিজেপিয়ে হাইলাকান্দি পৌৰ সভা গঠন কৰাটো প্ৰায় নিশ্চিত হৈ পৰিছে ।\nইপিনে বাকী ৫ গৰাকী নিৰ্দলীয় সদস্যই আকৌ সকলো নিৰ্দলীয়ক একত্ৰ কৰি তেওঁলোকৰ ভিতৰত কোনোবাক পৌৰপতি বাচনি কৰাৰ প্ৰয়াস চলাইছে। আনহাতে আজি কৰিমগঞ্জ সমষ্টিৰ সাংসদ কৃপানাথ মল্লাই আজি হাইলাকান্দিত উপস্থিত হৈ পাঁচগৰাকী নিৰ্দলীয় সদস্যৰ যোগদানৰ পিছতে হাইলাকান্দি পৌৰ সভা বিজেপিয়ে গঠন কৰিব বুলি মন্তব্য কৰে ।\nপিছে কোন হ'ব পৰবৰ্তী পৌৰপতি তাকে লৈ বিজেপি শিবিৰত চলিছে গুণাগথা। এই সন্দৰ্ভত সম্মুখত আহিছে দুটা নাম । ১৫ নম্বৰ ৱাৰ্ডৰ পৰা জয়ী হোৱা বিজেপি প্ৰাৰ্থী কল্যাণ গোস্বামী আৰু ৪ নম্বৰ ৱাৰ্ডৰ মানৱ চক্ৰবৰ্তী\nFirst published: March 11, 2022, 21:26 IST\nAssam Municipal Election 2022Assam Municipal Election Results


পুৱতি নিশা ১.১৫ বজাত প্ৰেমিকাক লগ কৰিবলৈ যোৱা প্ৰেমিক ডাম্পাৰৰ খুন্দাত মৃত্যু | Asom Live 24\nপুৱতি নিশা ১.১৫ বজাত প্ৰেমিকাক লগ কৰিবলৈ যোৱা প্ৰেমিক ডাম্পাৰৰ খুন্দাত মৃত্যু\nপ্ৰেমিকাক লগ কৰিবলৈ গৈ মৃত্যু হৈছে এগৰাকীৰ ২৫ বছৰীয়া যুৱকৰ৷ আৰক্ষীয়ে প্ৰকাশ কৰা অনুসৰি মংগলবাৰে পুৱতি নিশা হোৱা মহাৰাষ্ট্ৰ কান্দিভেলীত এক পথ দুৰ্ঘটনাত পতিত হৈ মৃত্যু হয় ২৫ বছৰীয়া প্ৰেমিকগৰাকী৷\nআৰক্ষীয়ে প্ৰকাশ কৰা ঘটনাৰ বিৱৰণীৰ মতে সতীশ কুমাৰ গৌতম নামৰ যুৱকগৰাকীয়ে দেহিছৰত থকা তেওঁৰ প্ৰেমিকাক সাক্ষাৎ কৰিবলৈ নিশাই মটৰ চাইকেলেৰে যাত্ৰা কৰিছিল৷ যাত্ৰা পথত গৌতমে এগৰাকী বন্ধুক বাইকত উঠাই নিছিল আৰু বন্ধুজনে গন্তব্য স্থান গোৰেগাঁৱৰ গকুলধামত পোৱাৰ পিছতে তেওঁকো প্ৰেমিকাক সাক্ষাৎ কৰিবলৈ লগত যাবলৈ অনুৰোধ কৰে৷\nইয়াৰ পিছত পুনৰ দুয়োজনে যাত্ৰা কৰি থকাৰ সময়তে পুৱতি নিশা ১.১৫ বজাত দুৰ্ঘটনাত পতিত হয়৷ অৱশ্যে দুৰ্ঘটনাত বন্ধুজনৰ প্ৰাণ ৰক্ষা পৰিছে৷\nলগতে পঢ়ক ৩৭ বছৰৰ অন্তত উত্তৰ প্ৰদেশত ইতিহাস ৰচিব যোগীয়ে! কি ইতিহাস ৰচিব যোগী আদিত্যনাথে?\nএক্সপ্ৰেছ হাইৱেৰে গৌতমে প্ৰেমিকাক সাক্ষাৎ কৰিবলৈ গৈ থাকোকে কান্দিভেলীত পুৱতি নিশা প্ৰায় ১.১৫ বজাত তেওঁৰ বাইকত পিছফালৰ পৰা এখন ডাম্পাৰে খুন্দা মাৰে৷ ডাম্পাৰৰ খুন্দাত বাইকৰ নিয়ন্ত্ৰণ হেৰুওৱাই গৌতমে চলন্ত ডাম্পাৰৰ তলত সোমাই পৰে৷ ডাম্পাৰে মহতীয়াই নিয়াৰ ফলত থিতাতে গৌতমৰ মৃত্যু হয়৷\nঘটনাৰ পিছতে আৰক্ষীয়ে ঘটনাস্থলীত উপস্থিত হৈ গৌতমৰ মৃতদেহৰ লগতে এমএইছ ০২ বি ভি ২৩৩০ নম্বৰৰ মটৰচাইকেলখনো উদ্ধাৰ কৰে৷\nঘটনাৰ সন্দৰ্ভত চমতা নগৰ আৰক্ষীয়ে এক গোচৰ ৰুজুৰ কৰি তদন্ত আৰম্ভ কৰাৰ লগতে ডাম্পাৰ আৰু বাছৰ চালকৰ সন্ধানত অভিযান চলাই গ্ৰেপ্তাৰ কৰিছে৷ চালকজন ২৪ বছৰীয়া বিপিন অবাধু পল বুলি আৰক্ষীয়ে চিনাক্ত কৰিছে৷\nTags: asom live 24assam ka tazza khabarassam live 24axom live 24axom live 24 digitalBest Assamese News ChannelBest news channel of assamBest News Portal in Assamroad accidentroad accident in mumbai\nদুজন মুখ্যমন্ত্ৰী আৰু দুজন প্ৰাক্তন মুখ্যমন্ত্ৰী পৰিল নিৰ্বাচনী ৰণত\nকি কি বাৰে চুলি, দাঢ়ি আৰু নখ কটাটো শুভ?


Best5Affordable কম পেট্ৰ'লৰ প্ৰয়োজন, পকেটৰ ধন ৰাহি হ'ব ! দেশৰ এই পাঁচখন বাইক এতিয়া মধ্যবিত্ত শ্ৰেণীৰ ভৰসা ... - best5affordable bikes bajaj ct100 hf deluxe ct110 bs6 tvs sport bajaj platina 100 best mileage bikes mbh– News18 assam\nHome » photogallery » lifestyle »Best5Affordable Bikes: কম পেট্ৰ'লৰ প্ৰয়োজন, পকেটৰ ধন ৰাহি হ'ব ! দেশৰ এই পাঁচখন বাইক এতিয়া মধ্যবিত্ত শ্ৰেণীৰ ভৰসা ...\nBest5Affordable Bikes: কম পেট্ৰ'লৰ প্ৰয়োজন, পকেটৰ ধন ৰাহি হ'ব ! দেশৰ এই পাঁচখন বাইক এতিয়া মধ্যবিত্ত শ্ৰেণীৰ ভৰসা ...\nBest5Affordable Bikes: পেট্ৰ'লৰ মূল্য প্ৰতিদিনে বাঢ়ি আহিছে। গতিকে মধ্যবিত্ত শ্ৰেণীৰ দুচকীয়া বাহন কিনাৰ সপোন কেনেকৈ পূৰণ হ'ব ? সস্তাৰ এই মটৰচাইকেলবোৰ চাওক।\n| March 30, 2022, 19:04 IST\nBajaj CT 100- বর্তমান ৪৭,৬৫৪ টকা দাম (এক্স-শ্ব'ৰুম, নতুন দিল্লী)। এইখন ভাৰতীয় বজাৰত বিক্ৰী হোৱা আটাইতকৈ সস্তা বাইক। লুকৰ দৰে, ই ইমান ভাল মাইলেজ। প্ৰৱেশ-স্তৰৰ মটৰচাইকেল হিচাপে উৎকৃষ্ট।\nHF Deluxe- হিৰোৰ মটৰচাইকেল হৈছে দেশৰ সৰ্বাধিক বিক্ৰী হোৱা মডেল। ২০২০ চনৰ ডিচেম্বৰ লৈকে ভাৰতীয় বজাৰত দ্বিতীয় সৰ্বাধিক বিক্ৰী হোৱা দুচকীয়া বাহন আছিল। এইচএফ ডিলাক্সত এটা ৯৭.২ চিচি ইঞ্জিন আছে। সৰ্বাধিক ৮.০৫এনমি টৰ্ক আৰু ৮এইচপি শক্তি উৎপন্ন কৰিব পাৰে। ৫১,২০০ টকা (এক্স-শ্ব'ৰুম) মূল্য।\nCT 110- যিসকল ক্ৰেতাই কিছুমান প্ৰিমিয়াম সুবিধাৰ বাবে অলপ বেছিকৈ উলিয়াবলৈ ইচ্ছুক, তেওঁলোকৰ বাবে চিটি 100-ৰ আন এটা প্ৰিমিয়াম প্ৰকাৰ আছে। বাইকখনত এলইডি ডিআৰএল, ৰবৰ টেংক পেড, বাম্পাৰ, মোটা পেডেড চেডল আৰু অধিক আছে। ১১৫.৪৫ চিচি চাৰি-ষ্ট্ৰোক একক-চিলিণ্ডাৰ ইঞ্জিনে ৭,০০০ আৰপিএমত ৮.৬এইচপি আৰু ৫,০০০ আৰপিএমত ৯.৮১ এনএম টৰ্ক সৃষ্টি কৰে। মূল্য হৈছে ৫৪,৬৬২ টকা (এক্স-শ্ব'ৰুম)।\nBS6 TVS Sport- বাইকখন যোৱা বছৰ এপ্ৰিলত মুকলি কৰা হৈছিল। ১০৯.৭ চিচি একক-চিলিণ্ডাৰ ইঞ্জিন। টিউবলেছ টায়াৰ, ভাল গ্ৰাউণ্ড ক্লিয়াৰেন্স আৰু\nই যথেষ্ট মাইলেজ দিব। বাইকখনৰ প্ৰৱেশ পৰ্যায়ৰ ভেৰিয়েণ্টৰ মূল্য ৫৬,১০০ টকাৰ পৰা ৬২,৯৫০ টকাৰ ভিতৰত (এক্স-শ্ব'ৰুম, নতুন দিল্লী)।৷\nBajaj Platina 100- ইয়াক দুটা কনফিগাৰেচনত পোৱা যায়। ড্ৰাম ব্ৰেক আৰু ডিস্ক ব্ৰেক। ইয়াৰ মূল্য ক্ৰমান্বয়ে ৫৯,৮৫৯ টকা আৰু ৬৩,৫৭৮ টকা (এক্স-শ্ব'ৰুম, নতুন দিল্লী)। বাইকখনে প্ৰথম শ্ৰেণীৰ নাইট্ৰক্স ৰিয়াৰ চাচপেনশ্বন, ফ্ৰণ্ট ডিস্ক ব্ৰেক, এলইডি ডিআৰএল, টেংক পেড, পেডেড চেডল আদিৰ দৰে সুবিধা প্ৰদান কৰে। প্লাটিনা ১০০ কেৱল দুটা ৰঙত উপলব্ধ হ'ব।


ব্যঞ্জন – শব্দ আখৰা\nPosted by pranjaldas88 on ফেব্ৰুৱাৰী 13, 2016 ফেব্ৰুৱাৰী 13, 2016\nলৰালৰিকৈ গাটো ধুই গোঁসাইঘৰত মূৰটো দোঁৱাই মধুমিতা ওলাই আহিল। পাকঘৰৰ এটা চুকত বেৰ দি সৰুকৈ তাই কোঠা এটা সাজি লৈছে। সেইখনেই তাইৰ গোঁসাইঘৰ। তাতে তাই লক্ষ্মী-বিষ্ণু আৰু মাক-দেউতাকৰ ফটো দুখন ৰাখিছে। সদায় ৰাতিপুৱা গা-পা ধুই আহি সেই ফটোদুখনত সেৱা এটা কৰাতো তাইৰ নিত্য-নৈমিত্তিক কাম। অইনদিনাখন হোৱা হ’লে ইমান সময় তাইৰ ভাত-পানী ৰান্ধি স্কুললৈ যাবলৈ খৰখেদা লাগিলহেতেন। আজি পিছে তাইৰ সেইবোৰ লেঠা নাই। বাৰটামান বজালৈকে সময়ৰ হিচাপ এটা কৰি তাই এফালৰপৰা কামবোৰৰ সূচী এখন মনৰ ভিতৰতে তৈয়াৰ কৰি ল’লে। চাহৰ বাচনটো জুইত তুলি দি তাই চ’ৰাঘৰলৈ আহিল। চ’ৰাঘৰৰ চোফাকেইখনত ধূলিয়ে পাতল চামনি পেলাইছে। তাই ফটাকানি এখন আনি এফালৰ পৰা চোফাকেইখনত কোব এটা এটা মাৰি গ’ল। কোঠাটোৰ সোঁমাজতে থকা টেবুলখনত বাতৰি কাকত কেইখনমান সিঁচৰতি হৈ আছে। সেইকেইখন ঠিক ঠাক কৰি তাই ওলাই আহিল। চিলিংখনত মকৰাজাল অলপ বান্ধিছে। পিছে এতিয়া সেইবোৰ চাফ কৰি থাকিলে নচলিব। চাহকাপ খাই তাই বজাৰলৈ বুলি সাজু হ’ল।\nবিপুলে ৰাতিপুৱাতে তাইলৈ ফোন কৰিছিল। তাৰ লগত হোষ্টেলত একেলগে থকা লগৰ দুজন হেনো কিবা কামত আজি তাহাঁতৰ এইফালে আহিব। চিনাকি ঠাইত সুবিধা হ’ব বুলি সিহঁতে বিপুলকো লগ ধৰিছে। গতিকে বিপুলো লগত আহিব। দুপৰীয়া মানলৈ সিহঁত আহি পাবহি। আগবেলাৰ ভিতৰতে কামটো শেষ কৰি তাৰ পিছত সিহঁতক লৈ বিপুল ঘৰত সোমাবও পাৰে।\n-“সোমাবও পাৰো মানে? দুপৰীয়াখন নাখাই-নবৈ তহঁত যাবি ক’লৈ? আৰু ইমান দূৰ অহাৰ পিছত ঘৰলৈ নামাতিলে সিহঁতেনো ভাবিব কি বুলি!”\n-“এহহ নালাগে থক নেকি” বিপুলে থেৰোগেৰো কৰিছিল।\n-“তই সেইবোৰ চিন্তা কৰিব নালাগে। মই জা-যোগাৰ কৰিম নহয়। মুঠতে তই সিহঁত দুটাক লৈ ইয়ালৈকে গুচি আহিবি।” তাই বিপুলক ধমকি দিছিল। তাৰ পিছতে তাই থিক কৰিলে- তাই আজি স্কুললৈ নাযায়। বজাৰলৈ গৈ মাংস অলপ আনিব লাগিব। হ’ল বুলি সিহঁতকেইটাক শুদা ভাতকেইটাতো বাঢ়ি দিব নোৱাৰি।\nতীখামোখৰা ৰ’দে গোটেইখন দহি নিছে। ৰাষ্টাত মানুহ এজনো দেখিবলৈ নাই। ৰিক্সা এখন দেখে নেকি তাই এনেয়ে এবাৰ ইফালে-সিফালে ঘূৰি চালে। নাই। তাই ছাতিটো মেলি ল’লে। বজাৰখন ভালদৰে বহা নাই। শাক-পাচলি বেচা বেপাৰীকেইটা অহায়ে নাই। মাংসৰ বেপাৰীকেইজনহে ৰাতিপুৱাতে হাঁহ-কুকুৰাকেইটামান কাটি-কুটি লৈ বহি আছে। তাই মাংস অলপৰ সৈতে মা-মচলা দুপেকেট মান লৈ ঘৰলৈ উভটিল। শাক-পাচলি অলপমান আগৰে কিনি থোৱা আছেই। আধা ৰাষ্টাতহে তাইৰ মনলৈ আহিল- চাহৰ লগত দিবলৈ ঘৰত বিস্কুটকেইখনমানহে আছে। তাই আকৌ উলটি মিঠাইৰ দোকানলৈ বুলি বাট ল’লে।\nএইকণ কষ্ট কৰিবলৈ মধুমিতাৰ এলাহ নালাগে। বিপুল আৰু ৰশ্মিৰ সাহসতেতো তাই অতদিন জীয়াই আছে। অতদিনৰ মূৰত বিপুলে লগৰ কাৰোবাক ঘৰলৈ আনিবলৈ ওলাইছে। বায়েক হিচাপে তাই এইখিনি কষ্ট কৰিব নোৱাৰিবনে!\nমধুমিতা তেতিয়া বি.এ.ৰ লাষ্ট ইয়েৰত। বিহুৰ বজাৰ কৰোঁগৈ বুলি ওলাই যোৱা মাক-দেউতাক সেইদিনা ঘূৰি আহি ঘৰ নাপালেহি। ‘ইহঁত দুটাক অত তত ঘূৰি ফুৰিব নিদিবি, আমি সোনকালে পামহিয়ে’- বুলি ওলাই যোৱা মানুহহাল কোনোদিনে ঘূৰি আহিব নোৱাৰা বাটেৰে গুচি গৈছিল। ট্ৰাকৰ খুন্দাত স্কুটাৰৰ পৰা উফৰি পৰা মাক-দেউতাকৰ নিথৰ দেহ দুটালৈ চাই বিপুল-ৰশ্মিয়ে চিঞৰি চিঞৰি কান্দিছিল। কিন্তু মধুমিতাই কন্দা নাছিল। দুখতকৈয়ো তাইৰ বুকুখনত ভিৰ কৰিছিলহি প্ৰচণ্ড অভিমানে। মাক-দেউতাকে কিয় তাইক তেনেকুৱা অৱস্থাত এৰি থৈ গ’ল!\nতাই কোনোফালে বাট নোপোৱা হৈছিল। বিপুল আৰু ৰশ্মিৰ মুখদুখনলৈ চাই চাই তাই সাহস গোটাইছিল। দেউতাকৰ সৈতে কাজিয়া লাগি কোনোদিনে দেখা নিদিয়া খুড়াকজন সেইবাৰ সিহঁতৰ ঘৰলৈ আহিছিল। নিঠৰুৱা ল’ৰা-ছোৱালীকেইটাৰ দায়িত্ব লোৱাৰ চেলু দেখুৱাই দেউতাকৰ চাকৰিটো তেওঁ কাঢ়ি লবলৈ চেষ্টা চলাইছিল। মধুমিতা মানুহজনী জিকাৰ খাই উঠিছিল। তাই চিঞৰি উঠিছিল- নালাগে। ভায়েকহঁতৰ দায়িত্ব তাই অকলে ল’ব পাৰিব । তাই দেউতাকৰ স্কুলখনত সোমাইছিল। সময়বোৰ পাৰ হৈছিল।\nলাহে লাহে খবৰ ল’বলৈ অহা মানুহবোৰ কমি আহিছিল। ক’ৰবাত লগ পালে মানুহবোৰে মধুমিতাৰ আগত ইচ্-আচখন কৰে। তেওঁলোকৰ অকলশৰীয়া ল’ৰা ছোৱালী কেইটাক অশান্তি দিব যাবলৈ বেয়া লাগে। মধুমিতাৰ মনে মনে হাঁহি উঠে। অশান্তি দিবলৈ বেয়া লাগে নে সিহঁতৰ খবৰ লবলৈ আহি অশান্তি চপোৱাৰ ভয়ত মানুহবোৰ নাহে তাই বুজি পায়। তাইৰ দিগন্তলৈ মনত পৰিছিল। এসময়ত দিগন্তই তাইৰ সৈতে কেইবাজনীয়া সংসাৰ এখনৰ কল্পনা কৰিছিল। তাইৰ লাজ লাগিছিল আৰু ‘নিলাজটো’ বুলি উচাট মাৰি তাই তাৰ ওচৰৰ পৰা আঁতৰি আহিছিল। সেই দিগন্তয়ো পিছলৈ তাইৰ সৈতে ভায়েক ভনীয়েকৰ দায়িত্ব লোৱাৰ ভয়ত আঁতৰি ফুৰিছিল। মধুমিতাই এতিয়া এইবোৰ কথা নাভাবে। স্কুল আৰু ঘৰৰ ব্যস্ততাত তাই নিজকে হেৰুৱাই দিব বিচাৰে। মাক-দেউতাক ঢুকোৱাৰ দিনা লঘোণে থাকি ৰাতি ভোক লাগিছে বুলি কন্দা-কটা কৰা বিপুল আজি ইঞ্জিনিয়াৰিং পঢ়িব পৰা হ’ল! ‘আমিনো বা ভগৱানক কি দোষ কৰিছিলোঁ’ বুলি তাইৰ বুকুত সোমাই উচুপি উচুপি কন্দা ৰশ্মিজনী আজি ইউনিভাৰ্চিটিত পঢ়িব পৰা হ’ল! মধুমিতাৰ আচৰিত লাগে। ৰশ্মি-বিপুলৰ সেইকণ সুখ লৈয়ে তাই হাঁহিব বিচাৰে।\n“কেনেকৈ যে ঘৰখন ধৰি ৰাখিলি তইহে জান আই! ইহঁত দুটায়ে কিবা ভাগ্যৰ বলতহে তোক বায়েক হিচাপে পালে চাগে’!” বহুতে তাইক কয়। তাই উত্তৰত কি ক’ব লাগে একো ভাবি নাপায়। এইবোৰ ভাবি থাকিলে তাইৰ খেলিমেলিখন লাগে। যেন কেইবাবছৰো কেইবাটাও জটিল বিষয়ৰ পৰীক্ষা দি দি তাই ডিগ্ৰী এটা পালে, এতিয়া কোনোবাই তাইক কোনো এটা বিশেষ পৰীক্ষাৰ কথা সুধিলে তাইৰ খেলিমেলি লাগে। তাইৰ একোৱেই মনত নপৰে।\nআচলতে ভাবিব বিচাৰিলে এফালৰ পৰা লানি নিছিগা অলেখ ঘটনাই মধুমিতাৰ মনত শাৰী পাতেহি। বিপুলৰ জ্বৰ। তাক ঘৰত অকলে এৰি মধুমিতা স্কুললৈ যাব নোৱাৰে। ইফালে ছমহীয়া পৰীক্ষাৰ বহীৰ জাপে তাইৰ টেবুলত দম বান্ধে। পিছদিনাখন স্কুলত হেডমাষ্টৰে তাইক তাগিদা দিয়ে। ৰশ্মিক টিউচনলৈ যাওঁতে বাটত কোনোবাই জোকাই আমনি কৰে, গতিকে মধুমিতা তাইৰ লগত যাব লাগে, নহ’লে তাই টিউচনলৈ নাযায়। আদা-নহৰুকেইটা কাটি যোগাৰ কৰি মধুমিতাই পুৰণা কথাবোৰকে পাগুলি থাকিল। ভাতকেইটা ৰান্ধি উঠি তাই দাইল অলপ উঠাই দিছিল। কিবা এটা ভাবি তাই ৰৈ গ’ল। ফ্ৰিজটোতে কাজিনেমু দুটামান আছে। তাই সেইকেইটা পখালি লৈ কাটি সাজু কৰি থ’লে। গৰমখনত সিহঁতে চৰ্বত অলপ খাবলৈ পালেহে বেছি ভাল পাব চাগে’।\nদুই বাজিল। বিপুলহঁতৰ একো খা-খবৰ নাই। গাজৰকেইটামানৰ বাকলি গুচাই লৈ তাই চালাড তৈয়াৰ কৰিবলৈ সাজু কৰি ল’লে। মধুমিতাৰ লাহে লাহে অশান্তি লাগিল। ফোনটো লগাও বুলি ভাবিও তাই ৰৈ গ’ল। সি বা কি কামত ব্যস্ত হৈ আছে! তাইৰ ভোক লাগিল। ভাত-ডাইলখিনি ৰান্ধি উঠি মাংসখিনি বিপুলহঁত আহি পোৱাৰ পিছত ৰান্ধিবলৈ তাই ৰৈ আছিল। পিছে এতিয়া তাইৰ ৰৈ থাকি আমনি লাগিল। মাংসখিনি কেৰাহীত উঠাই দি তাই ওলাই আহিল। বিপুলহঁত কোন পাকত পায়হি একো ঠিক নাই। তাই কাপোৰযোৰ সলাই চুলিখিনি আঁচুৰি নিজকে ঠিক কৰি ল’লে। মাংসখিনি হয় মানে তাই টিভিটো অন কৰি ল’লে। চেনেলবোৰ সলাই সলাই তাই বহি থাকিল।\nগেটখন খোলাৰ শব্দত মধুমিতা উচপ্ খাই উঠিল। তাই আগফাললৈ ওলাই আহিল। অকল বিপুল আহিছে। পিছে পিছে ৰিক্সাত কোনোবা আহিছে নেকি তাই ডিঙি মেলি চালে। নাই। বিপুল গপগপাই সোমাই আহিল। আহিয়ে সি ‘চাহ একাপ বনাচোন’ বুলি কৈ কুঁৱাৰ পাৰ পালেগৈ। মধুমিতাই একো তৎ ধৰিব নোৱাৰিলে। পিছে পিছে তায়ো কুঁৱাৰ পাৰ পালেগৈ।\n-“লগৰ দুজন?”-“নাই সিহঁত দুটাক পঠিয়াই দিলোঁ। ডেইলী বজাৰৰ ওচৰত যে নতুনকৈ ৰষ্টুৰেণ্ট এখন খুলিছে, দেখিছ? তাতে তিনিও লান্স কৰিলোঁ। ঘৰলৈ নানিলো আৰু। তই বা কি ৰান্ধ! সিহঁতে যদি খাই সিমান ভাল নাপায়!” বিপুলে একে উশাহতে কথাকেইটা কৈ হাত-ভৰি ধুৱাত লাগিল। মধুমিতা পাকঘৰলৈ সোমাই আহিল।\nতাই আহি গেছটোৰ ওচৰতে থিয় হ’লহি। বিপুলৰ কথাকেইটা তাইৰ মনৰ ভিতৰখনত খুন্দিয়াই খুন্দিয়াই বহুত ভিতৰলৈ সোমাই গ’ল। মধুমিতাই মনটো জোকাৰি ভাববোৰ থিক থাক কৰি ল’লে। নাই তাই এইবোৰ ভাবি নাথাকে। ভাবিলেই তাইৰ খেলিমেলি লাগে। মাংস খিনি উতলিছে। তাই এনেয়ে অকণমান জোল হাতত লৈ মুখত দি চালে।\nমধুমিতাৰ মুখখন তিতা তিতা লাগিল।\nপূৰ্বৱৰ্তী পষ্ট অপত্য\nপৰৱৰ্তী পষ্ট পিঞ্জৰা


ভীমৰাও কেচৰকাৰ - অসমীয়া ৱিকিপিডিয়া\nঅলিম্পিক পদক ৰেকৰ্ড\nপ্ৰতিনিধিত্ব কৰা দেশ ভাৰত\n১৯৮৪ ষ্টোক মেণ্ডেভিল জেভলীন এল৬\nভীমৰাও কেচৰকাৰ (ইংৰাজী: Bhimrao Kesarkar) এজন ভাৰতীয় পেৰালিম্পিক খেলুৱৈ। তেওঁ ১৯৮৪ চনৰ গ্ৰীষ্মকালীন পেৰালিম্পিকত পুৰুষৰ জেভলীন এল৬ শ্ৰেণীত ৰূপৰ পদক অৰ্জন কৰিছিল। সেইবছৰৰ পেৰালিম্পিক সমাৰোহত কেচৰকাৰৰ ১টা পদক আৰু যোগিন্দৰ সিং বেদীৰ ৩টা পদকেৰে ভাৰতে মুঠ ৪টা পদক লাভ কৰিছিল আৰু ৫৪খন অংশগ্ৰহণকাৰী দেশৰ ভিতৰত ৩৭তম স্থানত আছিল।\n↑ "Three women and 16 men from India are off to Rio. This time, it's for the Paralympics Games". Scroll.in. September 3, 2016. https://scroll.in/field/815605/three-women-and-16-men-from-india-are-off-to-rio-this-time-it-s-for-the-paralympics-games.\n↑ Aug 23, PTI / Updated:; 2021; Ist, 12:54. "India at Paralympics: Meet the past medallists" (en ভাষাত). https://timesofindia.indiatimes.com/sports/tokyo-paralympics/india-at-paralympics-meet-the-past-medallists/articleshow/85556214.cms.\nপেৰালিম্পিকত পদক বিজয়ী ভাৰতীয়\n: মুৰলীকান্ত পেটকাৰ (১৯৭২ হাইডেলবাৰ্গ)\n: দেৱেন্দ্ৰ ঝাঝাৰীয়া (২টা পদক, ২০০৪ এথেন্স, ২০১৬ ৰিঅ')\n: মাৰীয়াপ্পান থানগাভেলু (২০১৬ ৰিঅ')\n: অৱনী লেখাৰা (২০২০ টকিঅ')\n: সুমিত আন্তিল (২০২০ টকিঅ')\n: মনীষ নাৰৱাল (২০২০ টকিঅ')\n: প্ৰমোদ ভগত (২০২০ টকিঅ')\n: কৃষ্ণা নাগৰ (২০২০ টকিঅ')\n: ভীমৰাও কেচৰকাৰ (১৯৮৪ ষ্টোক মেণ্ডেভিল/নিউয়ৰ্ক)\n: যোগিন্দৰ সিং বেদী (১৯৮৪ ষ্টোক মেণ্ডেভিল/নিউয়ৰ্ক)\n: গিৰীশা নাগাৰাজেগৌড়া (২০১২ লণ্ডন)\n: দীপা মালিক (২০১৬ ৰিঅ')\n: ভাৱিনা পেটেল (২০২০ টকিঅ')\n: নিশাদ কুমাৰ (২০২০ টকিঅ')\n: যোগেশ কাথুনিয়া (২০২০ টকিঅ')\n: দেৱেন্দ্ৰ ঝাঝাৰীয়া (২০২০ টকিঅ')\n: মাৰীয়াপ্পান থানগাভেলু (২০২০ টকিঅ')৩\n: প্ৰবীণ কুমাৰ (২০২০ টকিঅ')\n: সিংৰাজ আধানা (২০২০ টকিঅ')\n: সুহাস ললিনাকেৰী য়াথিৰাজ (২০২০ টকিঅ')\n: যোগিন্দৰ সিং বেদী (২টা পদক, ১৯৮৪ ষ্টোক মেণ্ডেভিল/নিউয়ৰ্ক)\n: ৰাজিন্দৰ সিং ৰহেলু (২০০৪ এথেন্স)\n: বৰুণ সিং ভাটী (২০১৬ ৰিঅ')\n: সুন্দৰ সিং গুৰ্জাৰ (২০২০ টকিঅ')\n: শৰদ কুমাৰ (২০২০ টকিঅ')\n: হৰবিন্দৰ সিং (২০২০ টকিঅ')\n: মনোজ চৰকাৰ (২০২০ টকিঅ')\n"https://as.wikipedia.org/w/index.php?title=ভীমৰাও_কেচৰকাৰ&oldid=293260"ৰ পৰা অনা হৈছে\nএই পৃষ্ঠাখন ০১ ছেপ্টেম্বৰ, ২০২১ তাৰিখে ১৪:০৪ বজাত অন্তিম সংশোধন কৰা হৈছিল।


বৰযুণৰ দিনত কোনবোৰ খাদ্যই আপোনাক নিৰোগী কৰি ৰাখিব জানো আহক...– News18 assam\nBoosting Your Immunity: বৰ্ষা ঋতুত এইবোৰ খাদ্যই আপোনাক নিৰোগী কৰি ৰাখিব, লগতে শক্তিশালী কৰি তুলিব ৰোগ প্ৰতিৰোধ ক্ষমতা ...!\nবৰষুণৰ বতৰত আমাৰ ৰোগ প্ৰতিৰোধ ক্ষমতা আটাইতকৈ দুৰ্বল, যি ৰোগ হোৱাৰ সম্ভাৱনাও বৃদ্ধি কৰে। কিন্তু যদি আমি আমাৰ খাদ্য আৰু পানীয়ৰ অলপ যত্ন লওঁ, আমি অসুস্থ হোৱাটো এৰাই চলিব পাৰোঁ।\nবাৰিষা অহাৰ লগে লগে গৰমৰ পৰা কিছু ৰেহাই পোৱা গৈছে, কিন্তু একে সময়তে বহুতো ৰোগ বিস্তাৰিত হ'বলৈ আৰম্ভ কৰিছে। বৰষুণত বিভিন্ন প্ৰকাৰৰ সংক্ৰমণ হয়। বতৰৰ ফ্লু, কাহ আৰু চৰ্দি আদি হোৱাৰ সম্ভাৱনা বহুগুণে বৃদ্ধি হয়। তদুপৰি, এই ঋতুৰ ফলত ডেংগু, কলেৰা, মেলেৰিয়া আৰু টাইফয়ডৰ দৰে গুৰুতৰ ৰোগ হ'ব পাৰে। ক'ৰোনা সংক্ৰমণৰ যুগত এনে ৰোগ হোৱাটো যিকোনো লোকৰ বাবে অসুবিধাজনক হ'ব পাৰে। বৰষুণৰ বতৰত আমাৰ ৰোগ প্ৰতিৰোধ ক্ষমতা আটাইতকৈ দুৰ্বল, যি ৰোগ হোৱাৰ সম্ভাৱনাও বৃদ্ধি কৰে। কিন্তু যদি আমি আমাৰ খাদ্য আৰু পানীয়ৰ অলপ যত্ন লওঁ, আমি অসুস্থ হোৱাটো এৰাই চলিব পাৰোঁ। গতিকে আমি এই ঋতুত আমাৰ নিজৰ ৰোগ প্ৰতিৰোধ ক্ষমতা বঢ়াবলৈ কোনবোৰ ফল আৰু পাচলি গ্ৰহণ কৰো জানি লও আহক...\nবাৰিষাত ৰোগ প্ৰতিৰোধ ক্ষমতা বৃদ্ধি কৰিবলৈ এই ফল আৰু পাচলি খাব\nবাৰিষাত প্লাম অতি উপকাৰী। ই ভিটামিন চি, খনিজ আৰু আঁহসমৃদ্ধ। ইয়াত কেলৰিও অতি কম। ইয়াৰ গ্ৰহণে ৰোগ প্ৰতিৰোধ ক্ষমতা বৃদ্ধি কৰে আৰু শৰীৰত ইলেক্ট্ৰলাইট ভাৰসাম্য বজাই ৰখাত সহায় কৰে।\nলিচু খাই হজমৰ ভালদৰে কাম কৰে। ইয়াৰ এণ্টিভাইৰেল গুণাগুণ আছে। ইয়াৰ গ্ৰহণে ৰক্ত সঞ্চালন সঠিকভাৱে কাম কৰে। এই ক্ষেত্ৰত, আপুনি আপোনাৰ বাৰিষা আহাৰত লিচু অন্তৰ্ভুক্ত কৰিব লাগিব।\nকোৱা হয় যে যদি আপুনি দিনত দৈনিক এটা আপেল খায় তেন্তে বহুতো ৰোগ পৰিহাৰ কৰা হয়। ইয়াত বহুতো আহাৰত আঁহ থাকে যি হজম উন্নত কৰে। ইয়াত যথেষ্ট এণ্টিঅক্সিডেণ্ট আৰু ৰোগ-যুঁজৰ উপাদান থাকে যি আমাক স্বাস্থ্যৱান কৰি ৰাখে\nডালিম বাৰিষাত খাব লাগিব। ইয়াৰ বহুতো প্ৰদাহ-প্ৰতিৰোধী গুণ আছে যি বিপাক বৃদ্ধি কৰে। তদুপৰি, ডালিম খোৱাৰ ফলত শৰীৰত ৰঙা তেজৰ খোলা বৃদ্ধি হয় যাৰ ফলত ৰোগ প্ৰতিৰোধ ক্ষমতা বজাই থাকে।\nবাৰিষাত বীটে হজমৰ লগতে স্বাস্থ্যকৰ ৰাখে আৰু পেটৰ সমস্যাবোৰৰ পৰা দূৰত ৰাখে। ইয়াৰ গ্ৰহণে ওজন নিয়ন্ত্ৰণত ৰাখে আৰু ৰোগ প্ৰতিৰোধ ক্ষমতা বৃদ্ধি কৰে। ই চুলি আৰু ছালৰ বাবেও যথেষ্ট উপকাৰী।\n৬. তিতা কেৰেলা\nতিতা কেৰেলাৰ প্ৰদাহ-প্ৰতিৰোধী গুণাগুণ থাকে যি কোষ্ঠকাঠিন্য, আলচাৰ আৰু মেলেৰিয়াৰ দৰে ৰোগবোৰ দূৰত ৰাখে। তদুপৰি, ডায়েবেটিচ ৰোগীসকলক তিতা কেৰেলা খাবলৈও পৰামৰ্শ দিয়া হয়। এই ক্ষেত্ৰত, বাৰিষাত আপোনাৰ আহাৰত তিতা কেৰেলা অন্তৰ্ভুক্ত কৰিব পাৰে।\nনিমুত যথেষ্ট পৰিমাণে ভিটামিন চি থাকে আৰু চৰ্দি, জ্বৰ আৰু কাঁহৰ বাবে আৰামদায়ক। নিমুৰ ৰস জুচ বনাই খালেও স্বাস্থ্যৰ বাবে ভাল।\n(Disclaimer- এই প্ৰবন্ধৰ তথ্যসমূহ সাধাৰণ আৰু সীমিত জ্ঞানৰ ওপৰত আধাৰিত, এই সমূহ নিউজ১৮ অসমে নিশ্চিত নকৰে। ইয়াক কাৰ্যকৰী কৰাৰ আগতে আপুনি বিশেষজ্ঞৰ পৰামৰ্শ লওক)\nAppleHealthHealthy FoodsImmunity BoostrainfallSummer DaysSummer Food


অনলাইন প্লেটফৰ্মত উপলব্ধ ইৰফান খান অভিনীত ১০ খন স্মৰণীয় চিনেমা – চিনেকথা\n১. তলৱাৰ (Talvar)\nপৰিচালকঃ মেঘনা গুলজাৰ\nউপলব্ধ প্লেটফৰ্মঃ নেটফ্লিক্স (Netflix)\n২০০৮ চনৰ দেশ কপোঁৱা আৰুচি তলৱাৰ হত্যাকাণ্ডক লৈ নিৰ্মিত মেঘনা গুলজাৰৰ তলৱাৰ নিসন্দেহে এখন উল্লেখযোগ্য চিনেমা। এগৰাকী অনুসন্ধানকাৰী বিষয়াৰ চৰিত্ৰ ৰূপায়ন কৰা ইৰফান খানৰ অভিনয় প্ৰশংসাযোগ্য।\n২. পিকু (Piku)\nপৰিচালকঃ সুজিত চিৰকাৰ\nউপলব্ধ প্লেটফৰ্মঃ চোনী লিভ (Sony LIV)\nজীৱনৰ সৰু সৰু ঘটনাৰাজিক ৰূপালী পৰ্দাত নিখুটকৈ প্ৰদৰ্শন কৰাটো পৰিচালক সুজিত চিৰকাৰৰ এক অন্যতম কৃতি। অমিতাভ বচ্চন আৰু দিপিকা পাড়ুকনে অভিনীত ‘পিকু’ত পিতৃ-কন্যাৰ মাজৰ এক আন্তৰিক সম্পৰ্ক প্ৰকাশ পাইছে, লগতে এই সম্পৰ্কৰ এক অন্যতম সাক্ষী হিচাবে কেবসেৱাৰ এগৰাকী মালিক আৰু গাড়ীচালকৰ ভূমিকাত অভিনয় কৰা ইৰফান খান ছবিখনৰ এক অন্যতম সম্পদ।\n৩. কাৰৱান (Kaarwan)\nপৰিচালকঃ আকৰ্ষ খুৰাণা\nউপলব্ধ প্লেটফৰ্মঃ আমাজন প্ৰাইম (Amazon Prime)\nএক ভ্ৰমণ কাহিনী হিচাবে উপস্থাপন কৰা এই চিনেমাত তিনিটা মূল চৰিত্ৰত অভিনয় কৰিছে ইৰফান খান, ডুলকৰ চলমান আাৰু মিথিলা পালকাৰে। এই চিনেমাখনৰ শ্বুটিং সম্পূৰ্ণ হোৱাৰ পাছতে ইৰফান খানৰ শৰীৰত Neuroendocrine Tumour ধৰা পৰিছিল যাৰ বাবে তেওঁ চিনেমাখনৰ প্ৰচাৰত অংশগ্ৰহণ কৰিব পৰা নাছিল।\n৪. পান সিং তোমৰ (Paan Singh Tomar)\nপৰিচালকঃ তিমাংশু ধুলিয়া\nতিমাংশু ধুলিয়া পৰিচালিত পান সিং তোমৰ হৈছে এখন জীৱনভিত্তিক চিনেমা। এগৰাকী ৰাষ্ট্ৰীয় প্ৰেক্ষাপটত উজলি উঠা দৌৰবিদ পাছলৈ কেনেদৰে পৰিস্থিতিত পৰি দুধৰ্ষ ডকাইত হিচাবে পৰিগণিত হৈ পৰে, ই হৈছে চিনেমাখনৰ মূল কাহিনী। নিসন্দেহে পান সিং তোমৰৰ চৰিত্ৰত অভিনয় কৰা ইৰফান খানৰ অভিনয় চিনেমাখনৰ মূল সম্পদ। এইখন চিনেমাৰ বাবে ইৰফান খানে ২০১২ চনত শ্ৰেষ্ঠ অভিনেতাৰ ৰাষ্ট্ৰীয় বঁটা লাভ কৰিছিল।\n৫. দা লাঞ্চবক্স (The Lunchbox)\nপৰিচালকঃ ৰিতেশ বাট্ৰা\nইৰফান খানৰ কেৰিয়াৰৰ এখন অন্যতম শ্ৰেষ্ঠ চিনেমা হিচাবে পৰিগণিত ৰিতেশ বাট্ৰাৰ ‘দা লাঞ্চবক্স’। নিসঙ্গ বান্দ্ৰ নিৱাসী চাজন ফাৰ্ণাণ্ডেজৰ চৰিত্ৰৰ মাজেৰে দুপৰীয়াৰ লাঞ্চবক্সটোৱে কঢ়িয়াই অনা জীৱনৰ ভিন্ন ছন্দৰ সুন্দৰ উপস্থাপনে দা লাঞ্চবক্সক দিয়ে এক অন্য মাত্ৰা।\n৬. মকবুল (Maqbool)\nপৰিচালকঃ বিশাল ভৰদ্বাজ\nউপলব্ধ প্লেটফৰ্মঃ ডিজনী+হটষ্টাৰ (Disney+Hotstar)\nশ্বেইক্সপীয়েৰৰ বিখ্যাত মেকবেথৰ আধাৰত বিশাল ভৰদ্বাজৰ পৰিচালনাৰে নিৰ্মিত মকবুলত ইৰফান খানৰ দূৰ্দান্ত অভিনয় এক পাহৰিব নোৱাৰা অভিজ্ঞতা। আণ্ডাৰৱৰ্ল্ডৰ গেংষ্টাৰ আব্বাজীৰ সোঁহাত স্বৰূপ মকবুল চৰিত্ৰটো ৰূপায়ন কৰা ইৰফান খানে নিজৰ অভিনয় শৈলীৰে সমালোচক তথা দৰ্শকৰ অন্তৰ জয় কৰি গৈছে।\n৭. কৰীব কৰীব চিংগল (Qarib Qarib Singlle)\nপৰিচালকঃ তনুজা চন্দ্ৰা\nঅলপ কম চৰ্চিত যদিও কৰীব কৰীব চিংগল দুটা সম্পূৰ্ণ বিপৰীত ব্যক্তিত্বৰ দুগৰাকী লোকৰ মাজৰ বন্ধুত্ব আৰু এটা স্মৰণীয় যাত্ৰাৰ কাহিনী।\n৮. অংগ্ৰেজী মিডিয়াম (Angrezi Medium)\nপৰিচালকঃ হোমি আডাজানিয়া\nইৰফান খানৰ অন্তিমখন মুক্তিপ্ৰাপ্ত চিনেমা, য’ত এগৰাকী মৰমীয়াল দেউতাকৰ এক চৰিত্ৰ ৰূপায়ণ কৰিছে। একমাত্ৰ জীয়ৰীৰ আশা বাস্তৱায়িত কৰিবৰ বাবে এগৰাকী দেউতাক কি পৰ্যায়লৈ যাব পাৰে তাৰে এক চিত্ৰায়ণ কৰা হৈছে অংগ্ৰেজী মিডিয়ামত।\n৯. সাত খুন মাফ (7 Khoon Maaf)\nৰাস্কিন বণ্ডৰ উপন্যাস ‘চুচানাচ চেভেন হাজবেণ্ড’ৰ আধাৰত নিৰ্মিত বিশাল ভৰদ্বাজৰ সাত খুন মাফত ইৰফান খানক দেখা যায় এগৰাকী কবিৰ ভূমিকাত, যিয়ে চুচানা (প্ৰিয়ংকা চোপ্ৰা)ৰ তৃতীয়গৰাকী স্বামীৰ ভূমিকাত অভিনয় কৰিছে।\n১০. লাইফ ইন এ মেট্ৰ’ (Life In A Metro)\nপৰিচালকঃ অনুৰাগ বসু\n২০০৭ চনত মুক্তিপ্ৰাপ্ত অনুৰাগ বসুৰ লাইফ ইন এ মেট্ৰ’ হ’ল মুলতঃ চহৰকেন্দ্ৰিক কেইবাটাও ঘটনাৰ এক সংমিশ্ৰণ চহৰকেন্দ্ৰিক আশা- হতাশা, সুখ দুখ আাদিক প্ৰতিফলিত কৰা এই চিনেমাত ইৰফান খানক দেখা যায় এক হাঁহিমুখীয়া চৰিত্ৰত। কংকণা সেন শৰ্মাৰ বিপৰীতে অভিনয় কৰা ইৰফান খানক চৰিত্ৰটোৰ জৰিয়তে\nদৰ্শকে হাস্যমধুৰ অভিনেতা হিচাবে নতুনকৈ আৱিষ্কাৰ কৰে।\nRelated Items:অনলাইন প্লেটফৰ্ম, ইৰফান খান, চিনেকথা১০, বিশেষ


অনুভৱ (ৰাজশ্ৰী বৰ্মন) - সাহিত্য ডট অৰ্গ\n‘পাপা কেহতে হ্যয় বড়া নাম কৰেগা’ ‘কায়ামাত চে কয়ামত তক ‘চিনেমাখনৰ এই গীতটো মোৰ খুব প্ৰিয় গীত আছিল ল’ৰালিৰ দিনবোৰত৷ ৷ হয়তো মোৰ বয়সৰ আন বহুতৰো৷ যদিও সম্সপূৰণকৈ গীতটো শুনাও নাছিলো, গীতটো তেতিয়া একো বুজি পোৱা নাছিলো যদিও কিয় ইমান ভাল পাইছিলো জানো! ! ! সেইবোৰ দিনত শনিবাৰে আবেলি দূৰদৰশনত চিনেমা প্ৰদৰশিত হৈছিল৷ এদিন স্কুলৰ পৰা আহি ভাত খাই থাকোতে মায়ে কলেঃ তই যে ভাল পাৱ গানটো, সেই গান থকা চিনেমাখন আজি দিব৷ ভাত খাই খেলিব নদৌৰিবি৷ শুব যাবি চিধা৷ নহলে নাপাবি চাবলৈ৷ মাৰ কথা শুনি যে শুম ইমানো শান্ত নাছিলো৷ লগৰবোৰৰ লগত খেলিবলৈ দৌৰিছিলো৷\nঘৰ আহি পাওতে চিনেমা আৰম্ভ হোৱা বুলি গম পালো বাহিৰত থকা চেণ্ডেলবোৰ চাই৷ শনিবাৰে আমাৰ টিভি থকা কোঠাৰ বাহিৰত ঢেৰ চেণ্ডেল দেখো৷ দেখি বুজো হাউসফুল৷ দেখো সকলোৱে মন দি চাই আছে আমি সৰুকেইটাই চিনেমাৰ কাহিনী বুজি নাপাই আমনি পাওঁ৷ অন্যদিনা হ’লে বাহিৰত ওলাই গৈ খেলো৷ কিন্তু পাপা কেহতে হ্যয় শুনাৰ হেপাঁহত বহি থাকিলো৷ ইমান দেৰি হৈ গ’ল, গীতটো নোলায়হে নোলায়৷ উঠি যাবও নোৱাৰো, কিজানিবা আহি যাই! ! এনেতে গ’লনে কাৰেনট টো! ! ! কাৰেনট যোৱাৰ সময়তে হেনো গীতটোও গ’ল৷ ছেঃ চোৱা নহল আৰু! ! ! !\nতাৰ বহুদিন পাছত “পাপা কেহতে হ্যাঁই”বুলি এখন চিনেমাও ওলাইছিল৷ ভাবিছিলো এইখনত গীতটো থাকিবই থাকিব৷ নাই, তাতেও নাথিকিছিল৷ মুঠৰ ওপৰত গীতটো শুনাৰ ভাগ্যই নহ’ল৷\nলাহে লাহে সিনেমাখনৰ প্ৰতি, গীতটোৰ প্ৰতি যে এক টান আছিল, পাহৰিয়েই গৈছিলো৷ হিন্দী শিকাৰ পাছত, কব পৰা হোৱাৰ পাছত আৰু তাৰো বহু পিছলৈকে গীতটো সম্পূৰণকৈ শুনিবলৈ নাপালো৷ পাহৰি গৈছিলো, যে এই গীতটো শুনাৰ বাবে আশৈশৱ মোৰ এক হেপাহঁ আছিল, কাৰণ বুলি কবলৈ হ’লে …মই এই গীতটো সৰু ল’ৰা ছোৱালীৰ গীত বুলি ভাবিছিলো৷ সৰু থাকোতে ভাল লাগিছিল, এতিয়া আৰু ভাল লাগিবনে…এনেকৈ ভাবিছিলো চাগৈ’…\nএবছৰমান প্ৰাইভেট জুনিয়ৰ কলেজ এখনত শিক্ষকতা কৰিছিলো৷ আন বহুতে কোৱাৰ দৰে, ময়ো সেই বছৰটো, জীয়াই থাকি পোৱা সুখেৰে জুখিবলৈ চালে, শ্ৰেশঠ বিবেচনা কৰোঁ৷ বছৰটোত বহু কায্যক্ৰমনিকাৰ ভিতৰত আছিল গ্ৰেজুৱেচনৰ ফাইনেল পৰীক্ষাত অৱতীৰণ হবলগীয়া ছাত্ৰসকলৰ বিদায় সভা৷ সেই অনুষ্ঠানত এজন ছাত্ৰই গাইছিল ঃ পাপা কেহতে হ্যাঁই বড়া নাম কাৰেগা, বেটা হমাৰা এইচা কাম কৰেগা, মগৰ য়ে য়ে তো, কোই নাজানে, ইয়ে মেৰি মাঞ্জিল হ্যাঁই কাহা…গীতটো ছাত্ৰজনে খুব সুন্দৰকৈ গাইছিল৷ সকলোৱে আকৌ এবাৰ, আকৌ এবাৰ বুলি চিঞৰিছিল৷ সি তিনিবাৰমান গাইছিল গানটো৷ সিদিনাই শুনিছিলো সম্পূৰণকৈ আৰু কথাবোৰ শুনি বুজি প্ৰতিবাৰেই মোৰ দুচকু ভৰি পৰিছিল চকুলোৰে৷ ইয়াৰ কাৰণো নোহোৱা নহয়৷ ( ব্যক্তিগতভাৱে, বিভিন্ন পৰিস্থিতিত পৰি মা দেউতাই মোক লৈ দেখা সপোনৰ যে কাষো চাপিব পৰা নাই, বা পাৰিলেও আতঁৰি আহিবও লগা হৈছে, এই কথাটোৱে মোৰ বুকুখনত কৰবাত বিন্ধি থাকে সদায়! ! ! ! ……কিন্তু এটা কথা সচাঁ যে যেতিয়াই সুবিধা পাম, এই আশা পূৰণ কৰিবলৈ মই দৃঢ়প্ৰতিজ্ঞ)৷ প্ৰতিটো বীটত হাতচাপৰি পৰিছিল আৰু তাৰ মাজে মাজে মই উচুপিছিলো৷ পিতৃ মাতৃয়ে যে সন্তান ক লৈ কিমান সপোন দেখে! ! ! কোই ইঞ্জিনিয়াৰ কা কাম কৰেগা! ! ইঞ্জিনিয়াৰৰ প্ৰফেচন এক সুন্দৰ প্ৰফেছন৷ প্ৰতি পিতৃ মাতৃয়ে ভাবে, আশা কৰে যাতে তেঁওলোকৰ সন্তানে ভাল, সামাজিকভাৱে প্ৰশংসিত বৃত্তি বাচি লয়, শ্ৰেস্থত্ব অৰজন কৰে, সমাজত সন্মানেৰে জীয়াই থকাৰ গৌৰৱ অৰজন কৰিব পাৰে৷ নিজ সন্তানে যাতে সপোনবোৰ চুই চাব পাৰে, তাৰ বাবে নিজৰ কৰণীয় অকণো বাকী ৰাখিব নিবিচাৰে৷ বিনিময়ত সন্তানে তেওলোকক কিবা দিয়ক বা নিদিয়ক, সেই কথা তেওলোকে নাভাবে৷ দহজনে যদি তেওলোকৰ সন্তানসকলক প্ৰশংসা কৰে, অন্তৰত কিমান যে শান্তি পায়! ! ! তেওঁলোকে যদি সন্তানৰ কৰমৰপৰা সন্মান লাভ কৰে, তাতকৈ বেছি শান্তি আন একোৱেই দিব নোৱাৰে৷ সচাঁই, সন্তান ৰ বাবে সকলো ত্যাগ কৰিব পৰা, হেলাৰঙে নিজৰ সকলো চখ, সুখ স্বাচ্ছ্যন্দ্য বিসৰ্জন দিব পৰা পিতৃ মাতৃসকলৰ প্ৰতি মোৰ গভীৰ শ্ৰৰ্দ্ধা জাগি উঠে৷\nএই ছেগতে মোৰ পূজনীয় পিতৃ মাতৃলৈ মোৰ হিয়াভৰা শ্ৰদ্ধা যাচিঁলো৷\n← কটন কলেজৰ ফাইল (বিকাশ শইকীয়া)\n“বহু দুৰৈত জীৱন কলিতা”: এখন ব্যক্তিগত ৰচনা (দেবব্ৰত বৰা) →\nএটা টেলিফ’নৰ কথাৰে (নীলোৎপল শৰ্মা)\n“বহু দুৰৈত জীৱন কলিতা”: এখন ব্যক্তিগত ৰচনা (দেবব্ৰত বৰা)


অভিযাত্ৰী: হে’ৰা চলিছে দেখোন!\nহে’ৰা চলিছে দেখোন!\n১৯৮৬ চনৰ কথা। সেই বছৰ জামুগুৰিহাটৰ পৰা “পাঞ্চজন্য থিয়েটাৰ” নামেৰে এখন ভ্ৰাম্যমান থিয়েটাৰে আত্মপ্ৰকাশ কৰিছিল। থিয়েটাৰখনৰ গুৰি ধৰিছিল একালৰ ভ্ৰাম্যমান থিয়েটাৰৰ জনপ্ৰিয় অভিনেতা শ্ৰীযুত বলদে‌ৱ শইকীয়াদে‌ৱ আৰু বিশিষ্ট অভিনেতা-পৰিচালক শ্ৰীযুত ভ‌বেন বৰাদে‌ৱে।সেই থিয়েটাৰখনৰ প্ৰথমটো প্ৰদৰ্শনী জামুগুৰিহাটতে হৈছিল। আমি ছয়মহীয়া পৰীক্ষা চলি থকা বাবে প্ৰথম তিনিদিনৰ প্ৰদৰ্শন উপভোগ কৰাৰ পৰা বঞ্চিত হৈছিলো। অন্তিম দৰ্শনীৰ দিনা আমাৰ পৰীক্ষা শৈষ হৈছিল।\nদুয়োবেলা পৰীক্ষা অছিল। পৰীক্ষা দি উঠি ঘৰলৈ গৈ ভাত-পানী খাই ওলাই আহিলো । আমাৰ ঘৰৰ পৰা নাটকৰ স্থানলৈ চাৰি কিলোমিটাৰমান দূৰ হ’ব। খোজকাঢ়ি সিমানখিনি দূৰ গৈ পাইহে গম পালো যে ইতিমধ্যে টিকত শৈষ হৈছে আৰু “ৰাইজৰ বিপুল দাবী”ত আয়োজক সকলে ২য় দৰ্শনীৰ ব্য‌ৱস্থা কৰিছে। উপাই নাপাই আমি ২য় দৰ্শনীৰ বাবে ২ টকা দৰৰ গেলাৰীৰ টিকত কাটিলো। কিন্তু ২য় দৰ্শনীলৈযে বহুত সময় বাকী! এতিয়া কি কৰা যায়? এজনে সেই সময়খিনি চিনেমা চাই কটো‌ৱাৰ বুদ্ধি পাঙিলে । আকৌ আমি আধা কিলোমিটাৰ দূৰৰ চিনেমা হলটোলৈ বুলি ৰাওণা হ’লো।\nআসন পালোগৈ পৰ্দাৰ ফালৰ পৰা একেবাৰে প্ৰথম শাৰীত। চিনেমাখন আছিল ধৰম বীৰ জাতীয় কিবা এখন। আৰম্ভনীৰ পৰাই ভয়ানক মাৰপিট। আমাৰ লগত আমাৰ গা‌ৱঁৰ সৰু ল’ৰা এজনো আছিল। তেওঁৰ আগেয়ে বৰকৈ চিনেমা চো‌ৱাৰ অভিজ্ঞতা নাছিল। পৰ্দাৰ ইমান ওচৰৰ পৰা মাৰপিট-গুলীয়াগুলীৰ দৃশ্যবোৰ দেখি ভয়ত তেওঁৰ অ‌ৱস্থা কাহিল। আমি কোনোমতেহে বুজাই মেলি ৰাখিছিলো। কিন্তু এবাৰ যেতিয়া পৰ্দাত সাপৰ আবিৰ্ভা‌ৱ হ’ল তেওঁ কান্দিবলৈ আৰম্ভ কৰিলে। চিনেমা চো‌ৱাৰ আশা বাদ বিসৰ্জন আমি আকৌ থিয়েটাৰ থলীলৈ ঘূৰি গ’লো।\nঅ‌ৱশেষত থিয়েটাৰৰ প্ৰথম দৰ্শনী শেষ হ’ল। হাতত পাই-পইছাও বিশেষ নাছিল। ভোকো লাগিছিল। কিবা কৰি চানা টানা খাই গেলাৰীত বহিলোগৈ। প্ৰথমে ‘গীতি-নাছ-নাটিকা’ উপভোগ কৰিলো। তাৰ পিছত মূল নাটক আৰম্ভ হ’ল। নাটকৰ নাম বেদ উদ্ধাৰ। পৌৰাণীক কাহিনী। অভিনয় বেছ ভাল লাগিছিল। নাটকৰ আমোদজনক দৃশ্য এটা চলি আছিল। ঠিক তেনেতে মোৰ কাষতে বহা কন্দৰ্পই মোক ভয়ে ভয়ে ক’লে “হে’ৰা চলিছে দেখোন!” তেতিয়াহে মন কৰিলো আমি বহি থকা গেলাৰীটো বাওঁফালে চলি যো‌ৱাদি গৈছে। মানে গেলাৰীটো হাউলী গৈছে। মই বহি থকাতে থাকিলো ধমহকৈ ডাঙৰ শব্দ এটা কৰি গেলাৰীটো বাগৰি পৰিল।\nচাৰিওফালে হুলস্থুল লাগিল। নাটক আধাতে বন্ধ হৈ গ’ল। কেইজনমানে সেই “চলি যো‌ৱা যেন” লাগ‌োতেই ওপৰৰ পৰা জাপ মাৰি দিছিল। ফলত বেয়াকৈ আঘাতপ্ৰাপ্ত হ’ল। তেওঁলোকক হস্পিতাললৈ লৈ যো‌ৱা হ’ল।\nঘৰলৈ ঘূৰি আহিব ধৰোতেই এটা ঘোষনা শুনিলো যে নাটক আকৌ কিছু সময়ৰ পিছতে আৰম্ভ হ’ব আৰু গেলাৰীৰ দৰ্শক সকলে আগত যিসমূহ খালী আসন আছে তাত বহি নাটক উপভোগ কৰিব পাৰিব। ঘূৰি আহিলো। এইবাৰ আগফালৰ আসন কেইখনমান দখল কৰি ল’লো। কিমান সময়ৰ পিছত মনত নাই, সম্ভ‌ৱ দুই ঘন্টামান বহাৰ পিছত আকৌ নাটক আৰম্ভ হ’ল। অ‌ৱশেষত নাটক শেষ কৰি যেতিয়া ঘৰলৈ ঘূৰি আহো তেতিয়া অনেক লোকেই নঙলাৰ মুখত দাঁত মাজি থকা দেখিলো।\nপাঞ্চজন্য থিয়েটাৰে এটা বছৰো সম্পূৰ্ণকৈ তেওঁলোকৰ নাটক প্ৰদৰ্শন কৰিবগৈ নো‌ৱাৰিলে। সেই গেলাৰী ভগাটো‌ৱে তাৰেই আগ জাননী দিছিল।\nসিয়েই নহওক কন্দৰ্পই কো‌ৱা “হে’ৰা চলিছে দেখোন!” কথাষাৰ মোৰ প্ৰায়ে মনত পৰে। ভা‌ৱি ৰোমাঞ্চিত হওঁ, সচৰাচৰ মানুহৰ জী‌ৱনত নঘটা গেলাৰী ভগাৰ দৰে বিৰল ঘটনা এটাৰ মই সাক্ষী হৈ ৰ’লো।\nPosted by Debabrat Borah at 02:21\nঅব্যক্ত (আধামিনিটৰ গল্প)\nউত্তৰ আধুনিক(আধামিনিটৰ গল্প)\nসমাপ্তি (আধামিনিটৰ গল্প)\nপেণ্ডুলাম (আধামিনিটৰ গল্প)\nবৰ্ষাৰ ৰাতি: এটা অকবিতা\nঅকণিহঁতৰ বাবে লিখা গীত এটা\nনৈখন বাঢ়ি আহে


দীপ মেধি - অসমীয়া ৱিকিপিডিয়া\nদীপাংকৰ মেধি (দীপ)\nছেইণ্ট ষ্টিফেন্স কলেজ, দিল্লী বিশ্ববিদ্যালয়,\nWisconsin-Madison বিশ্ববিদ্যালয়, USA\nInstitute of Electrical and Electronics Engineers (IEEE) ৰ ‘ফেলো’\nদীপাংকৰ "দীপ" মেধি বিশ্বৰ এগৰাকী আগশাৰীৰ অসমীয়া কম্পিউটাৰ বিজ্ঞানী আৰু অধ্যাপক। কম্পিউটাৰ বিজ্ঞানৰ ‘নেটৱৰ্ক’ শাখাত তেখেতৰ শিক্ষণ, গৱেষণা আৰু পাঠ্যপুথি সমগ্ৰ বিশ্বতে বহুল সমাদৃত হৈছে।\nতেখেত আমেৰিকা যুক্তৰাজ্যৰ Missouri-Kansas City বিশ্ববিদ্যালয়ৰ ‘কম্পিউটাৰ বিজ্ঞান আৰু ইলেক্ট্ৰিকেল আভিযান্ত্ৰিক’ বিভাগৰ ‘বিশিষ্ট অধ্যাপক’। এই বিশ্ববিদ্যালয়ত যোগ দিয়াৰ আগতে তেখেতে AT&T Bell Laboratories ত ‘কাৰিকৰী বিষয়া’ হিচাপে teletraffic network routing and design ত কাম কৰিছিল। AT&T Bell Laboratories ত থাকোঁতে তেখেতে Facility Diverse Routing ব্যৱস্থাৰ সহ-উদ্ভাৱন কৰিছিল।\nতেখেত ডেনমাৰ্কৰ কাৰিকৰী বিশ্ববিদ্যালয় আৰু ফ্ৰান্সৰ পেৰিছত থকা Universite' Pierre et Marie Curie (UPMC, সম্প্ৰতি Sorbonne নামে জনাজাত) ত ‘অতিথি অধ্যাপক’ হিচাপে কাম কৰিছিল। তেওঁ ছুইডেনৰ লণ্ড ইনষ্টিটিউটত অফ টেকন’লজিৰ এগৰাকী ভিজিটিং ৰিচাৰ্ছ ফেলো আছিল, তেওঁ ব্ৰাজিলিয়ান চায়েন্স ম’বিলিটি প্ৰগ্ৰামৰ অধীনত ব্ৰাজিলৰ কেম্পিনাচ বিশ্ববিদ্যালয়ৰ গৱেষণা দৰ্শনাৰ্থী আছিল আৰু ফুলব্ৰাইট ছিনিয়ৰ বিশেষজ্ঞ হিচাবে কাম কৰিছিল। তেওঁৰ হ্ৰস্ব-কালীন যাত্ৰাৰ ভিতৰত আছে প্ৰিন্সটন বিশ্ববিদ্যালয় (Princeton University), এমআইটি (MIT) আৰু কেটিএইচ ৰয়েল ইনষ্টিটিউট অফ টেকন’লজি (KTH Royal Institute of Technology)। তেখেত আইআইটি, গুৱাহাটীৰ ‘কম্পিউটাৰ বিজ্ঞান আৰু আভিযান্ত্ৰিক’ বিভাগৰো এগৰাকী ‘সন্মানীয় অধ্যাপক’।\nসম্প্ৰতি তেখেত আমেৰিকা যুক্তৰাজ্যৰ National Science Foundation (NSF) ৰ Computer & Network Systems (CNS) Division ত ‘প্ৰকল্প সঞ্চালক’ হিচাপে কৰ্মৰত।\nতেখেত Institute of Electrical and Electronics Engineers (IEEE) ৰ এগৰাকী ‘ফেলো’। এই সন্মান পোৱা তেখেত প্ৰথমগৰাকী অসমীয়া ব্যক্তি।\n3 অতিৰিক্ত প্ৰশিক্ষণ\n5 সন্মান আৰু পুৰস্কাৰ\n6 গৱেষণা ক্ষেত্ৰ\n7.2 নিৰ্বাচিত গৱেষণা-পত্ৰ\n7.4 জাৰ্ণেলৰ অতিথি সম্পাদক\n7.5 কিতাপৰ অধ্যায়\n১৯৬২ চনত গুৱাহাটীত জন্ম হোৱা দীপ মেধিৰ পিতৃ হ’ল বিশ্বখ্যাত পৰিসংখ্যাবিদ জ্যোতিপ্ৰসাদ মেধি আৰু তেখেতৰ মাতৃ প্ৰীতি মেধি। তেখেতৰ আজোককাক কালিৰাম মেধি এগৰাকী প্ৰসিদ্ধ অসমীয়া সাহিত্যিক। আনহাতে, তেখেতৰ ককাক সৌৰভ কুমাৰ চলিহা অসমীয়া সাহিত্যৰ এগৰাকী অন্যতম শ্ৰেষ্ঠ চুটিগল্পকাৰ।\n১৯৮১ চনত কটন কলেজৰ পৰা গণিতত বিএছছি কৰাৰ পিছত তেখেত ১৯৮৩ চনত দিল্লী বিশ্ববিদ্যালয়ৰ ছেইণ্ট ষ্টিফেন্স কলেজৰ পৰা গণিততে এমএছছি ডিগ্ৰী লাভ কৰে। ১৯৮৫ চনত আমেৰিকা যুক্তৰাজ্যৰ Wisconsin-Madison বিশ্ববিদ্যালয়ৰ পৰা কম্পিউটাৰ বিজ্ঞানত MS ডিগ্ৰী লাভ কৰে। ১৯৮৭ চনত একেখন বিশ্ববিদ্যালয়ৰ পৰা কম্পিউটাৰ বিজ্ঞান বিভাগতে তেখেতে ডক্টৰেট ডিগ্ৰী অৰ্জন কৰে।\nঅতিৰিক্ত প্ৰশিক্ষণ[সম্পাদনা কৰক]\nনেতৃত্ব বিকাশ কাৰ্য্যক্ৰম (Leadership Development Program), University of Missouri President’s Academic Leadership Institute, 2002-2003.\nজৈৱ-প্ৰযুক্তি: কাৰ্য্যবাহী শিক্ষা কাৰ্য্যক্ৰম (Biotechnology: Executive Education Program), Kellogg School of Management, Northwestern University, Evanston, IL, October 2004.\nNATIONAL SCIENCE FOUNDATION (আগষ্ট ২০১৮ ৰ পৰা এতিয়ালৈ)\nProgram Director, Computer & Network Systems (CNS) Division\nUNIVERSITY OF MISSOURI–KANSAS CITY (আগষ্ট ১৯৮৯ ৰ পৰা এতিয়ালৈ)\nCurators’ Distinguished অধ্যাপক, CSEE Department, (ছেপ্তেম্বৰ’ ১১ ৰ পৰা এতিয়ালৈ)\nসভাপতি, CSEE Division (জানুৱাৰী’০২ - ডিচেম্বৰ’০৩)\nঅধ্যাপক, কম্পিউটাৰ নেটৱৰ্কিং, CSEE (জানুৱাৰী’০২ ৰ পৰা এতিয়ালৈ)\nঅধ্যাপক, কম্পিউটাৰ নেটৱৰ্কিং, CST (ছেপ্তেম্বৰ’০০ – ডিচেম্বৰ’০১)\nসহযোগী অধ্যাপক, কম্পিউটাৰ নেটৱৰ্কিং, CST (ছেপ্তেম্বৰ’96 – আগষ্ট’00)\nসহকাৰী অধ্যাপক, কম্পিউটাৰ নেটৱৰ্কিং, Computer Science Telecommunications (ছেপ্তেম্বৰ’91 - আগষ্ট’96)\nResearch সহকাৰী অধ্যাপক, Center for TeleComputing Research, Computer Science Telecommunications (আগষ্ট’89 - আগষ্ট’91)\nINDIAN INSTITUTE OF TECHNOLOGY–GUWAHATI, INDIA (ছেপ্তেম্বৰ ২০০৯ ৰ পৰা এতিয়ালৈ)\nAdjunct অধ্যাপক, Computer Science & Engineering Department, ২০০৯ - ২০১২\nসন্মানীয় অধ্যাপক, Computer Science & Engineering Department, ২০১৩ - present\nSTATE UNIVERSITY OF CAMPINAS, CAMPINAS, BRAZIL (জুন-জুলাই ২০১২, জুন-আগষ্ট ২০১৩, জুন-জুলাই ২০১৪, জুন-জুলাই ২০১৫)\nResearch Visitor, Institute of Computing (FAPESP and Brazilian Science Mobility Program/CNPq)\nSORBONNE UNIVERSIT´E, PARIS, FRANCE (ছেপ্তেম্বৰ ২০১৪ and May-জুন ২০১৫)\nঅতিথি অধ্যাপক, Laboratoire d’Informatique de Paris6(LIP6)\nUNIVERSITY OF PARIS-EST, FRANCE (March ২০১৭)\nShort-Term Visitor, Department of Computer Science, ESIEE Paris\nKTH ROYAL INSTITUTE OF TECHNOLOGY, SWEDEN (জুন ২০১৬)\nShort-Term Visitor, School of Electrical Engineering\nMASSACHUSETTS INSTITUTE OF TECHNOLOGY, USA (March ২০১৬)\nShort-Term Visitor, Laboratory for Information and Decision Systems (LIDS)\nPRINCETON UNIVERSITY, USA (October ২০১৪)\nShort-Term Visitor, Department of Computer Science\nUS FULBRIGHT SENIOR SPECIALIST PROGRAM\nFulbright Senior Specialist Visitor, Kurukshetra University, India, December 2005.\nFulbright Senior Specialist Visitor, Bilkent University, Turkey, জুলাই 2008.\nCHILDREN’S MERCY HOSPITAL, Kansas City, Missouri (May - December 2004)\nঅতিথি অধ্যাপক, Human Molecular Genomics Lab (Research Leave)\nLUND INSTITUTE OF TECHNOLOGY/LUND UNIVERSITY, Lund, Sweden (জুলাই 2003)\n– অতিথি Research Fellow, Department of Communications Systems\nDANMARKS TEKNISKE UNIVERSITET, Lyngby, Denmark (Summer 1999)\n– অতিথি অধ্যাপক, Institut for Telekommunikation\nAT&T BELL LABORATORIES, Holmdel, New Jersey (ছেপ্তেম্বৰ ১৯৮৭ - জুন ১৯৮৯)\n– কাৰিকৰী বিষয়া, Traffic Network Routing and Design Department\nWISCONSIN–MADISON বিশ্ববিদ্যালয় (১৯৮৭)\n– প্ৰবক্তা, কম্পিউটাৰ বিজ্ঞান বিভাগ\nFellow, Institute of Electrical and Electronics Engineers (IEEE), 2018.\nN.T. Veatch Award for Distinguished Research and Creative Activity, UMKC, 2012.\nChancellor’s Award for Excellence in Graduate Mentoring, UMKC, 2012.\nCurators’ Distinguished Professor Designation by the Board of Curators of the University of\nMissouri System, 2011.\nInterdisciplinary Doctoral Students Council’s Outstanding Doctoral Faculty Award, UMKC,\nGood Teaching Award, School of Computing & Engineering, UMKC, April 2005.\nUMKC Trustees’ Faculty Fellow, 2004-2005.\nFulbright Senior Specialist, 2003-2008.\nKansas City Star’s Tech 50 List, Summer 2002.\nUMKC Faculty Performance Shares Award, September 2001.\nUMKC Trustees’ Award for Excellence in Teaching, September 1996.\nIndividual Performance Award, AT&T Bell Laboratories, March 1989.\nগৱেষণা ক্ষেত্ৰ[সম্পাদনা কৰক]\nCitations: over 5,650; h-index: 33 (source: Google Scholar, http://scholar.google.com/)\nD. Medhi and K. Ramasamy, Network Routing: Algorithms, Protocols, and Architectures\n— 2nd Edition, Morgan Kaufmann Publishers (an imprint of Elsevier), publication date: September 11, 2017. (1,018 pages).\nD. Medhi and K. Ramasamy, Network Routing: Algorithms, Protocols, and Architectures,\nMorgan Kaufmann Publishers (an imprint of Elsevier), publication date: March 29, 2007. (923 pages = 788 print pages + 135 pages on CD-ROM).\nM. Pi´oro and D. Medhi, Routing, Flow, and Capacity Design in Communication and Computer\nNetworks, Morgan Kaufmann Publishers (an imprint of Elsevier), publication date: July 1, 2004. (765 pages). (cited over 1,225 times)\nনিৰ্বাচিত গৱেষণা-পত্ৰ[সম্পাদনা কৰক]\nজাৰ্ণেলৰ অতিথি সম্পাদক[সম্পাদনা কৰক]\nE. Gourdin, D. Medhi, and A. Pattavina, Guest Editors, special issues on ”Design of reliable\ncommunication networks,” Annals of Telecommunications, vol. 73 (#1-2), 2018.\nJ. W.-K. Hong, F. De Turck, B. Stiller, and D. Medhi, Guest Editors, special issue on ”Management\nIssues in the Future Internet,” Journal of Communication Networks, Vol. 13, No. 6, December 2011.\nP. Chemouil, M. Menth, D. Medhi, and F. Guillemin, Guest Editors, special issue on ”Design\nand Performance of Future Networks,” Annals of Telecommunications, Vol. 66, No. 1-2, January-February 2011.\nD. Medhi and L. Servi, Guest Editors, special issue of the journal Telecommunication Systems\n(Selected Papers based on the 4th INFORMS Telecommunications Conference), 2001.\nD. Medhi and D. Tipper, Guest Editors, special issue on “Fault Management in Telecommunications\nNetworks,” Journal of Network and Systems Management, Vol. 5, No. 2, June 1997.\nকিতাপৰ অধ্যায়[সম্পাদনা কৰক]\nT. Xing, Z.-Y. Xiong, H. Qian, D. Medhi, D. Huang, “Cloud Security,” in Cloud Services, Networking\nand Management, edited by Nelson Fonseca and Raouf Boutaba,Wiley & Sons, 2015. (reviewed)\nR. Chowdhury and D. Medhi, “e-System for Public Health in India: Towards an Architectural\nFramework Incorporating Illiteracy and Linguistic Diversity,” in Systems Thinking and e-Participation: ICT in the Governance of Society, edited by J. Cordoba-Pach´on and A. Ochoa- Arias, IGI Global, pp. 69–91, 2010. (reviewed)\nD. Medhi and D. Huang+, “Secure and Resilient Routing: Building Blocks for Resilient Network\nArchitectures,” in Information Assurance: Dependability and Security in Networked Systems, edited by Y. Qian, D. Tipper, P. Krishnamurthy, and J. Joshi, Morgan Kaufmann Publishers (an imprint of Elsevier), pp. 417–457, 2008. (invited, reviewed)\nD. Medhi, “Network Restoration,” in Handbook of Optimization in Telecommunications, edited\nby M. G. C. Resende and P. Pardalos, pp. 801–836, Springer Science, 2006. (invited, reviewed)\nS. Srivastava+, S. R. Thirumalasetty, and D. Medhi, “Network Traffic Engineering with Varied\nLevels of Protection in the Next Generation Internet,” Performance Evaluations and Planning Methods for the Next Generation Internet, edited by A. Girard, B. Sans` o, and F. Vazquez- Abad, Springer, pp. 99–124, 2005. (invited, reviewed)\nD. Medhi, “Network Reliability and Fault-Tolerance,” Wiley Encyclopedia of Electrical and\nElectronics Engineering, Vol. 14, [Ed. J. G.Webster], pp. 213-218, 1999. (invited, reviewed)\nD. Medhi, “Some Results for Renewal Arrival toaCommunication Link,” in Probability\nModels and Statistics, edited by A. C. Borthakur and H. Choudhury, New Age International Limited, New Delhi, India, pp. 85–107, 1996. (invited)\n"https://as.wikipedia.org/w/index.php?title=দীপ_মেধি&oldid=248131"ৰ পৰা অনা হৈছে\nএই পৃষ্ঠাখন ০৫ অক্টোবৰ, ২০২০ তাৰিখে ১৯:৪১ বজাত অন্তিম সংশোধন কৰা হৈছিল।


দক্ষিণ ভাৰতৰ দুৰ্গা মা – পৰী শ্যামলী ভূঞা – ফটাঢোল\nদুৰ্গা পূজা আহিলেই প্ৰতিবছৰেই দেৱীৰ প্ৰতিমা আহি মোক সপোনত দেখা দিবলৈ ধৰে৷ দুৰ্গা মাৰ যে ভক্ত মই! এইদৰেই প্ৰতিবছৰেই দেৱী আহে আৰু গুচি যায়৷ পূজা কৰোঁ, সাধনা কৰোঁ৷ দুখ-কষ্ট আতৰি যায়৷ অনাবিল শান্তিৰে মনবোৰ উপচি যায়৷\nএইবাৰ দুৰ্গা পূজাৰ সময়ত মই দক্ষিণ ভাৰতত৷ নতুন ঠাই, নতুন দেৱ-দেৱী৷ কাকোৱে চিনিবই পৰা নাই৷ চেহেৰাও বেলেগ, নামো বেলেগ৷ মাক বিচাৰি নাপায় অন্তৰাত্মাতে দেৱীক আৰাধানা কৰিবলৈ ধৰিলোঁ৷ পিছে এইবাৰোঁ সপোনত আহি আহি এগৰাকী অস্পষ্ট দেবীৰ প্ৰতিমাই মোক সদায় আশীৰ্বাদ দি যাবলৈ ধৰিলে৷ তাকে দেখি মই দুৰ্গা দেৱীয়ে হ’ব বুলি ভাবিবলৈ ধৰিলোঁ৷ শেষত নিশ্চিত হ’লো যে হয়, এয়া মা দুৰ্গাই হয়৷ এই অচিনাকি ঠাই, অচিনাকি দেৱ দেবীৰ মাজত কিজানিবা মাক বিচাৰি পাওঁৱেই, সেই ভাবি মাক বিচাৰি পূজা এভাগ দিবলৈ মনটো উথপথপ্ কৰিবলৈ ধৰিলে৷ মই মাৰ ভীষণ ভক্ত৷ দক্ষিণ ভাৰতৰ মন্দিৰবিলাকত দুৰ্গা মাক বিচাৰি চাৰ্চ অপাৰেচন এটা আৰম্ভ কৰি চাওং বুলি মনতে থিক কৰিলোঁ৷ ভবা মতেই তৎক্ষণাত এক্সন৷ ইটো মন্দিৰ সিটো মন্দিৰ৷ ইখন অট’ সিখন অট’৷ ইখন বাচ সিখন বাচ৷ কেতিয়াবা স্কুটি কেতিয়াবা কাৰ৷ মুঠতে চাৰ্চ অপাৰেচন চলাই থাকিলোঁ৷ কিন্তু ক’তোৱে এই ভক্তক দেৱীয়ে দৰ্শন নিদিলে৷ ইফালে আকৌ ৰাতি হ’লেই সপোনত দেৱীয়ে আহি সদায়ে আশীৰ্বাদ দি যাবলৈ ধৰিলেহি৷ এইবাৰ ভাবিলো মোৰ দেৱী মাক মই বিচাৰি উলিয়ামেই৷ সেৱা এটা কৰিমেই৷ মনটো ডাঠ কৰি পূনৰ চাৰ্চ অভিযান অব‍্যাহত ৰাখিলো৷ এইবাৰ মন্দিৰে মন্দিৰে পূজাৰীসকলক সুধি সুধি দুৰ্গা মাৰ নাম লৈ লৈ বিচাৰিবলৈ ধৰিলোঁ৷ “পূজাৰী জী, দুৰ্গা মাক পূজা দিব আহিছোঁ“ পূজাৰীসকলে তাকে শুনি মন্দিৰত থকা এসোপামান দেৱী মাৰ প্ৰতিমা মোক দেখুৱাই দিয়ে৷ সকলোৰে নামবোৰ মলয়ালমত গাই যাব ধৰে৷ মোৰ চকুৱে টলটলাই চাৰিওফালে চাৰ্চ কৰিবলৈ ধৰে৷ কিন্তু ক’তা, তেওঁলোকৰ মালয়ালম ভগৱানৰ মই কাকোৱে চিনিবই নোৱাৰিলোঁ৷ দুৰ্গা মাও তাত নাই৷ মই মূৰে কপালে হাত দিলোঁ৷ তেতিয়াহলে কি, চাউথৰ ভগৱান আমাৰ ভগৱান বেলেগ নেকি? ইয়াত দুৰ্গা মা নাথাকে নেকি! ভক্তই দেৱীৰ দৰ্শন নাপাম নেকি! তাকে ভাবি দুখবোৰ কুলাই-পাচিয়ে ঠাহ খাই পৰিব ধৰিলে৷ হায় মোৰ কপাল, ভক্ত আৰু দেৱীৰ মাজত এইখন কিয় ইমান ডাঙৰ দিৱাৰ! অন্তৰে অন্তৰে দুয়ো দুয়োকে স্মৰণ কৰি বিৰহ বেদনাত দিন কটাবলৈ ধৰিলোঁ৷\nইফালে পূজাৰ সপ্তমীও আৰম্ভ হ’ল৷ টিভিত অসমৰ জাক-জমকীয়া পূজা মণ্ডপবোৰত দুৰ্গা দেৱীৰ আৰাধনা দেখি মোৰ মন ইচাট-বিচাট কৰি ফাটিবলৈ ধৰিলে৷ সপোনত দেৱীৰ আগমনো অব‍্যাহত থাকিল৷ ফুলেৰে ঢাক খোৱা প্ৰতিমা এটা আহি মোক দৰ্শন দি আশীৰ্বাদ দি যায়হি৷ ভাবিলো এই কথাই কথা নহয়৷ মই দুৰ্গা মাক চাউথতো বিচাৰি উলিয়াম৷ ভগৱানে জাতি ভেদ নামানে৷ ভগৱান সকলো ঠাইতে সকলো ভক্তৰ মাজতে বিৰাজমান৷ ভগৱান নিৰাকাৰ৷ তেওঁ একেজনেই৷ অৱতাৰ অনেক আদি কথাবোৰ নিজে নিজকে গাই, শুনাই আশ্বাস লৈ আকৌ ওলাই গ’লো চাউথৰ মন্দিৰ বিলাকত মাক বিচাৰি৷ এইবাৰ হাতত ফটো এখনো ল’লো৷ পূজাৰীক ফটো দেখাই সুধিম এইগৰাকী দেৱী ক’ত আছে? চিনি পাই নেকি? কেইটামান মন্দিৰ ঘূৰাৰ পাছতে এটা মন্দিৰত এজন পূজাৰীয়ে দুৰ্গা মাৰ ফ’ট’খন চাই, চিনি পাই ক’লে; সৌ সিফালে গ’লে, এনেকৈ গ’লে, তেনেকৈ গ’লে, সোঁৱে-বাৱে, কাষতে অমুক নামৰ ঠাই এখন পাব৷ তাতে এই দেৱী মাৰ মন্দিৰটো পাব৷ শুনি মই হাততে সৰগ ঢুকি পোৱা যেন পালোঁ৷ মা, মই আহি আছোঁ বুলি সেই মন্দিৰটোলৈ লক্ষ‍্য পোনাই দিলোঁ৷ মনতে বিৰাট ফুৰ্তি, মই জানিছিলোৱেই মায়ে মোক এৰি ঘূৰি যাব নোৱাৰে! মোৰ লগত দেখা সাক্ষাৎ হ’বই৷ ইমান দিনৰপৰা আমাৰ অটুট সমন্ধ, চাউথৰ ভাষা আৰু চেহেৰাই দিৱাৰ হৈ থিয় দিব নোৱাৰে৷ শেষত সেই মন্দিৰ পালোগৈ৷ পূজাৰ সামগ্ৰীৰে থালখন সজাই মন্দিৰত প্ৰৱেশ কৰিলোঁ৷ ক’তা ক’তোচোন দুৰ্গা মা নজৰতে পৰা নাই৷ বুকুখন চিৰিং কৰি উঠিল একেবাৰতে৷ মনে মনে নিজে নিজকে ক’লো “কিপ ইয়ৰ মাইন্দ, কুল পৰী, ৰিলেক্স“! অলপ ৰিলেক্সড হৈ লৈ লাহে লাহে পূজাৰীৰ কাষ পালোগৈ৷ দুৰ্গা মাৰ ফ’ট’খন দেখুৱালোঁ, সেইবিষয়ে সুধিলোঁ৷ তেওঁ যিষাৰ উত্তৰ দিলে, মোৰ মুখখন মেল খাই থাকিলে! মন্দিৰত অধিষ্ঠিত দেৱীগৰাকীক দেখুৱাই ক’লে এয়াই দুৰ্গা দেৱী৷ দেৱীৰ চেহেৰা দেখি মোৰ খোলা মুখ আৰু খোলহে খালে৷ এইগৰাকী দুৰ্গা মা! কিন্তু চেহেৰা বেলেগ! পিছে মই সপোনত দেখা গৰাকীৰ লগত মিলি গৈছে৷ কিন্তু আগতেতো কেতিয়াও এইগৰাকী দেৱীক মই জীৱনতো দেখা নাছিলোঁ! ফুলৰ মাজত পোত খাই কোনোমতে দৃশ‍্যমান হৈ ৰৈছিল৷ নামটো পঢ়ি চালোঁ বেলেগ নামেৰেহেচোন লিখা আছে৷ অ’, মানে চাউথৰ ভাষাত লিখা আছে৷ মানে অসমীয়াৰ পৰা মালয়ালমলৈ অনুবাদ কৰা নাম! চকুৰে দিনতে তৰা দেখি, হে দেৱী মা তোমাৰ মহিমা অসীম অপাৰ বুলি মনতে মাক এবাৰ আকৌ স্মৰণ কৰিলোঁ৷ যিহ’লেও মনত আনন্দৰ লহৰ এটা বৈ গল৷ অৱশেষত দেৱীক চাউথত বিচাৰি উলিয়ালোঁ৷ কেৰালাৰ জাতীয় সাজপাৰত ফুলৰ মাজত মাক কিন্তু দেখিবলৈ বৰ ধুনীয়া লাগিছিল৷ অন্তৰ আত্মাতে দেৱীক ক’লো “থেংকিউ মা, এয়া তোমাৰ বুলাৱা আৰু মোৰ ভক্তিৰে ফল যে আমাৰ মিলন হল“৷ বিচাৰিলে ভগৱানকো পোৱা যায়, কথাষাৰ সঁচা দেই৷ প্ৰহ্লাদেচোন খুটাটোতে ভগৱানক পাইছিল! চকুযোৰ জপাই হাতযোৰ কৰি দেৱীক নমস্কাৰ কৰিলোঁ৷ দেৱীয়ে মোক দেখি হঠাতে জীৱন্ত ৰূপ ল’লে৷ কাণৰ ওচৰলৈ আহি ক’বলৈ ধৰিলে গম পালা নহয়, ভগৱান জাতি ধৰ্ম নিৰ্বিশেষে সকলোতে বিৰাজমান৷ ভগৱান এক, নাম অনেক৷ ভগৱান এক, অৱতাৰ অনেক৷ বিচাৰিবলৈ অন্তৰৰ চকু লাগিব৷ আজি তুমি মোক বিচাৰি উলিয়ালা, মই ধন‍্য হৈছোঁ এনে ভক্ত পায়৷ তুমি যি জ্ঞান পালা সকলোতে বিলাবা৷ যোৱা, তথাস্তু৷ তোমাৰ মংগল হওক, এইবুলি কৈয়েই দেৱী অন্তৰ্ধান হৈ আকৌ মূৰ্ত্তি হৈ বহি থকিল৷ লাহে লাহে মই আগুৱাই গ’লো৷ মাক চুণৰি দিলোঁ, চাউথৰ ভাষাত চাউথৰ নিয়মত চাউথৰ চেহেৰাৰ দুৰ্গা মাক পূজা অৰ্চনা কৰি আশীৰ্বাদ ল’লো৷ চাউথৰ প্ৰসাদ এভাগ লৈ বিৰাট শান্তিৰে ভৰা মন এটা লৈ ঘৰলৈ ঘূৰিলোঁ৷ আচল ধামাকাটো তেতিয়াই হ’ল৷ বাটতে গুজৰাটী সমাজে পতা পূজা মণ্ডপ এটা পালোঁ৷ তাতে আমাৰ দুৰ্গাদেৱীক দেখা পাই গ’লো৷ লগে লগে হাতযোৰ কৰি চকুজোৰ জপাই নমস্কাৰ জনালোঁ৷ দেখিলো দেৱীয়ে মোক দেখি এটা চকু টিপিয়াই মিচিকিয়া হাঁহি এটা মাৰিছে!\n« চলনাময়ী নাৰী – কল্পনা প্ৰিয়দৰ্শিনী বৰগোহাঁই


কঠীয়া সিঁচাৰ কথাৰে- প্ৰাণজিৎ বৰদলৈ - সাহিত্য ডট অৰ্গ\nগাটো ধুই আহোঁ মানে দিনৰ দুই বাজিল৷ ইমান মৰম বোকাবোৰৰ; যাবই নোখোজে৷ কষ্ট হলেও ডাঙৰ কাম এটাৰ পৰা আজৰি হোৱা যেন লাগিছে৷ আহাৰৰ আজি ছদিন গ’ল৷ ৰাতিলৈ সাতেই লাগিব৷ সেয়ে যেনেতেনে কঠীয়াকেইটা পাৰি আজৰি হলোঁ৷ কঠীয়া পৰা বুলিলেও কমখন কামনে৷ কালিয়েই কেবাটাও কাম কৰি আজৰি হৈ থকা হ’ল বুলিহে৷ কালি বড় দি থোৱা কাৰণে মাটিডৰা ভালেই হৈ আছিল৷ পানী সিঁচিবলৈ যোৱা বছৰেই দাদাই বগীটিং কাটি বনাই লোৱা লেহেতিখনৰ বেতৰ গাঁঠি দুটামান চিগিছিল, সিয়েই মেৰামতি কৰি দীঘল জোখৰ এৰাল দুডালো বান্ধি থ’লে বুলিহে, নহলে ৰাতিপুৱা বৰ লৰালৰি হ’লহেঁতেন৷ ৰাতিটো গৰমত বিছনাত চাটিফুটি কৰি কৰি পুৱতি নিশাহে আকৌ ভালকৈ টোপনিটো ধৰে৷ ৰাতিপুৱা উঠিবলেই মন নাযায়৷ পুখুৰীটো কঠীয়ানিখনৰ গাতে লাগি থকা কাৰণে পানীৰ কাৰণে চিন্তা নাই, খালি লেহেতি মাৰিবলে মানুহ দুটা লাগে৷ লেহেতি মাৰিবৰ সুবিধাৰ কাৰণে পুখুৰীৰ পাৰত এইফালে বাঢ়ি অহা ভীমকলৰ পুলি এটা কাটিব লগা হ’ল৷ সেয়াও কালিয়ে ডাঙৰ দাদাই কৰি থ’লে৷ কঠীয়ানিৰ দাঁতিয়ে দাঁতিয়ে আৰু মাজেদি পানী বৈ যাব পৰাকৈ লোৰ দুটা সৰু দাদাই কৰিলে৷ লোৰ দুটাৰ পৰা ওখ ঠাইবোৰলৈ লাহনিৰে পানী সিঁচি দিব লাগিব৷ মাজৰ লোৰটো হাল বাওতে পিছলৈ ভাগি গৈ চিন নোহোৱা হৈ সমান হয়গৈ৷\nদেউতাই বেলেগ কামৰ মাজে মাজে গৈ এই কামখিনি চকু ফুৰাই আহে৷ ইটো সিটো দেখুৱাই দিয়ে৷ দেউতাই অভ্যাসবশতঃ যুঁৱলিখনৰ শ’লমাৰিকেইডাল পৰীক্ষা কৰিলে, আঁউতজৰী আৰু জোঁতজৰী কেইডালো চালে৷ নিগনি খুটিটোও চালে৷ নাঙলটো ঠিকেই আছে৷ মাটি কঢ়াই হ’ল, সমা বাই আছে৷ মাজতে ডিলাটোৰ পিছফালে মৰা পথালি শালটো ওলাই পৰিছিল, সৌ সিদিনা খৰালিয়ে ভলুকা বাঁহৰ গুৰিয়লি চাই কাটি শুকুৱাই ভঁৰালৰ থুকুৰাটোৰ ওপৰত থোৱা শালবোৰৰ মাজৰপৰা চাই চাঁচি কাটি লগোৱা হৈছেহে৷ জুহাল চাং খনৰ ওপৰৰ পৰা ভলুকা বাঁহৰ দীঘল চাই এচাৰি এডালো কালিয়ে নমাই সাজু৷ আবেলি হ’ল৷ দেউতাৰ চকু ৰাস্তাত৷ হাল বাই মেলি দিয়া গৰুহালৰ ক’লা গৰুটো দেখা নাই, মাজে সময়ে সি আকৌ জেৰেঙাৰ বৰজোপাৰ তলতে সাংগোপাঙ্গসহ ৰাত্ৰি যাপন কৰে৷ ছেঃ, সেইটো হ’লেহে বৰ পয়মাল হ’ব৷ পিচে ওলালহি হালেই৷\nৰাতিপুৱা পোহৰ হোৱাৰ পিছতে দেউতা উঠিলেই, লগতে সৰু দাদা৷ মা উঠালে বাট নাচাই মুখ ধুই চাহটোপা নিজে ৰান্ধি খাই গাটো ধুই হাল জুৰিলেগৈ৷ যাওঁতে আমাক মাত লগাই থৈ গ’ল৷ আমিও উঠি লৰালৰিকৈ কঠীয়ানি তলী পালোগৈ৷ লগে লগে কালিয়ে যোগাৰ কৰি থোৱা বগীটিঙৰ লেহেতীত হাত দিলোঁ৷ নিজৰ হিচাপমতে লেহেতীৰ ৰচীডাল সুবিধা হোৱাকৈ মিলাই লৈ ৰচীডালত হাতৰ খামোচটো ৰ’বলৈ চাৰিআঙুলমান দীঘল আৰু কেঁঞা আঙুলিটোমান শকত বাঁহৰ টুকুৰা এটা খোলোচা এটা দি লগাই ললোঁ৷ তাৰ পিচত লাহেকৈ হাউলি শূন্যতে দুবাৰমান পানী অনাৰ দৰে কৰি চালোঁ৷ ঠিকেই আছে৷ এইবাৰ প্ৰথমে অলপ কম পানীৰে টিংটো উঠাই আনিলোঁ৷ ঠিকে আছে৷ আৰম্ভ হ’ল ছন্দায়িত গতিত পানী সিঁচা পৰ্ব, চলাৎ. . . চলাৎ. .৷\nসিফালে দেউতাৰপৰা হালখন সৰু দাদাই ললেগৈ, দেউতাক গাইজনী খীৰাবলৈ পঠিয়ালে৷ ইতিমধ্যে দেউতাই আঁউচ এটা জুৰিছিলে৷ কঠীয়া পৰা বুলি গম পাই ওচৰৰ, গাঁৱৰ দুই এজনকৈ ভালেকেইজন গোট খালে৷ কোনোবাই পানীকে দুলাহনিমান সিঁচিলে, এজনে কোৰখন লৈ দুচাবমান মাৰিলে৷ লেহেতিখনো ধৰি অলপ আজৰাই দিলে৷ কথাই বতৰাই, হাঁহি-খিকিন্দালিৰে ঠাইখন চৌ চৌৱাই থাকিল৷ চাওঁতে চাওঁতে মাটিডৰা চহাই হৈয়ে গ’ল৷ ইফালে মায়ে চাহ লৈ আহিল, লগত পকামিঠৈ আৰু মালপোৱা৷ গৰুহাল ৰখাই চাহ তামোল খাই গৰুহালেৰে সৈতে এবাৰ ধাৰে মৈ দি, হাল মেলি দিলে৷ মিহি মৈ দাদাই হাতেৰে দিব৷ ইফালে দেউতাই মাৰ সৈতে দুদিনৰ আগতে পানীৰ পৰা তুলি থোৱা কঠীয়া তোমৰ পৰা মজিয়াত কঠীয়া বাকি ভাগে ভাগে খৰাহিত ভৰাইছে৷ বৰা ধানখিনি বৰকৈ শিপালে, জেৰা ভাঙোতে বহুত সময় লাগিছে৷ লাহে লাহে কঠীয়াৰ খৰাহীবোৰ কঠীয়ানিলৈ নি দেউতাই সিঁচিবলৈ আৰম্ভ কৰিলে৷ দাদাহঁতেও ভাগে ভাগে সিঁচি গ’ল৷ মই তোমৰ খেৰবোৰ নি কঠীয়াৰ দাঁতিয়ে দাঁতিয়ে পাৰি দিলোঁ৷ এনেদৰে খেৰ পাৰিলে ডাঙৰ বৰষুণে কঠীয়া উটুৱাই নিব নোৱাৰে আৰু মিহলি নহয় ইবিধ সিবিধৰ লগত৷ চৌফলীয়া ৰ’দে গা দেই পুৰি নিছে৷ ভাল বতৰেই পাইছে, কঠীয়া ভাল হ’ব লাগে; স্বগতোক্তি কৰিলে দেউতাই৷ এনেদৰে কাম শেষ কৰি আজৰি হওঁ মানে এক বাজি গ’ল৷ গা পা ধুই আহোঁ মানে দুই বাজিল৷ মায়ে ভাত বাঢ়ি ৰৈ আছে৷\nএয়া প্ৰায় এক দশকৰ আগৰ আমাৰ ঘৰৰ কঠীয়া সিঁচা দিনৰ দৃশ্য৷ আজিও কঠীয়া পৰা হ’ল৷ কিন্তু এই দৃশ্যসমূহৰ অধিকাংশই কটা গ’ল৷\n← অষ্ট্ৰেলিয়াৰ প্ৰাথমিক শিক্ষা –মমি চৈয়দ\nঅণুগল্পঃ – ভাস্কৰজ্যোতি বৰা →


৫০০০ টকা বিনিয়োগ কৰি লাভ কৰক ৪৯ লাখ টকা !|mutual-funds-best-sip-plans-earn-49-lac-rupees-in-twenty-years– News18 Assam\n৫০০০ টকা বিনিয়োগ কৰি লাভ কৰক ৪৯ লাখ টকা !\nক’ত বিনিয়োগ কৰিব আপোনাৰ সাঁচতীয়া ধন ...এই আঁচনিয়ে ধনী কৰিব আপোনাক ! নিখুঁট পৰিকল্পনাৰে চলিত বিত্তীয় বৰ্ষত প্ৰতি দিনে ১৭০ টকা বিনিয়োগেৰে লাভ কৰক ৪৯ লাখ টকা।\nUpdated:May 8, 2019, 5:38 PM IST\nUpdated: May 8, 2019, 5:38 PM IST\nধনী হোৱাৰ সপোন কাৰ নাথাকে ? উচিত পৰিকল্পনাৰে চাকৰি কৰিও আপুনি সহজেই উপাৰ্জন কৰিব পাৰিব লাখ টকা ।\nএতিয়া প্ৰশ্ন উঠিছে, কিদৰে আৰু ক’ত 'Invest' কৰিব লাগিব আপোনাৰ টকা ?\nবিশেষজ্ঞ সকলৰ মতে নিৰাপদ ভৱিষ্যতৰ বাবে সঠিক দিশত আপুনি কৰিব লাগিব "Financial Planning"।\nযদি "Financial Planning" কৰা হয় তেন্তে প্ৰতি মাহত কম পৰিমাণে টকা সঞ্চয় কৰিও আপুনি নিজৰ আৱশ্যকতা পূৰণ কৰিব পাৰিব । ইয়াৰ বাবে কেপিটেল মাৰ্কেটতো আছে বহু কেইটা বিকল্প পথ ।\nইয়াৰে এটা সঠিক বিকল্প\nহল 'Systematic Investment Plan'(SIP) ।\nব্ল’মবাৰ্গে প্ৰকাশ কৰা তথ্য অনুসৰি যোৱা ১৫ বছৰত ষ্ট’ক মাৰ্কেটে সোণতকৈ অধিক আয় প্ৰদান কৰিছে । কিন্তু শ্বেয়াৰ বজাৰত অধিক উত্থান–পতন হোৱাৰ বাবেFinancial Planner সকলে "SIP"ৰ জৰিয়তে 'Mutual fund'ত অধিক ধন বিনিয়োগ কৰিবলৈ পৰামৰ্শ দিয়ে । বৰ্তমান সময়ত এনে 'Mutual fund' আছে যি ১৫ ৰ পৰা ২০ বছৰত\nবাৰ্ষিক ২০ শতাংশ বা তাতকৈ অধিক হাৰত বিনিয়োগ কৰা ৰাশি উভতাই দিছে । যি সকল বিনিয়োগকাৰীয়ে মাত্ৰ অলপ ৰিস্ক লব পাৰে তেঁওলোকৰ কাৰণে ই এক উত্তম বিকল্প হব পাৰে ।\nকিদৰে লাভ কৰিব ৪৯ লাখ টকা\nEscorts Securitiesৰ গৱেষণা মুৰব্বী আছিফ ইকবালে কয় যে এক উন্নত ইকুইটি ফাণ্ডত প্ৰতি মাহে ১৫ হাজাৰ টকা বিনিয়োগ কৰিব লাগিব আৰু প্ৰতি দিনৰ হিচাপত এয়া ১৭০ টকা বিনিয়োগ কৰিব লাগিব ২০ বছৰৰ বাবে । যদি আপুনি বাৰ্ষিক ২০ শতাংশ ৰিটাৰ্ণ পাব বিচাৰে তেন্তে আপুনি বিনিয়োগ কৰা ধন প্ৰায় ৪৯ লাখ পৰ্যন্ত হব ।\nইয়াত কিমান নিৰাপদ আপোনাৰ ধন ৰাশি\nআছিফ ইকবালে কয় যে 'Mutual fund'ত ধন বিনিয়োগৰ বহুতো উত্তম উপায় আছে । আপুনি মাত্ৰ এটা কোম্পানীত ধন বিনিয়োগ কৰাৰ পিছত\nযদি কোম্পানীটো বন্ধ হৈ যায় তেন্তে আপুনি বিনিয়োগ কৰা ধন অথলে যায় কিন্তু Mutual fund ত বিনিয়োগ কৰিলে আপুনি বিনিয়োগ কৰা ধন বহুতো কোম্পানীত ৰখা হয় । যাৰ ফলত এটা কথা বুজা যায় যে বিনিয়োগ কৰা এটা কোম্পানী বন্ধহৈ গলেও বাকী কেইটা কোম্পানীৰ পৰা লাভ অৰ্জন কৰিব পাৰি।


xukhdukh.com February 06, 2014 goodnews,\n১. অসমৰ নাট্য-শিল্পলৈ অনবদ্য অৱদানৰ বাবে লখিমপুৰ জিলাৰ বিহপুৰীয়া নিবাসী বিশিষ্ট নাট্যকাৰ, পৰিচালক সেৱাব্ৰত বৰুৱালৈ ২০১৪ চনৰ "স্বভাৱশিল্পী অমূল্য কাকতি স্মাৰক বঁটা" আগবঢ়োৱাৰ সুখবৰ।\n২. "জয় হো" চিনেমাই বক্স অফিচত অভিলেখ নগঢ়িলেও স্পট বয়ৰ পৰা লাইট মেনলৈকে ছবিখনলৈ অৰহিণা যোগোৱা দুশ গৰাকী নিষ্ঠাৱান কৰ্মীক ১লাখকৈ টকাৰ চেক বিতৰণ কৰি এক আদৰ্শ দেখুৱালে অভিনেতা ছলমান খান আৰু ছবিখনৰ পৰিচালক ছোহেইল খানে।\n৩. আজিৰে পৰা মাকুমৰ শ্ৰীশ্ৰী অনিৰুদ্ধদেৱ সমন্বয়ক্ষেত্ৰত অনুষ্ঠিত হৈছে শ্ৰীমন্ত শংকৰদেৱ সংঘৰ ৮৩সংখ্যক বাৰ্ষিক অধিৱেশনৰ। ১২০০বিঘা মাটিত অধিবেশনৰ বিভিন্ন মণ্ডপ নিৰ্মাণ কৰি ২০লাখ ভক্তক আদৰিবলৈ সাজু হৈছে চাৰিদিনীয়াকৈ আয়োজিত এই অধিবেশনে।\n৪. আজিৰে পৰা অনুষ্ঠিত হৈছে ওদালগুৰি গ্ৰন্থমেলাঃ শিক্ষা বিভাগে আয়োজন কৰা গ্ৰন্থমেলা অহা ১০ ফেব্ৰুৱাৰীলৈকে অনুষ্ঠিত হব স্থানীয় বিষ্ণুৰাভা প্ৰেক্ষাগৃহত।\n৫. বিভিন্ন জনগোষ্ঠীকলৈ সদৌ অসম সাংস্কৃতিক পৰিষদৰ ঘূৰণীয়া মেজমেলৰ আয়োজন। পৰিষদে জনগোষ্ঠী সমূহৰ সংস্কৃতি আৰু সমস্যাৰাজিক তুলি ধৰিবলৈ মেজমেলৰ লগতে প্ৰথমবাৰৰ বাবে অহা ১৮-১৯ এপ্ৰিলত গুৱাহাটীৰ লতাশিল খেলপথাৰত "অসম সাংস্কৃতিক মহোতসৱ-২০১৪"ৰ কৰিছে আয়োজন।\n৬. সৰুসজাই ষ্টেডিয়ামত মুখ্যমন্ত্ৰীয়ে হাইস্কুল শিক্ষান্ত পৰীক্ষাত ৫০ শতাংশতকৈ অধিক নম্বৰ পোৱা ৩১২৫২ গৰাকী ছাত্ৰ-ছাত্ৰীক নেটবুক প্ৰদান আঁচনিৰ কৰিলে শুভ উদ্বোধন। মুখ্যমন্ত্ৰী বিশেষ বঁটা আঁচনিৰ অধীনত এই প্ৰকল্প হাতত লোৱা হৈছে।\n৭. নতুন দিল্লীত স্থাপিত হ'ল বড়োলেণ্ড ভৱন। এই ভৱন উন্মোচন কৰিলে বিটিচি প্ৰধান হাগ্ৰামা মুহিলাৰীয়ে। প্ৰায় ৯কোটি টকাৰে দ্বাৰকা অ়ঞ্চলত নিৰ্মিত ৩২টা কোঠাৰ পাঁচ মহলীয়া এই ভৱনৰ ব্যয় বহন কৰিছে কেন্দ্ৰীয় গৃহ বিভাগে। চলিত মাহত কলিকতা আৰু বেংগলুৰুত উদ্বোধন হব বড়োলেণ্ড ভৱনৰ।\n৮. অসমৰ সৰ্বস্তৰতে কংগ্ৰেছী দালালৰাজে গ্ৰাস কৰি অনাৰ মুহূৰ্ততে বৰপেটা পৌৰ সভাৰ নিৰ্বাচনত বিশখন আখনৰ ভিতৰত দহখন আসনত জয়ী হৈ পুনৰবাৰ পৌৰসভা গঠনৰ দিশে অসম গণ পৰিষদ দলে জনমত লাভ কৰাৰ সুখবৰ।\n৯. গুৱাহাটীৰ খানাপাৰাস্থ নৰ্থ ইষ্ট কৰ্কট প্ৰতিষ্ঠানত পালিত হয় বিশ্ব কৰ্কট দিৱস। ডি এছ ৰিচাৰ্ছ চেণ্টাৰে প্ৰাচীন ভাৰতীয় চিকিতসা পদ্ধতিৰে কেঞ্চাৰ নিৰাময় সন্দৰ্ভে সজাগতা সৃষ্টিৰ উদ্দেশ্যে গুৱাহাটী প্ৰেছ ক্লাৱৰ পৰা দীঘলীপুখুৰীলৈকে এক পদযাত্ৰাৰো আয়োজন কৰে। এইডছ নিয়ন্ত্ৰণ সমিতি আৰু ৰে'ড ৰিবনেও আয়োজন কৰিলে বিশাল শোভাযাত্ৰাৰ। মৈৰাবাৰীত সজাগতাৰ বাবে বাটৰ নাট প্ৰদৰ্শিত হোৱাৰো বাতৰি।\n১০. ফটোগ্ৰাফিক ছ'চাইটি অব্ আছামৰ উদ্যোগত অহা ৯ফেব্ৰুৱাৰীত পবিতৰা অভয়াৰণ্যত প্ৰকৃতি আৰু বন্যপ্ৰাণীৰ আলোকচিত্ৰ বিষয়ক এক কৰ্মশালা হৈছে আয়োজিত। প্ৰখ্যাত আলোকচিত্ৰ শিল্পী জয়ন্ত দত্ত প্ৰশিক্ষক ৰূপে থাকিব লগা এই কৰ্মশালাত যোগদানৰ বাবে সম্পাদক চেফ অতুল লহকৰক ৯৪৩৫০১০৯৩৫ নম্বৰত যোগাযোগ কৰিব পাৰিব।\n১১. গুৱাহাটীৰ শংকৰদেৱ কলাক্ষেত্ৰত অহা ৯ ফেব্ৰুৱাৰীত আয়োজিত হৈছে সদৌ অসম সূত সন্মিলনৰ উদ্যোগত এখনি আলোচনাচক্ৰ। "সূত জাতিৰ ইতিবৃত্ত, জাতিগত সৌষ্ঠৱ আৰু আৰ্থ-সামাজিক অৱস্থানঃ অতীত আৰু বৰ্তমান"ক বিষয় হিচাবে লৈ এই আলোচনাচক্ৰখনি অনুষ্ঠিত হব।\n১২. নগাঁও জিলা উদ্যান সমিতিৰ উদ্যোগত যোৱা ১ ফেব্ৰুৱাৰীত নগাঁও শ্বহীদ ভৱনত অনুষ্ঠিত হয় ২০সংখ্যক উদ্যান শস্যৰ প্ৰদ্ৰশনী আৰু প্ৰতিযোগিতা। উদ্বোধন কৰিলে ৰাজ্য সভাৰ সাংসদ নাজনীন ফাৰুকীয়ে।\n১৩. ছিপাঝাৰ অঞ্চলৰ সামাজিক-সাংস্কৃতিক আৰু শৈক্ষিক ক্ষেত্ৰলৈ যোগোৱা বিশেষ অৰিহণাৰ বাবে বৰদৌলগুৰিৰ সুসন্তান নৰেশ্বৰ মেধিৰ জীৱনৰ ওপৰত আলোকপাত কৰি প্ৰকাশিত হ'ল "অভিনন্দন গ্ৰন্থ"।\nস্থানীয় সাহিত্য সভাই তেখেতক অভিনন্দন জ্ঞাপন কৰাৰ লগতে আয়োজন কৰিলে এই গ্ৰন্থৰ এক উন্মোচনী সভাও।\n১৪. যোৰহাটত বাণিজ্য শিক্ষা প্ৰসাৰৰ বাটকটীয়া অনুষ্ঠান চন্দ্ৰকমল বেজবৰুৱা বাণিজ্য মহাবিদ্যালয়ে ভৰি দিলে সোণালী জয়ন্তী বৰ্ষত । আজি অনুষ্ঠিত হব সোণালী জয়ন্তী উদযাপন বৰ্ষৰ উদ্বোধনী অনুষ্ঠান।\n১৫. বালিপাৰা ফাউণ্ডেছনৰ সহযোগত অহা ১৫ ফেব্ৰুৱাৰীত গুৱাহাটীৰ হোটেল ব্ৰহ্মপুত্ৰ অশোকত "ওডিচি" শীৰ্ষক এক সাংস্কৃতিক অনুষ্ঠানৰ আয়োজন কৰা হৈছে । চিত্ৰ প্ৰদৰ্শনী আৰু নিলাম, সংগীত আৰু থলুৱা সাজ-পাৰৰ ফেশ্বন শ্বৰ লগতে চেৰিটি ভোজনৰ কাৰ্যসূচীৰে সংগৃহীত ধন কেঞ্চাৰ ৰোগী সকলৰ সেৱাত ব্ৰতী দীপশিখা ফাউণ্ডেচনক প্ৰদান কৰা হব বুলি সংবাদমেলত প্ৰকাশ কৰিলে মুখ্য আহ্বায়ক শ্যামকানু মহন্তই।\n১৬. দেশৰ সংসদে একমুখে গৰিহণা দিলে নিডো টানিয়ামৰ হত্যাৰ ঘটনাৰ। দিল্লী আৰক্ষীক তীব্ৰ ভাষাৰে গৰিহণা দি পুনৰ প্ৰতিবেদন দাখিল কৰিবৰ নিৰ্দেশ দিলে দিল্লী উচ্চ ন্যায়ালয়ে।\n১৭. সমালোচকৰ দৃষ্টিলৈ নতুন প্ৰত্যহ্বান দলিয়ালে দিল্লীৰ আম আদমী পাৰ্টিৰ চৰকাৰে। কমনৱেলথ গেমচত হোৱা কেলেংকাৰীত ভূমিকাক লৈ প্ৰশ্ন উঠা প্ৰাক্তন মুখ্যমন্ত্ৰী শীলা দীক্ষিতৰ বিৰুদ্ধে জাৰি কৰিলে তদন্তৰ নিৰ্দেশ, লগতে গোচৰ ৰুজো কৰাৰ বাবেও দিলে নিৰ্দেশনা।